'ഞാൻ എന്റെ ഇന്ത്യയെ സ്നേഹിക്കുന്നു, ദേശവിരുദ്ധനെന്ന് വിളിച്ചാൽ ഇടിച്ച് മൂക്ക് തകർക്കും'; ഭയത്തിലാണ് - Samakalika Malayalam\n'ഞാൻ എന്റെ ഇന്ത്യയെ സ്നേഹിക്കുന്നു, ദേശവിരുദ്ധനെന്ന് വിളിച്ചാൽ ഇടിച്ച് മൂക്ക് തകർക്കും'; ഭയത്തിലാണ് ജീവിക്കുന്നതെന്ന് ഇർഫാന്റെ മകൻ\nBy സമകാലിക മലയാളം ഡെസ്‌ക് | Published: 31st July 2020 12:14 PM |\nLast Updated: 31st July 2020 12:14 PM | A+A A- |\nമതത്തിന്റെ പേരിൽ ആളുകൾ തന്നോട് വിവേചനം കാണിക്കുന്നവെന്ന ആരോപണവുമായി അന്തരിച്ച ബോളിവുഡ് താരം ഇർഫാൻ ഖാന്റെ മകൻ ബബിൽ ഖാൻ. അധികാരത്തിലുള്ളവരെക്കുറിച്ച് സ്വതന്ത്ര്യമായി അഭിപ്രായം പറയാനാവുന്നില്ലെന്നും താനിപ്പോൾ ഭയത്തിലും ആശങ്കയിലുമാണെന്നും ബബിൽ വ്യക്തമാക്കി. മതത്തിന്റെ പേരിൽ തന്നെ വിലയിരുത്തരുതെന്നും വ്യക്തമാക്കുന്നുണ്ട്. ഇൻസ്റ്റഗ്രാമിൽ പോസ്റ്റ് ചെയ്ത കുറിപ്പിലൂടെയാണ് ബബിൽ താൻ കടന്നുപോകുന്ന വിവേചനത്തിനെതിരെ തുറന്നടിച്ചത്.\nബബിൽ ഖാന്റെ കുറിപ്പ് വായിക്കാം\nരാജ്യത്ത് അധികാരമുള്ളവരെ കുറിച്ച് സ്വതന്ത്രമായി അഭിപ്രായം പറയാന്‍പോലും കഴിയുന്നില്ല. എന്തെങ്കിലും പറഞ്ഞാല് എന്റെ കരിയറിനെ ബാധിക്കുമെന്നാണ് എന്നോടൊപ്പമുള്ളവര് പറയുന്നത്. നിങ്ങള്‍ക്കിത് വിശ്വസിക്കാനാകുമോ ഞാന് ഭയത്തിലും ആശങ്കയിലുമാണ്. എനിക്ക് അങ്ങനെയാവണ്ട. എനിക്ക് സ്വതന്ത്ര്യനാവണം. എനിക്ക് എന്റെ മതത്തിന്റെ പേരില് വിലയിരുത്തപ്പെടാന് താല്‍പ്പര്യമില്ല. ഞാനൊരു മതമല്ല. രാജ്യത്തെ മറ്റുള്ളവരെപ്പോലെ ഞാനൊരു മനുഷ്യനാണ്. ലോകം മുഴുവന് ഭ്രാന്തമായി മാറിയതിനെക്കുറിച്ച് എനിക്കറിയാമായിരുന്നു. എന്നാല് മതേതര ഇന്ത്യയില് പെട്ടെന്ന് മത്തതിന്റെ പേരിലുള്ള വിവേചന വന്നത് എന്നെ ശരിക്ക് പേടിപ്പെടുത്തുന്നുണ്ട്. ഞാന് ഇന്ന മതവിഭാഗത്തില് പെടുന്ന ആളായത് കൊണ്ട് ഞാനുമായുള്ള സകല ബന്ധങ്ങളും അവസാനിപ്പിച്ച സുഹൃത്തുക്കളുണ്ട്. 12 വയസുള്ളപ്പോള് ഞാന് ക്രിക്കറ്റ് കളിച്ചിരുന്ന എന്റെ സുഹൃത്തുക്കള്. എനിക്കെന്റെ സുഹൃത്തുക്കളെ മിസ് ചെയ്യുന്നു. എന്റെ ഹിന്ദു, മുസ്ലിം, ക്രിസ്ത്യന്, സിഖ്, മനുഷ്യ സുഹൃത്തുക്കളെ.. ജനിച്ചപ്പോള് തൊട്ട് എന്റെ പേരിന് പിറകിലുള്ള വാലിനെക്കുറിച്ച് ചിന്തിക്കാതിരുന്നെങ്കില് എന്ന് ഞാന് ആഗ്രഹിക്കുകയാണ്.\nഞാൻ എന്റെ ഇന്ത്യയെ സ്നേഹിക്കുന്നു. ഞാൻ പഠിച്ചത് ലണ്ടനിലാണ്. ഓരോ തവണയും തിരിച്ചു വരാനും വീട്ടിലേക്കുള്ള റിക്ഷാ യാത്രകൾ ആസ്വദിക്കാനുമാണ് ഞാൻ ആഗ്രഹിച്ചിരുന്നത്. പാനിപൂരി കഴിക്കാൻ, യാത്ര ചെയ്യാൻ കാട്ടിൽ, ആൾക്കൂട്ടത്തിൽ...ഞാൻ എന്റെ ഇന്ത്യയെ സ്നേഹിക്കുന്നു...ദേശവിരുദ്ധനെന്ന് എന്നെ വിളിക്കാൻ നിങ്ങൾക്കെങ്ങനെ കഴിയും. ഒന്ന് ഞാൻ പറയാം, ഞാനൊരു ബോക്സറാണ്, നിങ്ങളുടെ മൂക്ക് ഞാൻ തകർക്കും .\nബബിൽ ഖാൻ irrfan religion


Malayalam News - പ്രധാനമന്ത്രി മോദി സത്യപ്രതിജ്ഞ ചെയ്തത് ഒബാമ ലൈവ് കണ്ടെന്ന് BJP പ്രവർത്തകർ; പക്ഷേ സത്യം ഇതാണ് | No, This is NotaReal Photo of Barack Obama Watching Narendra Modi’s Inauguration | News18 Kerala, India Latest Malayalam News | ലേറ്റസ്റ്റ് മലയാളം വാർത്ത\nപ്രധാനമന്ത്രി മോദി സത്യപ്രതിജ്ഞ ചെയ്തത് ഒബാമ ലൈവ് കണ്ടെന്ന് BJP പ്രവർത്തകർ; പക്ഷേ സത്യം ഇതാണ്\n2014 ലോകകപ്പ് സമയത്ത് യു എസ് എ യും ജർമ്മനിയും തമ്മിലുള്ള മത്സരം ഒബാമ ടിവിയിൽ വീക്ഷിക്കുന്ന ചിത്രമായിരുന്നു അത്. ആ ചിത്രമാണ് ഫോട്ടോഷോപ്പ് ചെയ്ത് മോദിയുടെ സത്യപ്രതിജ്ഞ ചടങ്ങ് വീക്ഷിക്കുന്ന ഒബാമയുടെ ചിത്രമാക്കി പ്രചരിപ്പിക്കുന്നത്.\nUpdated: June 5, 2019, 12:28 PM IST\nപ്രധാനമന്ത്രി നരേന്ദ്ര മോദിയും ഒബാമയും\nLast Updated: June 5, 2019, 12:28 PM IST\nന്യൂഡൽഹി: ഇന്ത്യയുടെ പ്രധാനമന്ത്രിയായി നരേന്ദ്ര മോദി രണ്ടാമതും സത്യപ്രതിജ്ഞ ചെയ്തത് കഴിഞ്ഞയാഴ്ചയാണ്. ബി ജെ പി പ്രവർത്തകരെ ആവേശത്തിയാഴ്ത്തിയ സത്യപ്രതിജ്ഞാ ചടങ്ങിൽ പങ്കെടുക്കാൻ നിരവധി വിദേശനേതാക്കളും എത്തിയിരുന്നു. എന്നാൽ, അമേരിക്കയുടെ മുൻ പ്രസിഡന്‍റ് ആയിരുന്ന ബരാക് ഒബാമ മോദിയുടെ സത്യപ്രതിജ്ഞാചടങ്ങ് ടിവിയിൽ വീക്ഷിക്കുന്നതാണ് ഇപ്പോൾ ചർച്ചയായിരിക്കുന്നത്.\nഫേസ്ബുക്കിൽ മെയ് 30ന് പോസ്റ്റ് ചെയ്യപ്പെട്ട ചിത്രം 270 തവണയാണ് ഷെയർ ചെയ്യപ്പെട്ടത്. ആളുകളെ തെറ്റിദ്ധരിപ്പിക്കുന്ന ചിത്രത്തിന് കൃത്യമായ വിശദീകരണവും നൽകിയിട്ടുണ്ട്. "ഇതാണ് മോദിയുടെ ശക്തി, അമേരിക്കയിൽ ഇരുന്ന ഒബാമ വരെ മോദിയുടെ സത്യപ്രതിജ്ഞാ ചടങ്ങ് വീക്ഷിക്കുന്നു". ഇങ്ങനെയെഴുതിയ കുറിപ്പിനൊപ്പം തെറ്റിദ്ധരിപ്പിക്കുന്ന ചിത്രവും നൽകിയിട്ടുണ്ട്.\nസോഷ്യൽ മീഡിയയിൽ തെറ്റിധരിപ്പിക്കുന്ന പോസ്റ്റ്\nഎന്നാൽ, ഈ ചിത്രത്തിന്‍റെ ഒറിജിനൽ 2014ലാണ്. 2014ൽ ജൂൺ 26ന് ന്യൂയോർക്ക് ടൈംസ് ഫോട്ടോഗ്രാഫർ ഡഗ് മിൽസ് തന്‍റെ ട്വിറ്റർ അക്കൌണ്ടിൽ പോസ്റ്റ് ചെയ്ത ചിത്രമാണ് എഡിറ്റ് ചെയ്ത് പ്രചരിപ്പിക്കുന്നത്. 2014 ലോകകപ്പ് സമയത്ത് യു എസ് എ യും ജർമ്മനിയും തമ്മിലുള്ള മത്സരം ഒബാമ ടിവിയിൽ വീക്ഷിക്കുന്ന ചിത്രമായിരുന്നു അത്. ആ ചിത്രമാണ് ഫോട്ടോഷോപ്പ് ചെയ്ത് മോദിയുടെ സത്യപ്രതിജ്ഞ ചടങ്ങ് വീക്ഷിക്കുന്ന ഒബാമയുടെ ചിത്രമാക്കി പ്രചരിപ്പിക്കുന്നത്.\n2014 ജൂൺ 26ന് ആയിരുന്നു ഫിഫ വേൾഡ് കപ്പിൽ യു എസും ജർമനിയും തമ്മിൽ ഏറ്റുമുട്ടിയത്. എന്നാൽ, ടിവിയിലെ ഫുട്ബോൾ കളിയുടെ ചിത്രം മാറ്റി അവിടെ മോദി സത്യപ്രതിജ്ഞ ചെയ്യുന്ന ചിത്രം എഡിറ്റ് ചെയ്ത് വെക്കുകയായിരുന്നു. ഹരിയാന ബി ജെ പിയുടെ വേരിഫൈഡ് ട്വിറ്റർ പേജിൽ വന്ന മോദി സത്യപ്രതിജ്ഞ ചെയ്യുന്ന ചിത്രമാണ് എഡിറ്റ് ചെയ്ത് ഒബാമ സത്യപ്രതിജ്ഞാചടങ്ങ് വീക്ഷിക്കുന്ന വിധത്തിലാക്കിയത്.\nFirst published: June 5, 2019, 12:28 PM IST


They only targeted Malayalam; UNA Karnataka office bearer on GB ball issue | മലയാളത്തെ മാത്രമാണ് അവര് ലക്ഷ്യം വെച്ചത്; ഇത്തരമൊരു നടപടി ഇതാദ്യം: യുഎന്‍എ ഭാരവാഹി - Malayalam Oneindia\n4 min ago കെ സുധാകരനിൽ ബിജെപി ബന്ധം ആരോപിക്കുന്നത് സിപിഎമ്മിന്റെ കപട തന്ത്രം; ആഞ്ഞടിച്ച് ചെന്നിത്തല\n7 min ago ഈ സീസണിലെ വിന്നര് ആര്: ഉത്തരം നല്‍കി കിടിലന് ഫിറോസ്, മണിക്കുട്ടനും ഡിംപലും എങ്ങനെ\n18 min ago കോഴിക്കോട് ജില്ലയില് 819 പേര്‍ക്ക് കോവിഡ്, രോഗമുക്തി നേടിയത് 1117 പേര്\nUpdated: Mon, Jun 14, 2021, 11:08 [IST]\nദില്ലി: വിവിധ കോണുകളില് നിന്നും പ്രതിഷേധം ശക്തമായതോടെ നഴ്സുമാര് ജോലി സമയത്ത് മലയാളം സംസാരിക്കുന്നത് വിലക്കിക്കൊണ്ടുള്ള വിവാദ ഉത്തരവ് റദ്ദാക്കിയിരിക്കുകയാണ് ദില്ലിയിലെ ജിബി പന്ത് ആശുപത്രി അധികൃതര്. നഴ്സുമാരുടേയും രാഹുല് ഗാന്ധി അടക്കമുള്ള കേരളത്തില് നിന്നുള്ള എംപിമാരുടേയും പ്രതിഷേധത്തിന് പിന്നാലെയാണ് ഉത്തരവ് ആശുപത്രി റദ്ദാക്കിയത്.\nവിഷയത്തില് കേരള സർക്കാർ നേരിട്ട് ദില്ലി സർക്കാരിനെ പ്രതിഷേധം അറിയിക്കുകയും ചെയ്തിരുന്നു. ജിബി പന്ത് ആശുപത്രിയുടെ ഭാഗത്ത് നിന്നും ഉണ്ടായ നടപടി ഒരിക്കലും അംഗീകരിക്കാന് കഴിയാത്തതാണെന്നാണ് യുണൈറ്റഡ് നഴ്സസ് അസോഷിയേന് ദേശീയ കോ-ഓര്‍ഡിനേറ്റര് അനില് വണ് ഇന്ത്യയോട് സംസാരിക്കുന്നത്. സംഘടനയുടെ കര്‍ണാടക സംസ്ഥാനത്തിന്‍റെ ചുമതലയും ഇദ്ദേഹത്തിനാണ്.\nമലയാളത്തെ മാത്രം ലക്ഷ്യം വെച്ചുകൊണ്ടുള്ള ഈ ഒരു നീക്കം അംഗീകരിക്കാന് കഴിയാത്തതാണ്. അതുകൊണ്ട് തന്നെ എല്ലാ സംഘടനകളും ജിബി പന്ത് ആശുപത്രിയുടെ നടപടിയെ തള്ളിപ്പറയുകയും പ്രതിഷേധം രേഖപ്പെടുത്തിയ നഴ്സുമാരെ പിന്തുണയ്ക്കുകയും ചെയ്തിട്ടുണ്ട്. ഒരിടത്ത് മുന്‍പ് ഇത്തരത്തില് ഒരു ഉത്തരവ് ഉണ്ടായിട്ടില്ല. കര്‍ണാടകയില് അനേകം ഹോസ്പിറ്റലുകളില് മലയാളി നഴ്സുമാര് ജോലി ചെയ്യുന്നുണ്ട്. എന്നാല് ഇന്നുവരെ ഭാഷയുടെ പേരില് ഇത്തരമൊരു വിവേചനം എവിടേയും ഉണ്ടായിട്ടില്ലെന്നും അനില് വ്യക്തമാക്കുന്നു.\nഏറ്റവും എളുപ്പത്തില് ആശയം കൈമാറാന് പറ്റുന്ന ഭാഷ ഏതാണോ അത് ഉപയോഗിക്കുക എന്നുള്ളതാണ് പ്രധാനം. ഇംഗ്ലീഷ് കീപ്പ് ചെയ്യുക എന്നതാണ് പ്രൊഫഷണലായി നല്ലത്. എന്നാല് രോഗിക്ക് മലയാളം അറിയുമെങ്കില് അവിടെ മലയാളം സംസാരിക്കാം. മറിച്ച് മലയാളം അറിയാത്ത ഒരു രോഗിയാണെങ്കില് അവിടെ ഇംഗ്ലീഷ് സംസാരിക്കേണ്ടി വരും. അതാണ് പ്രൊഫഷണിലിസം.\nഎന്നാല് ഇത്തരം സാഹചര്യങ്ങളില് നിന്നും മാറി, ഇടവേളയില് ഒരു ചായ കുടിക്കാനിരിക്കുമ്പോഴോ അല്ലാത്തപ്പോഴോ ഇംഗ്ലീഷ്, അല്ലെങ്കില് ഹിന്ദി സംസാരിക്കണം എന്ന് പറഞ്ഞതാണ് ദില്ലിയിലെ പ്രശ്നം. മാത്രവുമല്ല, മലയാളം സംസാരിക്കാന് പാടില്ലെന്ന് അവര് പ്രത്യേകം എടുത്ത് പറയുകയും ചെയ്യുന്നു. മറ്റൊരു ഭാഷയുടെ കാര്യവും അവര് പറയുന്നില്ല. മലയാളം മാത്രമാണ് ലക്ഷ്യം. അതുകൊണ്ടാണ് അവിടെ പ്രതിഷേധം ഉയര്‍ന്നത്. അതിനോട് യോജിപ്പില്ലെന്നും അനില് വ്യക്തമാക്കുന്നു. അവിടെ മറ്റുള്ളവര് ഒക്കെ അവരുടെ പ്രാദേശിക ഭാഷ സംസാരിക്കുമ്പോള് മലയാളികള്‍ക്ക് മാത്രം എന്തുകൊണ്ട് മലയാളം പറഞ്ഞുകൂടാ എന്നതിനേയാണ് നഴ്സുമാര് ചോദ്യം ചെയ്തതെന്നും അദ്ദേഹം കൂട്ടിച്ചേര്‍ക്കുന്നു.\nnurses delhi una നഴ്സ് യുഎന്‍എ ദില്ലി\nThey only targeted Malayalam; UNA Karnataka office bearer on GB ball issue


മഴക്കാലത്ത് കരിമണൽ ഖനനം ഒഴിവാക്കാന് നടപടിയെടുക്കുമെന്ന് മുഖ്യമന്ത്രി\nആലപ്പാട്ട് ഖനന വിരുദ്ധ സമരത്തിന്റെ പശ്ചാത്തലത്തിൽ പി.സി ജോർജാണ് കരിമണൽ ഖനനത്തിന് നിയന്ത്രണം കൊണ്ടു വരുന്നത് സംബന്ധിച്ച് നിയമസഭയിൽ ചോദ്യമുന്നയിച്ചത്.\n06 Feb, 2019 at 07:59 AM\nമഴക്കാലത്ത് കരിമണൽ ഖനനം ഒഴിവാക്കുന്നതിനുള്ള നടപടികളിലേക്ക് സർക്കാർ കടക്കുകയാണെന്ന് മുഖ്യമന്ത്രി പിണറായി വിജയൻ. നിയമസഭാ സമിതിയുടെ റിപ്പോർട്ടിന്റെ അടിസ്ഥാനത്തിലാണ് സർക്കാർ തീരുമാനം. തീരം സംരക്ഷിച്ച് ഖനനം മുന്നോട്ടുകൊണ്ടുപോകാനാണ് സർക്കാർ ആലോചിക്കുന്നതെന്ന് മുഖ്യമന്ത്രി നിയമസഭയിൽ പറഞ്ഞു.\nആലപ്പാട്ട് ഖനന വിരുദ്ധ സമരത്തിന്റെ പശ്ചാത്തലത്തിൽ പി.സി ജോർജാണ് കരിമണൽ ഖനനത്തിന് നിയന്ത്രണം കൊണ്ടു വരുന്നത് സംബന്ധിച്ച് നിയമസഭയിൽ ചോദ്യമുന്നയിച്ചത്. കരിമണൽ ഖനന മേഖലയിൽ പ്രതിഷേധങ്ങൾക്ക് കാരണം കരയെടുത്ത് പോകുന്നതാണ്. ഇത് പരിഹരിക്കാൻ നടപടി വേണമെന്ന് പി.സി ജോർജ് ആവശ്യപ്പെട്ടു. മഴക്കാലത്ത് ഖനനം നടത്തുന്നതാണ് കടലാക്രമണം വർദ്ധിക്കാനും കര എടുക്കാനും കാരണമെന്ന് നിയമസഭ സമിതി റിപ്പോർട്ട് നൽകിയിട്ടുണ്ടെന്ന് മുഖ്യമന്ത്രി സൂചിപ്പിച്ചു. അതുകൊണ്ടുതന്നെ മഴക്കാലത്തെ ഖനനം നിർത്താനുള്ള നടപടികളിലേക്കാണ് സർക്കാർ പോകുന്നതെന്നും മുഖ്യമന്ത്രി പറഞ്ഞു.\nമഴക്കാലത്ത് ഖനനം നിർത്തുന്നതിനുള്ള വ്യവസ്ഥകൾ കൊണ്ടുവരും. ഖനനം നടത്തുന്നവർക്ക് അത് പാലിക്കൽ നിർബന്ധമാക്കുന്ന രീതിയിൽ സർക്കാർ വ്യവസ്ഥകൾ ശക്തമാക്കുമെന്നും മുഖ്യമന്ത്രി പറഞ്ഞു. കരിമണൽ ഖനനം തുടരുമെന്ന് വ്യക്തമാക്കിയ മുഖ്യമന്ത്രി അതേസമയം കരയെടുത്തു പോകുന്നതിന് കാരണമാകുന്ന മഴക്കാലത്തെ ഖനനം നിർത്തി വയ്ക്കുമെന്നാണ് നിയമസഭയിൽ വ്യക്തമാക്കിയത്.


congress faces mini crisis in madhya pradesh | സിന്ധ്യയും കമല്‍നാഥും ദില്ലിയിലേക്ക്... ഒരു ദിവസമല്ല, സോണിയയുടെ നിര്‍ദേശം ഇങ്ങനെ - Malayalam Oneindia\n3 hrs ago ബിജെപി സഖ്യകക്ഷി കോണ്‍ഗ്രസ് പാളയത്തിലെത്തുമോ? എല്‍ജെപിയെ ചുറ്റിപ്പറ്റി പുതിയ നീക്കങ്ങള്\nPublished: September92019, 16:57 [IST]\nഭോപ്പാല്: മധ്യപ്രദേശില് സംസ്ഥാന അധ്യക്ഷനെ ചൊല്ലിയുള്ള തര്‍ക്കം ദേശീയ തലത്തിലേക്ക് നീങ്ങുന്നു. അന്വേഷണ കമ്മീഷനെ നിയമിച്ചിരിക്കുകയാണ് സോണിയാ ഗാന്ധി. സിന്ധ്യ ക്യാമ്പിന്റെ സമ്മര്‍ദം ശക്തമായതിനെ തുടര്‍ന്നാണ് സോണിയ കടുത്ത തീരുമാനത്തിലേക്ക് നീങ്ങാന് കാരണം. അതേസമയം ദീപക് ബാബറിയയുടെ പിന്തുണ കൂടി ഉള്ളതിനാല് സിന്ധ്യ ക്യാമ്പ് വീണ്ടും ശക്തിപ്പെട്ടിരിക്കുകയാണ്.\nജോതിരാദിത്യ സിന്ധ്യക്ക് ബിജെപി നേതൃത്വുമായുള്ള അടുത്ത ബന്ധമാണ് ഹൈക്കമാന്‍ഡിനെ ആശങ്കപ്പെടുത്തുന്നത്. നേരത്തെ ശിവരാജ് സിംഗ് ചൗഹാനുമായി സിന്ധ്യ കൂടിക്കാഴ്ച്ച നടത്തിയത് സംസ്ഥാന രാഷ്ട്രീയത്തില് വലിയ ചര്‍ച്ചയായിരുന്നു. ഗുണയില് തന്നെ ദുര്‍ബലമാക്കാന് ശ്രമിക്കുന്ന ഘടകങ്ങളെ ഇല്ലാതാക്കണമെന്ന നിര്‍ദേശമാണ് സോണിയക്ക് മുന്നില് സിന്ധ്യ നേരത്തെ ഉയര്‍ത്തിയത്. ഇത് പരിഹരിക്കാമെന്ന ഉറപ്പും അദ്ദേഹത്തിന് ലഭിച്ചിട്ടുണ്ട്.\nമധ്യപ്രദേശില് ഒറ്റയ്ക്ക് വോട്ടുബാങ്ക് ഉണ്ടാക്കിയ നേതാവാണ് ജോതിരാദിത്യ സിന്ധ്യ. കമല്‍നാഥും ദിഗ്വിജയ് സിംഗും സംസ്ഥാനത്തെ സ്വന്തം വോട്ടുബാങ്ക് ഇല്ലാതാക്കിയവരാണ്. സിന്ധ്യയുടെ സ്വാധീനമാണ് നഗരമേഖലയില് കോണ്‍ഗ്രസിനെ തിരിച്ചുവരവിന് സഹായിച്ചതും. ഇതെല്ലാം സോണിയാ ഗാന്ധി ഗൗരവത്തോടെ കാണുന്നുണ്ട്. ഗുണ, ശിവപുരി, ഭോപ്പാല്, ഇന്‍ഡോര്, എന്നീ സുപ്രധാന മണ്ഡലങ്ങളില് സിന്ധ്യക്കുള്ള സ്വാധീനം മറ്റ് രണ്ട് ക്യാമ്പുകളും തള്ളിക്കളയുന്നില്ല. ഈ മൂന്ന് ക്യാമ്പുകളില് രണ്ട് വിഭാഗങ്ങളെ സോണിയ നേരിട്ട് കാണും.\nമുഖ്യമന്ത്രി കമല്‍നാഥിനെയും ജോതിരാദിത്യ സിന്ധ്യയെയും ദില്ലിക്ക് വിളിപ്പിച്ചിരിക്കുകയാണ് സോണിയാ ഗാന്ധി. എന്നാല് ഒരുമിച്ചല്ല ഇരുവരെയും ദില്ലിക്ക് വിളിപ്പിച്ചിരിക്കുന്നത്. സിന്ധ്യയെ സോണിയ നാളെ കാണും. ബുധനാഴ്ച്ച കമല്‍നാഥിനോട് ദില്ലിയില് എത്താനാണ് സോണിയ നിര്‍ദേശിച്ചിരിക്കുന്നത്. സിന്ധ്യയുടെ ക്യാമ്പിനോട് സമ്മര്‍ദ തന്ത്രം അവസാനിപ്പിക്കാനാണ് സോണിയ നിര്‍ദേശിക്കാനൊരുങ്ങുന്നത്. സംസ്ഥാന അധ്യക്ഷ സ്ഥാനം സിന്ധ്യക്ക് എന്തായാലും ലഭിക്കില്ല. പകരം അദ്ദേഹത്തെ രാജ്യസഭയില് എത്തിക്കുന്ന കാര്യം പരിഗണിക്കുന്നുണ്ട്.\nസോണിയക്ക് കമല്‍നാഥിന്റെയും ജോതിരാദിത്യ സിന്ധ്യയുടെയും പിന്തുണയുള്ള ഒരാളെ സംസ്ഥാന അധ്യക്ഷനാക്കാനാണ് താല്‍പര്യം. ഇതിനായിട്ടാണ് ഇരുവരെയും ദില്ലിക്ക് വിളിപ്പിച്ചത്. സ്ഥാനാര്‍ത്ഥിയെ തീരുമാനിക്കുന്നതിനായി ആദ്യം സിന്ധ്യയുടെ തീരുമാനമറിയാനാണ് സോണിയയുടെ തീരുമാനം. ദിഗ്വിജയ് സിംഗിനെ ഈ ചര്‍ച്ചയില് നിന്ന് മാറ്റി നിര്‍ത്തുകയാണ് സോണിയ. അതേസമയം കമല്‍നാഥിന്റെ ആഗ്രഹം പോലെ ആദിവാസി വിഭാഗത്തില് നിന്നുള്ള നേതാവ് അധ്യക്ഷ സ്ഥാനത്തേക്ക് സിന്ധ്യയും നിര്‍ദേശിക്കാനാണ് സാധ്യത.\nവിഭാഗീയതയെ കുറിച്ച് അന്വേഷിക്കാന് സോണിയാ ഗാന്ധി കമ്മീഷനെ നിയമിച്ചിരിക്കുകയാണ്. ദീപക് ബാബറിയയാണ് റിപ്പോര്‍ട്ട് നല്‍കിയത്. സിന്ധ്യയെ അധ്യക്ഷനാക്കണമെന്ന് പരസ്യമായി പ്രഖ്യാപിച്ച നേതാവാണ് ബാബറിയ. സംസ്ഥാനത്ത് സിന്ധ്യയെ ശക്തമായി നിലനിര്‍ത്തുന്നതും ബാബറിയയാണ്. ദിഗ്വിജയ് സിംഗിനെ ഒതുക്കുക എന്നതാണ് പ്രധാന ലക്ഷ്യം. നേരത്തെ ഗോവ അടക്കമുള്ള സംസ്ഥാനങ്ങളില് കോണ്‍ഗ്രസ് ദുര്‍ബലമായത് ദിഗ്വിജയ് സിംഗിന്റെ കഴിവുകേട് കൊണ്ടാണെന്ന വാദവും പാര്‍ട്ടിയില് ശക്തമായിരിക്കുകയാണ്.\nഎകെ ആന്റണിയോട് സംസ്ഥാനത്തെ സാഹചര്യങ്ങള് പരിശോധിച്ച് റിപ്പോര്‍ട്ട് നല്‍കാന് സോണിയ ആവശ്യപ്പെട്ടിട്ടുണ്ട്. അച്ചടക്ക കമ്മിറ്റിയാണ് ഇത്. അടുത്ത ആഴ്ച്ചയോടെ റിപ്പോര്‍ട്ട് സമര്‍പ്പിക്കും. ദിഗ്വിജയ് സിംഗ് സംസ്ഥാന രാഷ്ട്രീയത്തില് ഇടപെടുന്നതിന് പുറമേ, സര്‍ക്കാരിന്റെ പ്രവര്‍ത്തനങ്ങളിലും ആവശ്യമില്ലാതെ ഇടപെടുന്നുവെന്നാണ് പരാതി. സിംഗിന്റെ ക്യാമ്പിലുള്ള മന്ത്രിമാരുടെ അധികാരങ്ങള് വെട്ടിക്കുറയ്ക്കണമെന്ന നിര്‍ദേശവും മറ്റ് മന്ത്രിമാര്‍ക്കുണ്ട്. ഇതില് എല്ലാം തീരുമാനം ആന്റണി കമ്മീഷന് നിര്‍ദേശിക്കും.\nതല്‍ക്കാലത്തേക്ക് പ്രശ്‌നങ്ങള് തീരുന്നുവെന്നാണ് സൂചന. സിന്ധ്യ രാജ്യസഭാ സീറ്റെന്ന ആവശ്യത്തില് ഉറച്ചുനില്‍ക്കുമെന്നാണ് റിപ്പോര്‍ട്ട്. കമല്‍നാഥും സിന്ധ്യയും ഒരേ ആവശ്യത്തില് തന്നെയാണ് ഉള്ളത്. സിന്ധ്യയെ സംസ്ഥാന അധ്യക്ഷനാക്കുന്നതില് കമല്‍നാഥിന് താല്‍പര്യമുണ്ട്. പക്ഷേ ദിഗ്വിജയ് സിംഗാണ് സംസ്ഥാന രാഷ്ട്രീയത്തിലെ വില്ലനെന്നാണ് വിലയിരുത്തല്. അതിനിടെ മധ്യപ്രദേശ് മന്ത്രി സജ്ജന് സിംഗ് പ്രധാനമന്ത്രി നരേന്ദ്ര മോദിയെ പ്രകീര്‍ത്തിച്ചത് മറ്റൊരു വിവാദമായി മാറിയിരിക്കുകയാണ്.\nസ്വർണ്ണക്കടത്ത് കേസ്: സ്വപ്ന സുരേഷ് ഹൈക്കോടതിയിൽ ജാമ്യാപേക്ഷ നൽകി\nസ്വർണ്ണക്കടത്തിൽ പ്രതികരിച്ച് വി മുരളീധരൻ, കൈ കഴുകി രക്ഷപ്പെടാൻ മുഖ്യമന്ത്രിയുടെ ശ്രമം\n'എം.ശിവശങ്കര് സ്വര്‍ണ്ണക്കടത്ത് കേസിലെ കേന്ദ്രബിന്ദു, സിബിഐ മാത്രമല്ല എൻഐഎയും അന്വേഷിക്കണം'\ncongress faces mini crisis in madhya pradesh


Citizenship Amendment Bill 2019: why is bjp sticking onto the citizenship amendment bill 2019 despite the furor in parliament | Samayam Malayalam Photogallery\nwhy is bjp sticking onto the citizenship amendment bill 2019 despite the furor in parliament\nപൗരത്വ ഭേദഗതി ബില്ലിൽ ബിജെപി ഉറച്ച് നിൽക്കാനുള്ള ആറ് കാരണങ്ങൾ!\nപൗരത്വ ഭേദഗതി ബില്ലിൽ ബിജെപി അടിയുറച്ച് നിൽക്കുന്നത് എന്തുകൊണ്ട്?\nപൗരത്വ ഭേദഗതി ബിൽ ബിജെപിയുടെ പ്രകടന പത്രികയുടെ ഭാഗമാണ്. കേന്ദ്ര ആഭ്യന്തര മന്ത്രി അമിത് ഷാ ഇക്കാര്യം രാജ്യസഭയിൽ വ്യക്തമാക്കുകയും ചെയ്‌തു. 2019ലെ ലോക്‌സഭാ തെരഞ്ഞെടുപ്പ് പ്രകടപത്രികയിലാണ് പൗരത്വ ഭേദഗതി ബിൽ നടപ്പാക്കുന്നതുമായി ബന്ധപ്പെട്ട പരാമർശമുള്ളത്. ജയിപ്പിച്ച ജനങ്ങൾക്ക് നൽകിയ വാഗ്ദാനം പാലിക്കുക മാത്രമാണ് ചെയ്‌തതെന്നും അമിത് ഷാ കൂട്ടിച്ചേർത്തു. മറ്റ് രാജ്യങ്ങളിലെ മുസ്ലിങ്ങൾക്ക് ഇന്ത്യയിൽ പരത്വം നൽകാൻ കഴിയില്ലെന്നും അദ്ദേഹം കൂട്ടിച്ചേർത്തു. ഇപ്പോൾ പ്രതിപക്ഷത്ത് നിൽക്കുന്ന ശിവസേനയ്‌ക്ക് സമാനമായ നിലപാടായിരുന്നു ഇക്കാര്യത്തിൽ.\nബിൽ പാസാകേണ്ടത് ആവശ്യമെന്ന് ബിജെപി\nപൗരത്വ ഭേദഗതി ബിൽ പാസാക്കുകയെന്നത് ബിജെപിയുടെ മുഖ്യ അജണ്ടകളിലൊന്നാണ്. ഏകീകൃത സിവിൽ കോഡ് നടപ്പാക്കുകയെന്ന ബിജെപിയുടെ ഏറ്റവും വലിയ സ്വപ്‌നം പൂവണിയണമെങ്കിൽ ആദ്യ ഘട്ടമായി പൗരത്വ ഭേദഗതി ബിൽ പാസാകേണ്ടതുണ്ട്. പൗരത്വ ഭേദഗതി ബിൽ പാസാകുന്നതോടെ കാര്യങ്ങൾ എളുപ്പത്തിലാകും. 2020ഓടെ ഏകീകൃത സിവിൽ കോഡ് നടപ്പാക്കാൻ കഴിയുമെന്നാണ് ബിജെപി നേതൃത്വം വിശ്വസിക്കുന്നത്. മുത്തലാഖ്, കശ്‌മീർ വിഭജനം, പൗരത്വ ഭേദഗതി ബിൽ എന്നിവ നടപ്പാക്കാൻ സാധിച്ചാൽ ഏകീകൃത സിവിൽ കോഡ് നടപ്പാക്കുക എളുപ്പമാകുമെന്നു ബിജെപി വിശ്വസിക്കുന്നു.\nഇന്ത്യയിലെ മുസ്ലീം വിഭാഗം ആശങ്കപ്പെടണോ?\nഇന്ത്യയിലെ മുസ്ലീം ജനവിഭാഗം ഒരു തരത്തിലും ആശങ്കപ്പെടേണ്ടതില്ലെന്ന് അമിത് ഷാ വ്യക്തമാക്കുന്നു. രാജ്യത്തെ മത ന്യൂന പക്ഷങ്ങൾക്ക് എല്ലാ സുരക്ഷയും ഏർപ്പെടുത്തും. എന്നാൽ പാകിസ്ഥാൻ, അഫ്‌ഗാനിസ്ഥാൻ, ബംഗ്ലാദേശ് എന്നീ രാജ്യങ്ങളിൽ നിന്നെത്തുന്ന മുസ്ലീം വിഭാഗത്തിന് പൗരത്വം നൽകുന്നത് പ്രായോഗിക കാര്യമല്ലെന്നും സർക്കാർ വ്യക്തമാക്കുന്നു. ബില്ലിൻ്റെ പേരിൽ ഇന്ത്യയിലെ മുസ്ലീം വിഭാഗത്തിനിടെയിൽ ആശങ്ക പടർത്താനുള്ള ശ്രമം നടക്കുന്നുണ്ടെന്നും അമിത് ഷാ പറഞ്ഞു.\nപ്രതിപക്ഷത്തെ കടന്നാക്രമിച്ച് പ്രധാനമന്ത്രി നരേന്ദ്ര മോദി\nദേശീയ പൗരത്വ ഭേദഗതി ബില്ലിൽ എതിർപ്പ് പ്രകടിപ്പിച്ച പ്രതിപക്ഷത്തെ കടന്നാക്രമിക്കുന്ന നിലപാടാണ് പ്രധാനമന്ത്രി സ്വീകരിച്ചത്. പൂർണ്ണമായും രാജ്യതാത്‌പര്യം മുൻ നിർത്തിയുള്ള ബില്ലിനെ എതിർക്കുന്ന ചിലരുടെ പ്രതികരണങ്ങൾ പാകിസ്ഥാൻ്റെ അതേ സ്വരമാണെന്നാണ് മോദി വ്യക്തമാക്കിയത്. പാർലമെൻ്ററി പാർട്ടി യോഗത്തിലാണ് പ്രധാനമന്ത്രി രൂക്ഷമായ ഭാഷയിൽ പ്രതികരിച്ചത്. അതേസമയം എതിർപ്പുകൾ രൂക്ഷമാണെങ്കിലും ബിൽ പാസാക്കാൻ കഴിയുമെന്ന ഉറപ്പ് ബിജെപിക്കുണ്ട്.\nശിവസേന മലക്കം മറിഞ്ഞെങ്കിലും പ്രതിപക്ഷത്തിൻ്റെ എതിർപ്പ് തുടരുന്നു\nരാജ്യത്ത് കടന്നു കയറിയവരെ പുറത്താക്കേണ്ടതുണ്ടെന്നും ശിവസേന സ്ഥാപകൻ ബാൽ താക്കറെ വ്യക്തമാക്കിയിട്ടുണ്ടെന്നാണ് ശിവസേന എംപി വിനായക് റാവുത്ത് ലോക്‌സഭയിൽ വ്യക്തമാക്കിയത്. മണിക്കൂറുകൾക്കകം നിലപാട് തള്ളി ശിവസേന അധ്യക്ഷൻ ഉദ്ധവ് താക്കറെ രംഗത്തുവന്നു. ബില്ലിനെ രാജ്യസഭയിൽ എതിർക്കുമെന്നും അദ്ദേഹം പറഞ്ഞു. അതേസമയം ബില്ലിനെതിരെ കോൺഗ്രസ്, സമാജ്‌വാദ് പാർട്ടി, തൃണമൂൽ കോൺഗ്രസ്, ഡിഎംകെ, സിപിഎം, ബിഎസ്പി, ടിആർ‌എസ് എന്നീ പാർട്ടികൾ എതിർക്കുകയാണ്. പൗരത്വ ബില്ലിലൂടെ സർക്കാർ ഹിന്ദുത്വ അജണ്ട രാജ്യത്ത് നടപ്പാക്കാൻ ശ്രമിക്കുന്നുവെന്നാണ് കോൺഗ്രസ് എംപി പി ചിദംബരം വ്യക്തമാക്കിയത്.\nപൗരത്വ ഭേദഗതി ബില്ലിനെ പ്രതിപക്ഷം എന്തുകൊണ്ട് എതിർക്കുന്നു?\nമുസ്ലീം വിഭാഗത്തെ ഒഴിവാക്കിയ നടപടിയാണ് ദേശീയ പൗരത്വ ഭേദഗതി ബില്ലിനെ പ്രതിപക്ഷം എതിർക്കാനുള്ള പ്രധാന കാരണം. ഹിന്ദു, സിഖ്, ബുദ്ധ, ജൈന, പാഴ്‌സി, ക്രിസ്‌തു മതവിശ്വാസികളെ ഉൾപ്പെടുത്തിയപ്പോഴാണ് മുസ്ലീം വിഭാഗത്തെ ഒഴിവാക്കിയത്. അതേസമയം അണ്ണാഡിഎംകെയും ജെഡിയും ബില്ലിനെ അനുകൂലിച്ചു. മുസ്ലീം വിഭാഗത്തെ കൂടി ബില്ലിൽ ഉൾപ്പെടുത്തണമെന്ന ആവശ്യം അണ്ണാഡിഎംകെ മുന്നോട്ട് വെക്കുന്നുണ്ട്. മതത്തിൻ്റെ പേരിൽ രാജ്യത്തെ വിഭജിക്കാനുള്ള ശ്രമമാണ് നടക്കുന്നതെന്നാണ് പ്രതിപക്ഷത്തിൻ്റെ പ്രധാന ആരോപണം.\nWeb Title : why is bjp sticking onto the citizenship amendment bill 2019 despite the furor in parliament\nനരേന്ദ്ര മോദി ദേശീയ പൗരത്വ ഭേദഗതി ബിൽ അമിത് ഷാ parliament Congress Citizenship Amendment Bill 2019 Citizenship amendment bill BJP amit shah\n'അച്ഛാ അച്ഛാദിൻ എന്ന് വരും അച്ഛാ...'; പൗരത്വ ബില്ലിൽ ട്രോൾ പെരുമഴ, കാണാംഅടുത്ത ഗാലറി


കണ്ണൻ താമരക്കുളത്തിന്റെ " ഉടൂമ്പ് " ടീസർ പൃഥിരാജ് സുകുമാരൻ , ഉണ്ണി മുകുന്ദൻ എന്നിവർ ഫേസ്ബുക്ക് പേജിലുടെ പുറത്തിറക്കി. - Cinema Prekshaka Koottayma\nകണ്ണൻ താമരക്കുളത്തിന്റെ " ഉടൂമ്പ് " ടീസർ പൃഥിരാജ് സുകുമാരൻ , ഉണ്ണി മുകുന്ദൻ എന്നിവർ ഫേസ്ബുക്ക് പേജിലുടെ പുറത്തിറക്കി.\nസെന്തിൻ രാജാമണി , കണ്ണൻ താമരക്കുളം ടീമിന്റെ പുതിയ ചിത്രം " ഉടൂമ്പ് " ന്റെ ടീസർ പൃഥിരാജ് സുകുമാരൻ , ഉണ്ണി മുകുന്ദൻ എന്നിവരുടെ ഫേസ്ബുക്ക് പേജുകളിലുടെ റിലീസ് ചെയ്തു.\nഅലന്‍സിയര് ലേ ലോപ്പസ് , ഹരീഷ് പേരടി, ധര്‍മജന് ബോൾഗാട്ടി, മനുരാജ്, സാജല് സുദര്‍ശന് എന്നിവരാണ് ചിത്രത്തില് പ്രധാന വേഷത്തില് എത്തുന്നത്.\nകണ്ണൻ താമരക്കുളത്തിന്റെ " ഉടൂമ്പ് " ടീസർ പൃഥിരാജ് സുകുമാരൻ , ഉണ്ണി മുകുന്ദൻ എന്നിവർ ഫേസ്ബുക്ക് പേജിലുടെ പുറത്തിറക്കി. Reviewed by CPK on January 17, 2021 Rating: 5


Tamil Nadu Minister About Mullaperiyar Dam മുല്ലപ്പെരിയാര് ജലനിരപ്പ് 152 അടിയാക്കും തമിഴ്‌നാട് മന്ത്രി\n'ബേബി ഡാം ശക്തിപ്പെടുത്തി മുല്ലപ്പെരിയാര് ജലനിരപ്പ് 152 അടിയാക്കും'; തടസം കേരളത്തിന്റെ നിസഹകരണമെന്ന് തമിഴ്‌നാട് മന്ത്രി\n05 Nov, 2021, 11:05 am\nബേബി ഡാം ശക്തിപ്പെടുത്തിയാല് മുല്ലപ്പെരിയാര് അണക്കെട്ടിലെ ജലനിരപ്പ് 152 അടിയായി ഉയര്‍ത്തുമെന്ന് തമിഴ്‌നാട് ജലവിഭവ മന്ത്രി എസ്.ദുരൈമുരുകന്. തടസമാകുന്നത് കേരളത്തിന്റെ നിസഹകരണമാണെന്നും, ബേബി ഡാമിന് സമീപത്തുള്ള മരങ്ങള് മുറിക്കാന് കേരളം ഇതുവരെ തയ്യാറായിട്ടില്ലെന്നും അണക്കെട്ട് സന്ദര്‍ശിച്ച ശേഷം മാധ്യമങ്ങളോട് സംസാരിക്കവെ മന്ത്രി ആരോപിച്ചു.\n'ബേബി ഡാമിന് താഴെ മൂന്ന് മരങ്ങളുണ്ട്. അവ മുറിക്കുന്നതുമായി ബന്ധപ്പെട്ട് കേരള സര്‍ക്കാരിനോട് ചോദിച്ചപ്പോള് അത് വനംവകുപ്പുമായി സംസാരിക്കണമെന്ന് പറഞ്ഞു. റിസര്‍വ് ഫോറസ്റ്റായതിനാല് മുറിക്കാന് പറ്റില്ലെന്നാണ് വനംവകുപ്പിന്റെ നിലപാട്. ഇതുസംബന്ധിച്ച് വിശദമായി പരിശോധന നടത്തണം. തടസങ്ങള് മാറിയാല് ബേബി ഡാം പെട്ടെന്ന് തന്നെ പുതുക്കും.'\nനിലില് റൂള് കര്‍വ് പാലിച്ചാണ് വെള്ളം തുറന്നുവിടുന്നതെന്നും ദുരൈമുരുകന് പറഞ്ഞു. അണക്കെട്ടിന്റെ ഉടമസ്ഥത സംബന്ധിച്ച തര്‍ക്കത്തിന് പ്രസക്തിയില്ല. ഇപ്പോള് നടക്കുന്നത് വര്‍ഷങ്ങളായി നടക്കുന്ന നടപടിയാണെന്നും അദ്ദേഹം പറഞ്ഞു.


സാമന്ത-നാഗചൈതന്യ താരജോഡികള് വീണ്ടും! പുതിയ ചിത്രം മജിലി വരുന്നു! ഫസ്റ്റ്‌ലുക്ക് പുറത്ത് | samantha-nagachaithanya movie majili first look - Malayalam Filmibeat\nസാമന്ത-നാഗചൈതന്യ താരജോഡികള് വീണ്ടും! പുതിയ ചിത്രം മജിലി വരുന്നു! ഫസ്റ്റ്‌ലുക്ക് പുറത്ത്\n| Updated: Monday, December 31, 2018, 9:50 [IST]\nതെന്നിന്ത്യയിലെ ആരാധകരുടെ ഇഷ്ട താരജോഡികളാണ് നാഗചൈതന്യയും സാമന്തയും. ഇരുവരും പ്രണയത്തിലായതുമുതല് താരങ്ങളുടെ വിശേഷങ്ങളറിയാന് വലിയ താല്‍പര്യമാണ് ആരാധകര് കാണിക്കാറുളളത്. വിവാഹ ശേഷമുളള ഇവരുടെ ചിത്രങ്ങളെല്ലാം സോഷ്യല് മീഡിയ ഏറ്റെടുക്കാറുണ്ട്.\nകലിപ്പ് ലുക്കില് മിഖായേലായി നിവിന് പോളി! ചിത്രത്തിന്റെ മാസ് പോസ്റ്റര് തരംഗമാകുന്നു! കാണൂ\nടോളിവുഡ് ഒന്നടങ്കം ആഘോഷിച്ചൊരു വിവാഹമായിരുന്നു ഇവരുടെത്. ഒരിടവേളയ്ക്കു ശേഷം താരജോഡികള് വീണ്ടും ഒന്നിക്കുന്ന പുതിയൊരു സിനിമ കൂടി വരികയാണ്. മജിലി എന്നാണ് ചിത്രത്തിന് പേരിട്ടിരിക്കുന്നത്. സിനിമയുടെ ഫസ്റ്റ് ലുക്ക് പോസ്റ്റര് സമൂഹ മാധ്യമങ്ങളില് പുറത്തിറങ്ങിയിരുന്നു. മജിലിയുടെ ഫസ്റ്റ് ലുക്കിന് മികച്ച സ്വീകാര്യതയാണ് സോഷ്യല് മീഡിയയില് ലഭിച്ചിരിക്കുന്നത്.\nശിവനിര്‍വാണയാണ് സിനിമ സംവിധാനം ചെയ്യുന്നത്. ഗോപി സുന്ദര് സംഗീത സംവിധാനം നിര്‍വ്വഹിക്കുന്നു. വിഷ്ണു ശര്‍മ്മ ഛായാഗ്രഹണം നിര്‍വ്വഹിക്കുന്ന സിനിമയുടെ പ്രധാന ലൊക്കേഷന് വിശാഖ പട്ടണമാണ്. അതേസമയം വിവാഹ ശേഷവും സിനിമാ രംഗത്ത് സജീവമായിരുന്നു സാമന്ത. നടിയുടെതായി ഈ വര്‍ഷം തെലുങ്കില് പുറത്തിറങ്ങിയ രംഗസ്ഥലം ബ്ലോക്ക് ബസ്റ്റര് ഹിറ്റായി മാറിയിരുന്നു. രംഗസ്ഥലത്തിനു പുറമെ മഹാനടി, സീമരാജ, ഇരുമ്പുതിരൈ തുടങ്ങിയ സിനിമകളും വിജയം നേടി.\nThe first look of #Majili ❤❤ #chaysam4 . Oh how we’ve grown up @chayakkineni .. A story close to my heart .. 2019 is going to have some special films ❤\nA post shared by Samantha Akkineni (@samantharuthprabhuoffl) on Dec 29, 2018 at 8:38pm PST\nമൃണാള് സെന്: ഇന്ത്യയിലെ നവതരംഗസിനിമയ്ക്ക് തുടക്കംകുറിച്ച സംവിധായകന്!\nRead more about: samantha naga chaithanya cinema telugu സാമന്ത നാഗ ചൈതന്യ\nsamantha-nagachaithanya movie majili first look


പടങ്ങള്: കുട്ട്യേടത്തിക്കും പിന്നെ എല്ലാവര്‍ക്കും\nഹോ... നൂറൊഴിക്കുമ്പോള് അടിയ്ക്കാന് എത്താന് കഴിഞ്ഞില്ലെങ്കിലും കുട്ട്യേടത്തിയുടേയും മറ്റു സഖാക്കളുടേയും സഹായത്തിന് വക്കാരി അര്‍പ്പിക്കാന് പോകുന്ന നറുമലരുകളുടെ മണത്തില് മയങ്ങാന് എത്താന് കഴിഞ്ഞതില് സന്തോഷം.\nSat Jun 10, 10:21:00 PM 2006\nപിറന്നാള്‍കാരി തന്നെ ആദ്യം എത്തിയല്ലോ... നന്ദി സൂ...\nSat Jun 10, 10:25:00 PM 2006\nഈ റോസാപൂക്കള് ഞാന് ആര്‍ക്കും കൊടുക്കൂല്ലാ.. ഇല്ലാന്നു പറഞ്ഞില്ലെ, വെണേല് ആ ഹൈഡ്രാഞ്ജിയ പൂക്കള് എടുത്തോളൂട്ടോ. :)\nഅയ്യോ ബിന്ദൂ...എല്ലാരും ഷെയറു ചെയ്യണേ... തീര്‍ന്നാല് പറയണേ.. ഇനീമുണ്ട്...\nSat Jun 10, 10:58:00 PM 2006\nപൂക്കള് പൂക്കള് പൂക്കള്. പിന്നെയും പൂക്കള്. ബ്ലോഗുമുഴുവന് വസന്തം. പാവം ഈ പൂക്കളൊക്കെ വാടില്ലെ?. അപ്പോള് ആക്കും വേണ്ട. അവിടെ നിന്ന് തളര്‍ന്ന് വീഴും. വീഴ്ചയ്ക്ക് മുന്‍പുള്ളത് ഒന്നു ഇവിടെ ഉണ്ട്.\nSat Jun 10, 11:01:00 PM 2006\nകൈക്കൂലി പൂവായിട്ടും കൊടുക്കാം അല്ലേ വക്കാരീ?\nഅയ്യോ കലേഷേ, ഇത് നന്ദിയുടെ നറുമലരുകള്... :) ഹ....ഹ...\nSat Jun 10, 11:16:00 PM 2006\nഅതുകൊണ്ട് ഗുണമുണ്‍ടായതെനിക്കാ..എന്‍റെ ടെലിഫിലിം റിലീസായി...\nകുമാറേ.. ഇത് ഇന്നോടിപ്പോയി ഇവിടടുത്തുള്ള ബൊട്ടാണിക്കല് ഗാര്‍ഡനില് നിന്നെടുത്തതാ.. കുറെയേറെപ്പൂക്കള്... നല്ല രസം.\nസെമീ.. നന്ദി... ടെലിഫിലിം നന്നായി.. ശോഭനമായ ഒരു ഭാവന അല്ല ഭാവി ഞാന് കാണുന്നു :)\nSat Jun 10, 11:57:00 PM 2006\n“അഴിമതി തുടച്ച് നീക്കുക “\nSun Jun 11, 12:55:00 AM 2006\nഎന്തൊരു സുന്തരന് പൂക്കളാ എന്റെ വക്കാരിയേ ? പ്രത്യേകിച്ചും ആ മഞ്ഞ റോസാ പ്പൂവ്. എന്താ അവളുടെ ഒരു ചന്തം. എന്തൊരു ഫിനീഷ്. എന്തൊരു പെറ്ഫെക്ഷന്.\nഅപ്പോ അടുത്ത പോസ്റ്റെപ്പളാ വക്കാരിയേ ? :)\nSun Jun 11, 01:43:00 AM 2006\nTue Jun 13, 11:56:00 AM 2006


Kerala Covid Updates: 2676 New Covid positive cases in Kerala today | സംസ്ഥാനത്ത് ഇന്ന് 2676 പേര്‍ക്ക് കോവിഡ് സ്ഥിരീകരിച്ചു, 11 മരണങ്ങൾ, ആകെ മരണം 47,794 ആയി - Malayalam Oneindia\n1 min ago നടിയെ ആക്രമിച്ച കേസ്: 'സിപിഎം നേതാക്കള് അതിജീവിതയോട് മാപ്പ് പറയണം'; കെ കെ രമ\n21 min ago 'തുറന്ന് പറഞ്ഞില്ലായിരുന്നുവെങ്കിൽ ദൃശ്യങ്ങൾ പുറത്ത് വരുമെന്ന് ഭയന്ന് ജീവിക്കേണ്ടി വന്നേനെ';അതിജീവിത\n39 min ago ചരിത്രം സൃഷ്ടിച്ച് ആറ്റുകാൽ ക്ഷേത്രം; വനിതാ സാരഥിയായി എ ഗീതാകുമാരി; സമഗ്ര വികസനം ലക്ഷ്യം\nസംസ്ഥാനത്ത് ഇന്ന് 2676 പേര്‍ക്ക് കോവിഡ് സ്ഥിരീകരിച്ചു, 11 മരണങ്ങൾ, ആകെ മരണം 47,794 ആയി\nUpdated: Fri, Dec 31, 2021, 18:31 [IST]\nതിരുവനന്തപുരം: കേരളത്തില് ഇന്ന് 2676 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 503, തിരുവനന്തപുരം 500, കോഴിക്കോട് 249, തൃശൂര് 234, കോട്ടയം 224, കണ്ണൂര് 170, കൊല്ലം 144, പത്തനംതിട്ട 116, വയനാട് 115, മലപ്പുറം 113, ആലപ്പുഴ 110, പാലക്കാട് 87, ഇടുക്കി 77, കാസര്‍ഗോഡ് 34 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 60,962 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള5തദ്ദേശ സ്വയംഭരണ പ്രദേശങ്ങളിലായി6വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 1,11,110 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,07,564 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 3546 പേര് ആശുപത്രികളിലും നിരീക്ഷണത്തിലാണ്. 157 പേരെയാണ് പുതുതായി ആശുപത്രിയില് പ്രവേശിപ്പിച്ചത്. നിലവില് 19,416 കോവിഡ് കേസുകളില്, 10.4 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്.\nകഴിഞ്ഞ ദിവസങ്ങളിലുണ്ടായ 11 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ 342 മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 47,794 ആയി. ഇന്ന് രോഗം സ്ഥിരീകരിച്ചവരില് 42 പേര് സംസ്ഥാനത്തിന് പുറത്ത് നിന്നും വന്നവരാണ്. 2453 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 156 പേരുടെ സമ്പര്‍ക്ക ഉറവിടം വ്യക്തമല്ല. 25 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nKerala Covid Updates: 2676 New Covid positive cases in Kerala today


ബെംഗളൂരു കുരുങ്ങി എബിൻ മാത്യു\nബെംഗളൂരു: തുലച്ച അവസരങ്ങളെയോർത്ത് ബെംഗളൂരു എഫ്.സി.ക്കും നോർത്ത് ഈസ്റ്റ് യുണൈറ്റഡിനും ദുഃഖിക്കാം. ഇന്ത്യൻ സൂപ്പർ ലീഗ് ഫുട്‌ബോളിൽ ഇരുടീമുകളും മുഖാമുഖം വന്നപ്പോൾ ഗോൾരഹിത സമനില.\nമഴപെയ്ത മൈതാനത്ത് ആക്രമണമായിരുന്നു ഇരുടീമുകളുടെയും ലക്ഷ്യം. ക്യാപ്റ്റൻ സുനിൽ ഛേത്രിയെ മുൻനിർത്തി ബെംഗളൂരു എഫ്.സി.യും ഘാനയുടെ വിഖ്യാതതാരം അസമാവോ ഗ്യാനെ മുൻനിർത്തി നോർത്ത് ഈസ്റ്റും ആക്രമണം അഴിച്ചുവിട്ടപ്പോൾ പിറന്നത് ഒരുപിടി ഗോളവസരം. പക്ഷേ, ഒന്നും ലക്ഷ്യത്തിലെത്തിയില്ലെന്നുമാത്രം.\nആദ്യപകുതിയിൽ ബെംഗളൂരുവിനായിരുന്നു കൂടുതൽ അവസരങ്ങൾ ലഭിച്ചത്. ഉദാന്ത സിങ്ങും മലയാളി താരം ആഷിക് കുരുണിയനും മികച്ച അവസരങ്ങൾ നഷ്ടപ്പെടുത്തി. രണ്ടാം പകുതിയിൽ നിഷു കുമാറിന്റെ തകർപ്പൻ ഷോട്ട് നോർത്ത് ഈസ്റ്റ് യുണൈറ്റഡ് ഗോൾ കീപ്പർ സുഭാശിഷ് റോയ് ഗംഭീരമായി തടഞ്ഞു. മറുവശത്ത് ഗ്യാനിന്റെ ഷോട്ട് ബാറിലിടിച്ച് മടങ്ങി.\nപ്രളയത്തിൽ മുങ്ങിയ വീട്ടിലേക്ക് സ്വർണവുമായി ലിജിയെത്തും\nകണ്ണൂർ: പ്രളയം വിഴുങ്ങിയ പാലക്കാട് മണ്ണാർക്കാട് പാലക്കയത്തെ ചെറിയവീടിന് ഇനി സ്വർണത്തിളക്കം. ..\nകിഫ്ബി സര്‍ക്കാരിന്റെ പട്ടുകോണകം; ജലീല് വന്ന് മാര്‍ക്കിട്ടാലും പാസാകില്ല-വി.ഡി.സതീശന്\nബ്ലെസി വാക്കുപാലിച്ചു; കെസിയയുടെ റെക്കോഡ് തിരുത്തി\nപ്രായത്തട്ടിപ്പിൽ കുരങ്ങുന്ന താരങ്ങൾ


SUCHITRAYUDE MARANATHIN PINNALE... | വിവാഹം കഴിഞ്ഞു മൂന്നുമാസം മാത്രം! ഭർത്താവ് തിരികെ പോയതോടെ 10 ലക്ഷം ആവശ്യപ്പെട്ട് നിരന്തരം പീഡനം.. 51 പവന് സ്വര്‍ണം, ആഡംബരകാറിന് നിര്‍ബന്ധം പിടിച്ച് ഭര്‍തൃപിതാവ്; ഇതിലൊന്നും തീരാത്ത ആർത്തി; പണം ആവശ്യപ്പെട്ട് ശകാരിക്കൽ മാത്രമല്ല അസഭ്യവര്‍ഷം രൂക്ഷമായതോടെ സുചിത്ര മുറിയില് കയറി കതകടച്ചു... ഏറെ നേരം പുറത്തു വരാതിരുന്നതോടെ വാതില് ചവിട്ടിത്തുറന്ന് മുറിയില് കയറിയപ്പോൾ നടുക്കുന്ന കാഴ്ച; സുചിത്രയുടെ മരണത്തില് ഭര്‍തൃമാതാപിതാക്കള് അറസ്റ്റിലായതോടെ കൂടുതൽ വിവരങ്ങൾ പു - Malayalivartha.com Widgets Magazine\n27 JULY 2021 09:40 AM IST\nവള്ളികുന്നത്ത് നവവധു തൂങ്ങിമരിച്ച കേസില് ഭര്‍ത്താവിന്റെ മാതാപിതാക്കളെ അറസ്റ്റ് ചെയ്തു. സ്ത്രീധന പീഡനമാണ് മരണത്തിന് കാരണമെന്ന് കാട്ടി പോലീസ് കോടതിയില് റിപ്പോര്‍ട്ട് നല്‍കി. സ്ത്രീധന പീഡനത്തിന് കേസെടുത്ത പോലീസ് സുചിത്രയുടെ ഭര്‍ത്താവ് വിഷ്ണുവിന്റെ മാതാപിതാക്കളായ ഉത്തമന്, സുലോചന എന്നിവരെ അറസ്റ്റ് ചെയ്യുകയായിരുന്നു.\nപത്ത് ലക്ഷം രൂപ ആവശ്യപ്പെട്ട് ഇവര് നിരന്തരമായി നടത്തിയ മാനസിക പീഡനമാണ് ആത്മഹത്യയിലേക്ക് നയിച്ചതെന്ന് അന്വേഷണ സംഘം വ്യക്തമാക്കി. പ്രതികള്‍ക്കെതിരെ സ്ത്രീധന പീഡന നിരോധന നിയമം, ആത്മഹത്യാ പ്രേരണ തുടങ്ങി ജാമ്യമില്ല വകുപ്പുകള് ചുമത്തി.\nഅറസ്റ്റ്, നീതി നടപ്പാകുന്നുവെന്ന പ്രതീക്ഷ നല്‍കുന്നതായി സുചിത്രയുടെ അമ്മ പറഞ്ഞു. ഓച്ചിറ സ്വദേശിനി 19 വയസുള്ള സുചിത്രയാണ് ഭര്‍ത്താവ് വിഷ്ണുവിന്റെ വീട്ടില് ജൂണ് 22ന് തൂങ്ങിമരിച്ചത്. 51 പവന് സ്വര്‍ണമാണ് വിവാഹത്തിന് നല്‍കിയത്.\nഇരുചക്ര വാഹനം നല്‍കാമെന്ന് സുചിത്രയുടെ പിതാവ് വാഗ്ദാനം ചെയ്തപ്പോള് ആഡംബരക്കാര് വേണമെന്ന് പ്രതി ഉത്തമന് ആവശ്യപ്പെട്ടു. കാര് നല്‍കിയ ശേഷമായിരുന്നു വിവാഹം. വിവാഹശേഷം ഭര്‍ത്താവിന്റെ സഹോദരിയുടെ കടം തീര്‍ക്കാനായി 10 ലക്ഷം രൂപ കൂടി പ്രതികള് ആവശ്യപ്പെട്ടു.\nപണത്തിനായുള്ള നിരന്തര സമ്മര്‍ദമാണ് ആത്മഹത്യയിലേക്ക് നയിച്ചത്. വിവാഹം നടന്ന് വെറും മൂന്നു മാസം തികയുമ്ബോള് ആയിരുന്നു സംഭവം.\nവിവാഹം കഴിഞ്ഞ് ഒരുമാസം കഴിഞ്ഞതോടെ സൈനികനായ ഭര്‍ത്താവ് ജാര്‍ഖണ്ഡിലെ ജോലി സ്ഥലത്തേക്ക് മടങ്ങിയിരുന്നു. അതിനു ശേഷമായിരുന്നു ഭര്‍ത്താവിന്റെ മാതാപിതാക്കളുടെ ഉപദ്രവം രൂക്ഷമായത്.\nസുചിത്രയെ വിവാഹം കഴിക്കും മുന്‍പ് വിഷ്ണുവിന്റെ ഒരു വിവാഹം മുടങ്ങിയിരുന്നു. വിവാഹത്തിന് ഏതാനും ദിവസം ബാക്കിനില്‍ക്കെ കൂടുതല് സ്ത്രീധനം ആവശ്യപ്പെട്ടതോടെയാണ് പെണ്‍കുട്ടിയുടെ കുടുംബം വിവാഹത്തില് നിന്ന് പിന്‍മാറിയത്.\nഅവരുടെ മൊഴിയും കേസില് നിര്‍ണായകമായി.ജൂണ് 22ന് പ്രതി സുലോചന സുചിത്രയെ പണം ആവശ്യപ്പെട്ട് ശകാരിച്ചിരുന്നു. അസഭ്യവര്‍ഷം രൂക്ഷമായതോടെ സുചിത്ര മുറിയില് കയറി കതകടച്ചു.\nഏറെ നേരം പുറത്തു വരാതിരുന്നതോടെ വാതില് ചവിട്ടിത്തുറന്ന് മുറിയില് കയറിയപ്പോഴാണ് സുചിത്രയെ തൂങ്ങിമരിച്ച നിലയില് കണ്ടെത്തിയത്. കിടക്കയില് പ്ലാസ്റ്റിക് സ്റ്റൂള്‍വച്ച് കയറി ഫാനില് തൂങ്ങി മരിക്കുകയായിരുന്നു.\nതങ്കപ്പനല്ല ഗോപി പൊന്നപ്പനാ... സല്യൂട്ട് വിവാദം കത്തി നില്‍ക്കെ പാല വിടാതെ സുരേഷ് ഗോപി; സല്യൂട്ട് ചെയ്ത പാലാ എസ്.എച്ച്.ഒ കെ.പി. ടോംസണെ അടുത്തു വിളിച്ച് സുരേഷ് ഗോപി ചെവിയില് മന്ത്രിച്ചു; ഇന്‍സ്‌പെക്ടര (17 minutes ago)\nനിര്‍മാണത്തിലിരുന്ന മേല്‍പ്പാലം തകര്‍ന്ന് വീണ് 14 പേര്‍ക്ക് പരിക്ക്.... ഇന്ന് പുലര്‍ച്ചെയാണ് അപകടമുണ്ടായത് (47 minutes ago)\nകൈക്കൂലി ട്രാപ്പ് കേസില് എക്‌സിക്യൂട്ടീവ് എഞ്ചിനീയര്‍ക്ക് ജാമ്യമില്ല... പൊതുസേവകനെതിരെയുള്ള ആരോപണം ഗൗരവമേറിയതെന്ന് കോടതി (54 minutes ago)


ദുരൂഹത നീങ്ങാത ആ ദുരന്തത്തിന് ഇന്ന് രണ്ട് വർഷം; ബാലഭാസ്‌റിന്റെയും മകളുടെയും ജീവനെടുത്ത കേസിൽ നിർണായക ദിനവും ഇന്ന് | Truevision News\nതിരുവനന്തപുരം: മലയാളിയുടെ പ്രിയ\nവയലിനിസ്റ്റ് ബാലഭാസ്‌റിന്റെയും മകളുടെയും ജീവനെടുത്ത ദുരൂഹതകൾ നീങ്ങാത്ത അപകടം നടന്ന് വെള്ളിയാഴ്‌ച രണ്ട് വർഷം. ഒപ്പം കേസിൽ നിർണായക ദിനവും ഇന്ന് .\nവയലിനിൽ മാന്ത്രിക സംഗീതം സമ്മാനിച്ച പ്രിയ കലാകാരന്റെ ജീവൻ കവർന്ന അപകടത്തെ ചുറ്റിയുള്ള സംശയങ്ങൾ ഇനിയും നീങ്ങിയിട്ടില്ല.\nലോക്കൽ പൊലീസിൽനിന്ന് സിബിഐയിൽ എത്തിനിൽക്കുന്നു അന്വേഷണം.\nആ ദുരന്ത സമയത്ത് ബാലഭാസ്‌കറിനൊപ്പം ഉണ്ടായിരുന്ന ഭാര്യ ലക്ഷ്‌മിയും അർജുനും പരിക്കോടെ രക്ഷപ്പെട്ടു, അർജുൻ മൊഴി മാറ്റിയതോടെയാണ് ദുരൂഹതകളുടെ തുടക്കം. ലോക്കൽ പൊലീസ്, ക്രൈംബ്രാഞ്ച് സംഘങ്ങൾക്ക് മുന്നിലും ഇതേരീതിയിൽ മൊഴിമാറ്റി. സിബിഐക്ക് മുന്നിലും ഇതാവർത്തിച്ചു. ഒടുവിൽ തിരുവനന്തപുരം സ്വർണകള്ളക്കടത്ത് കേസിൽ ബാലഭാസ്‌കറിന്റെ പരിചയക്കാരായ വിഷ്‌ണു സോമസുന്ദരത്തിനെപ്പൊം അർജുനും പിടിയിലായി. നീതിയുടെ കൈകൾ അരികിൽ എത്തിയോ……?\nമകൾ തേജസ്വിനി ബാലയുടെ വഴിപാടുമായി ബന്ധപ്പെട്ടാണ് തൃശൂർ വടക്കുംനാഥ ക്ഷേത്രത്തിലേക്ക് ബാലഭാസ്‌കറും കുടുംബവും സ്വന്തം വാഹനത്തിൽ പോയത്.\nസുഹൃത്ത് അർജുനും ഒപ്പമുണ്ടായി. മടക്കയാത്രയിൽ കഴക്കൂട്ടം പള്ളിപ്പുറത്താണ് വാഹനം അപകടത്തിൽപ്പെട്ടത്.\nമകൾ ഉടൻ മരിച്ചു. ഒക്ടോബർ രണ്ടിന് ബാലഭാസ്‌കറും. ലക്ഷ്‌മിയും അർജുനും പരിക്കോടെ രക്ഷപ്പെട്ടു.\nവാഹനത്തിൽ ഒപ്പമുണ്ടായ അർജുൻ മൊഴി മാറ്റിയതോടെയാണ് ദുരൂഹതകളുടെ തുടക്കം.\nAlso read :ബാലഭാസ്ക്കറിന്‍റെ മരണം ; സ്റ്റീഫൻ ദേവസിയെ ചോദ്യം ചെയ്യാനൊരുങ്ങി സിബിഐ\nവാഹനം ഓടിച്ചത് ആദ്യം താനാണെന്ന് പറഞ്ഞ ഇയാൾ പിന്നീട് ബാലഭാസ്‌കറാണെന്ന് തിരുത്തി.\nലോക്കൽ പൊലീസ്, ക്രൈംബ്രാഞ്ച് സംഘങ്ങൾക്ക് മുന്നിലും ഇതേരീതിയിൽ മൊഴിമാറ്റി.\nസിബിഐക്ക് മുന്നിലും ബാലഭാസ്‌കറാണ് വാഹനം ഓടിച്ചതെന്നാണ് മൊഴി.\nബാലഭാസ്‌കറിന്റെ പരിചയക്കാരായ വിഷ്‌ണു സോമസുന്ദരവും അർജുനും തിരുവനന്തപുരം വിമാനത്താവളം വഴിയുള്ള സ്വർണക്കടത്ത് കേസിൽ ഡിആർഐ പിടിയിലായി.\nഅപകടത്തെ കുറിച്ചുള്ള സംശയങ്ങൾ ബലപ്പെട്ടു.\nകലാഭവൻ സോബി, കെഎസ്‌ആർടിസി ജീവനക്കാരൻ ക്രിസ്‌തുദാസ് എന്നിവരുടെ മൊഴികളും സംശയങ്ങൾക്ക് ആക്കംകൂട്ടി.\nഅപകടസ്ഥലത്ത് സ്വർണക്കടത്ത് കേസിലെ പ്രതി സരിത്തിനെയും സംഗീതരംഗത്തെ പ്രമുഖനെയും മറ്റുചിലരെയും കണ്ടെന്ന് സോബി.\nവാഹനം ഒരുസംഘം ആക്രമിച്ചെന്നും പറഞ്ഞു. വാഹനം ഓടിച്ചത് ബാലഭാസ്‌കറെന്ന് ക്രിസ്‌ദുദാസ്.\nമംഗലപുരം പൊലീസും ക്രൈംബ്രാഞ്ചുമാണ് ആദ്യം കേസന്വേഷിച്ചത്.\nഅപകടം ആസൂത്രിതമാണെന്ന് സൂചിപ്പിക്കുന്ന തെളിവുകൾ ഒന്നും ക്രൈംബ്രാഞ്ച് അന്വേഷണത്തിൽ ലഭിച്ചില്ല.\nഅന്വേഷണം പൂർത്തിയാകുംമുമ്പെ ബാലഭാസ്‌കറിന്റെ മാതാപിതാക്കളുടെ ആവശ്യപ്രകാരം കേസ് സിബിഐക്ക്.\nAlso read : ബാലഭാസ്‌കറിന്റെ ദുരുഹ മരണം; നേരറിയാൻ രണ്ട് നാൾ നുണ പരിശോധന\nഅന്വേഷണത്തിന്റെ ഭാഗമായി നാല് പേരുടെ നുണപരിശോധന നടത്താൻ സിബിഐ.\nവെള്ളിയാഴ്‌ച അർജുൻ, പ്രകാശ് തമ്പി ശനിയാഴ്‌ച വിഷ്‌ണു സോമസുന്ദരം, കലാഭവൻ സോബി എന്നിവരെയും പരിശോധനക്ക് വിധേയരാക്കും. കൊച്ചിയിലെ സിബിഐ ഓഫീസിലാണ് പരിശോധന.\naccident,C B I,ബാലഭാസ്‌കര്,മരണം\n← ബംഗ്ലൂരിനെതിരെ പഞ്ചാബിന് തകര്‍പ്പന് ജയം → കാര്‍ഷിക ബില്ലുകൾക്കെതിരെ ഇന്ന് ദേശീയ പ്രക്ഷോഭം


൨:൧ ൨:൨ ൨:൩ ൨:൪ ൨:൫ ൨:൬ ൨:൭ ൨:൮ ൨:൯ ൨:൧൦ ൨:൧൧ ൨:൧൨ ൨:൧൩ ൨:൧൪ ൨:൧൫ ൨:൧൬ ൨:൧൭ ൨:൧൮ ൨:൧൯ ൨:൨൦ ൨:൨൧ ൨:൨൨ ൨:൨൩ ൨:൨൪ ൨:൨൫ ൨:൨൬ ൨:൨൭ ൨:൨൮ ൨:൨൯ ൨:൩൦ ൨:൩൧ ൨:൩൨ ൨:൩൩ ൨:൩൪ ൨:൩൫ ൨:൩൬ ൨:൩൭ ൨:൩൮ ൨:൩൯ ൨:൪൦ ൨:൪൧ ൨:൪൨ ൨:൪൩ ൨:൪൪ ൨:൪൫ ൨:൪൬\n൧ രാജാക്കൻ‌മാർ ൨\nദാവീദിന്നു മരണകാലം അടുത്തുവന്നപ്പോള് അവന് തന്റെ മകനായ ശലോമോനോടു കല്പിച്ചതു എന്തെന്നാല്\nഞാന് സകലഭൂവാസികളുടെയും വഴിയായി പോകുന്നു; നീ ധൈര്യംപൂണ്ടു പുരുഷനായിരിക്ക.\nനീ എന്തു ചെയ്താലും എവിടേക്കു തിരിഞ്ഞാലും സകലത്തിലും നീ കൃതാര്‍ത്ഥനാകേണ്ടതിന്നും നിന്റെ മക്കള് പൂര്‍ണ്ണഹൃദയത്തോടും പൂര്‍ണ്ണ മനസ്സോടുംകൂടെ എന്റെ മുമ്പാകെ സത്യമായി നടന്നു തങ്ങളുടെ വഴി സൂക്ഷിച്ചാല് യിസ്രായേലിന്റെ രാജാസനത്തില് ഇരിപ്പാന് ഒരു പുരുഷന് നിനക്കു ഇല്ലാതെ പോകയില്ല എന്നു യഹോവ എന്നോടു അരുളിച്ചെയ്ത വചനം താന് ഉറപ്പിക്കേണ്ടതിന്നുമായി\nമോശെയുടെ ന്യായപ്രമാണത്തില് എഴുതിയിരിക്കുന്നതുപോലെ നിന്റെ ദൈവമായ യഹോവയുടെ വഴികളില് നടന്നു അവന്റെ ചട്ടങ്ങളും കല്പനകളും വിധികളും സാക്ഷ്യങ്ങളും പ്രമാണിച്ചുംകൊണ്ടു അവന്റെ ആജ്ഞ അനുസരിച്ചുകൊള്‍ക.\nവിശേഷിച്ചു സെരൂയയുടെ മകന് യോവാബ് എന്നോടു ചെയ്തതു, യിസ്രായേലിന്റെ രണ്ടു സേനാധിപന്മാരായ നേരിന്റെ മകന് അബ്നേരിനോടും യേഥെരിന്റെ മകന് അമാസയോടും ചെയ്തതു തന്നേ നീയും അറിയുന്നുവല്ലോ; അവന് അവരെ കൊന്നു സമാധാനസമയത്തു യുദ്ധരക്തം ചൊരിഞ്ഞു യുദ്ധരക്തം തന്റെ അരക്കച്ചയിലും കാലിലെ ചെരിപ്പിലും ആക്കിയല്ലോ.\nആകയാല് നീ ജ്ഞാനം പ്രയോഗിച്ചു അവന്റെ നരയെ സമാധാനത്തോടെ പാതാളത്തില് ഇറങ്ങുവാന് സമ്മതിക്കരുതു.\nഎന്നാല് ഗിലെയാദ്യനായ ബര്‍സില്ലായിയുടെ മക്കള്‍ക്കു നീ ദയകാണിക്കേണം; അവര് നിന്റെ മേശയിങ്കല് ഭക്ഷണം കഴിക്കുന്നവരുടെ കൂട്ടത്തില് ഇരിക്കട്ടെ; നിന്റെ സഹോദരനായ അബ്ശാലോമിന്റെ മുമ്പില്‍നിന്നു ഞാന് ഔടിപ്പോകുമ്പോള് അവര് അങ്ങനെ തന്നേ എന്നോടും പെരുമാറി.\nപിന്നെ ബഹൂരീമിലെ ബെന്യാമീന്യനായ ഗേരയുടെ മകന് ശിമെയി എന്നൊരുവന് ഉണ്ടല്ലോ; ഞാന് മഹനയീമിലേക്കു പോകുന്ന ദിവസം അവന് എന്നെ കഠിനശാപത്തോടെ ശപിച്ചു; എങ്കിലും അവന് യോര്‍ദ്ദാങ്കല് എന്നെ എതിരേറ്റുവന്നതുകൊണ്ടു അവനെ വാള്‍കൊണ്ടു കൊല്ലുകയില്ല എന്നു ഞാന് യഹോവാനാമത്തില് അവനോടു സത്യംചെയ്തു.\nഎന്നാല് നീ അവനെ ശിക്ഷിക്കാതെ വിടരുതു; നീ ബുദ്ധിമാനല്ലോ; അവനോടു എന്തു ചെയ്യേണമെന്നു നീ അറിയും; അവന്റെ നരയെ രക്തത്തോടെ പാതാളത്തിലേക്കു അയക്കുക.\nപിന്നെ ദാവീദ് തന്റെ പിതാക്കന്മാരെപ്പോലെ നിദ്രപ്രാപിച്ചു; ദാവീദിന്റെ നഗരത്തില് അവനെ അടക്കംചെയ്തു.\nദാവീദ് യിസ്രായേലില് വാണ കാലം നാല്പതു സംവത്സരം. അവന് ഹെബ്രോനില് ഏഴു സംവത്സരവും യെരൂശലേമില് മുപ്പത്തുമൂന്നു സംവത്സരവും വാണു.\nശലോമോന് തന്റെ അപ്പനായ ദാവീദിന്റെ സിംഹാസനത്തില് ഇരുന്നു; അവന്റെ രാജത്വം ഏറ്റവും സ്ഥിരമായിവന്നു.\nഎന്നാല് ഹഗ്ഗീത്തിന്റെ മകനായ അദോനീയാവു ശലോമോന്റെ അമ്മയായ ബത്ത്-ശേബയെ ചെന്നുകണ്ടു; നിന്റെ വരവു ശുഭമോ എന്നു അവള് ചോദിച്ചതിന്നുശുഭം തന്നേ എന്നു അവന് പറഞ്ഞു.\nഎനിക്കു നിന്നോടു ഒരു കാര്യം പറവാനുണ്ടു എന്നു അവന് പറഞ്ഞു. പറക എന്നു അവള് പറഞ്ഞു.\nഅവന് പറഞ്ഞതു എന്തെന്നാല്‍രാജത്വം എനിക്കുള്ളതായിരുന്നു; ഞാന് വാഴേണ്ടതിന്നു യിസ്രായേലൊക്കെയും പ്രതീക്ഷിച്ചിരുന്നു എന്നു നീ അറിയുന്നുവല്ലോ; എന്നാല് രാജത്വം മറിഞ്ഞു എന്റെ സഹോദരന്നു ആയിപ്പോയി; യഹോവയാല് അതു അവന്നു ലഭിച്ചു.\nഎന്നാല് ഇപ്പോള് ഞാന് നിന്നോടു ഒരു കാര്യം അപേക്ഷിക്കുന്നു; അതു തള്ളിക്കളയരുതേ. നീ പറക എന്നു അവള് പറഞ്ഞു.\nഅപ്പോള് അവന് ശൂനേംകാരത്തിയായ അബീശഗിനെ എനിക്കു ഭാര്യയായിട്ടു തരുവാന് ശലോമോന് രാജാവിനോടു പറയേണമേ; അവന് നിന്റെ അപേക്ഷ തള്ളുകയില്ലല്ലോ എന്നു പറഞ്ഞു.\nആകട്ടെ; ഞാന് നിനക്കുവേണ്ടി രാജാവിനോടു സംസാരിക്കാം എന്നു ബത്ത്-ശേബ പറഞ്ഞു.\nഅങ്ങനെ ബത്ത്-ശേബ അദോനീയാവിന്നുവേണ്ടി ശലോമോന് രാജാവിനോടു സംസാരിപ്പാന് അവന്റെ അടുക്കല് ചെന്നു. രാജാവു എഴുന്നേറ്റു അവളെ എതിരേറ്റുചെന്നു വന്ദനം ചെയ്തു തന്റെ സിംഹാസനത്തില് ഇരുന്നു രാജമാതാവിന്നു ഇരിപ്പാന് കൊടുപ്പിച്ചു; അവള് അവന്റെ വലത്തുഭാഗത്തു ഇരുന്നു.\nഞാന് നിന്നോടു ഒരു ചെറിയ കാര്യം അപേക്ഷിക്കുന്നു; എന്റെ അപേക്ഷ തള്ളിക്കളയരുതു എന്നു അവള് പറഞ്ഞു. രാജാവു അവളോടുഎന്റെ അമ്മേ, ചോദിച്ചാലും; ഞാന് നിന്റെ അപേക്ഷ തള്ളുകയില്ല എന്നു പറഞ്ഞു.\nഅപ്പോള് അവള്‍ശൂനേംകാരത്തിയായ അബീശഗിനെ നിന്റെ സഹോദരനായ അദോനീയാവിന്നു ഭാര്യയായിട്ടു കൊടുക്കേണം എന്നു പറഞ്ഞു.\nശലോമോന് രാജാവു തന്റെ അമ്മയോടുശൂനേംകാരത്തിയായ അബീശഗിനെ അദോനീയാവിന്നു വേണ്ടി ചോദിക്കുന്നതു എന്തു? രാജത്വത്തെയും അവന്നുവേണ്ടി ചോദിക്കരുതോ? അവന് എന്റെ ജ്യേഷ്ഠനല്ലോ; അവന്നും പുരോഹിതന് അബ്യാഥാരിന്നും സെരൂയയുടെ മകന് യോവാബിന്നും വേണ്ടി തന്നേ എന്നു ഉത്തരം പറഞ്ഞു.\nഅദോനീയാവു ഈ കാര്യം ചോദിച്ചതു തന്റെ ജീവനാശത്തിന്നായിട്ടല്ലെങ്കില് ദൈവം തക്കവണ്ണവും അധികവും എന്നോടു ചെയ്യട്ടെ;\nആകയാല് എന്നെ സ്ഥിരപ്പെടുത്തിയവനും എന്നെ എന്റെ അപ്പനായ ദാവീദിന്റെ സിംഹാസനത്തില് ഇരുത്തി തന്റെ വാഗ്ദാനപ്രകാരം എനിക്കു ഒരു ഗൃഹം പണിതവനുമായ യഹോവയാണ, ഇന്നു തന്നേ അദോനീയാവു മരിക്കേണം എന്നു ശലോമോന് രാജാവു കല്പിച്ചു യഹോവനാമത്തില് സത്യം ചെയ്തു.\nപിന്നെ ശലോമോന് രാജാവു യെഹോയാദയുടെ മകനായ ബെനായാവെ അയച്ചു; അവന് അവനെ വെട്ടിക്കൊന്നുകളഞ്ഞു.\nഅബ്യാഥാര്‍പുരോഹിതനോടു രാജാവുനീ അനാഥോത്തിലെ നിന്റെ ജന്മഭൂമിയിലേക്കു പൊയ്ക്കൊള്‍ക; നീ മരണയോഗ്യനാകുന്നു; എങ്കിലും നീ എന്റെ അപ്പനായ ദാവീദിന്റെ മുമ്പാകെ കര്‍ത്താവായ യഹോവയുടെ പെട്ടകം ചുമന്നതുകൊണ്ടും എന്റെ അപ്പന് അനുഭവിച്ച സകലകഷ്ടങ്ങളെയും നീ കൂടെ അനുഭവിച്ചതുകൊണ്ടും ഞാന് ഇന്നു നിന്നെ കൊല്ലുന്നില്ല എന്നു പറഞ്ഞു.\nഇങ്ങനെ യഹോവ ശീലോവില്‍വെച്ചു ഏലിയുടെ കുടുംബത്തെക്കുറിച്ചു അരുളിച്ചെയ്ത വചനത്തിന്നു നിവൃത്തിവരേണ്ടതിന്നു ശലോമോന് അബ്യാഥാരിനെ യഹോവയുടെ പൌരോഹിത്യത്തില്‍നിന്നു നീക്കിക്കളഞ്ഞു.\nഈ വര്‍ത്തമാനം യോവാബിന്നു എത്തിയപ്പോള്--യോവാബ് അബ്ശാലോമിന്റെ പക്ഷം ചേര്‍ന്നിരുന്നില്ലെങ്കിലും അദോനീയാവിന്റെ പക്ഷം ചേര്‍ന്നിരുന്നു--അവന് യഹോവയുടെ കൂടാരത്തില് ഔടിച്ചെന്നു യാഗപീഠത്തിന്റെ കൊമ്പുകളെ പിടിച്ചു.\nയോവാബ് യഹോവയുടെ കൂടാരത്തില് ഔടിച്ചെന്നു യാഗപീഠത്തിന്റെ അടുക്കല് നിലക്കുന്നു എന്നു ശലോമോന് രാജാവിന്നു അറിവുകിട്ടി. അപ്പോള് ശലോമോന് യെഹോയാദയുടെ മകനായ ബെനായാവെ അയച്ചുനീ ചെന്നു അവനെ വെട്ടിക്കളക എന്നു കല്പിച്ചു.\nബെനായാവു യെഹോവയുടെ കൂടാരത്തില് ചെന്നുനീ പുറത്തുവരിക എന്നു രാജാവു കല്പിക്കുന്നു എന്നു അവനോടു പറഞ്ഞു. ഇല്ല; ഞാന് ഇവിടെ തന്നെ മരിക്കും എന്നു അവന് പറഞ്ഞു. ബെനായാവു ചെന്നുയോവാബ് ഇങ്ങനെ പറയുന്നു; ഇങ്ങനെ അവന് എന്നോടു ഉത്തരം പറഞ്ഞു എന്നു രാജാവിനെ ബോധിപ്പിച്ചു.\nരാജാവു അവനോടു കല്പിച്ചതുഅവന് പറഞ്ഞതുപോലെ നീ ചെയ്ക; അവനെ വെട്ടിക്കൊന്നു കുഴിച്ചിടുക; യോവാബ് കാരണം കൂടാതെ ചിന്നിയ രക്തം നീ ഇങ്ങനെ എങ്കല് നിന്നും എന്റെ പിതൃഭവനത്തിങ്കല്‍നിന്നും നീക്കിക്കളക.\nഅവന്റെ രക്തപാതകം യഹോവ അവന്റെ തലമേല് തന്നേ വരുത്തും; യിസ്രായേലിന്റെ സേനാധിപതിയായ നേരിന്റെ മകന് അബ്നേര്, യെഹൂദയുടെ സേനാധിപതിയായ യേഥെരിന്റെ മകന് അമാസാ എന്നിങ്ങനെ തന്നെക്കാള് നീതിയും സല്‍ഗുണവുമുള്ള രണ്ടു പുരുഷന്മാരെ അവന് എന്റെ അപ്പനായ ദാവീദ് അറിയാതെ വാള്‍കൊണ്ടു വെട്ടിക്കൊന്നുകളഞ്ഞുവല്ലോ.\nഅവരുടെ രക്തം എന്നേക്കും യോവാബിന്റെയും അവന്റെ സന്തതിയുടെയും തലമേല് ഇരിക്കും; ദാവീദിന്നും അവന്റെ സന്തതിക്കും ഗൃഹത്തിന്നും സിംഹാസനത്തിന്നും യഹോവയിങ്കല്‍നിന്നു എന്നേക്കും സമാധാനം ഉണ്ടാകും.\nഅങ്ങനെ യെഹോയാദയുടെ മകനായ ബെനായാവു ചെന്നു അവനെ വെട്ടിക്കൊന്നു; മരുഭൂമിയിലെ അവന്റെ വീട്ടില് അവനെ അടക്കംചെയ്തു.\nരാജാവു അവന്നു പകരം യെഹോയാദയുടെ മകനായ ബെനായാവെ സേനാധിപതിയാക്കി അബ്യാഥാരിന്നു പകരം സാദോക് പുരോഹിതനെയും നിയമിച്ചു.\nപിന്നെ രാജാവു ആളയച്ചു ശിമെയിയെ വരുത്തി അവനോടുനീ യെരൂശലേമില് നിനക്കു ഒരു വീടു പണിതു പാര്‍ത്തുകൊള്‍ക; അവിടെനിന്നു പുറത്തെങ്ങും പോകരുതു.\nപുറത്തിറങ്ങി കിദ്രോന് തോടു കടക്കുന്ന നാളില് നീ മരിക്കേണ്ടിവരും എന്നു തീര്‍ച്ചയായി അറിഞ്ഞുകൊള്‍ക; നിന്റെ രക്തം നിന്റെ തലമേല് തന്നേ ഇരിക്കും എന്നു കല്പിച്ചു.\nശിമെയി രാജാവിനോടുഅതു നല്ലവാക്കു; യജമാനനായ രാജാവു കല്പിച്ചതുപോലെ അടിയന് ചെയ്തുകൊള്ളാം എന്നു പറഞ്ഞു. അങ്ങനെ ശിമെയി കുറെക്കാലം യെരൂശലേമില് പാര്‍ത്തു.\nമൂന്നു സംവത്സരം കഴിഞ്ഞപ്പോള് ശിമെയിയുടെ രണ്ടു അടിമകള് മാഖയുടെ മകനായ ആഖീശ് എന്ന ഗത്ത്രാജാവിന്റെ അടുക്കല് ഔടിപ്പോയി; തന്റെ അടിമകള് ഗത്തില് ഉണ്ടെന്നു ശിമെയിക്കു അറിവുകിട്ടി.\nഅപ്പോള് ശിമെയി എഴുന്നേറ്റു കഴുതെക്കു കോപ്പിട്ടു പുറപ്പെട്ടു അടിമകളെ അന്വേഷിപ്പാന് ഗത്തില് ആഖീശിന്റെ അടുക്കല് പോയി; അങ്ങനെ ശിമെയി ചെന്നു അടിമകളെ ഗത്തില്‍നിന്നു കൊണ്ടു വന്നു.\nശിമെയി യെരൂശലേം വിട്ടു ഗത്തില് പോയി മടങ്ങിവന്നു എന്നു ശലോമോന്നു അറിവുകിട്ടി.\nഅപ്പോള് രാജാവു ആളയച്ചു ശിമെയിയെ വരുത്തി അവനോടുനീ പുറത്തിറങ്ങി എവിടെയെങ്കിലും പോകുന്നനാളില് മരിക്കേണ്ടിവരുമെന്നു തീര്‍ച്ചയായി അറിഞ്ഞുകൊള്‍ക എന്നു ഞാന് നിന്നെക്കൊണ്ടു യഹോവാനാമത്തില് സത്യം ചെയ്യിച്ചു സാക്ഷീകരിക്കയും ഞാന് കേട്ട വാക്കു നല്ലതെന്നു നീ എന്നോടു പറകയും ചെയ്തില്ലയോ?\nഅങ്ങനെയിരിക്കെ നീ യഹോവയുടെ ആണയും ഞാന് നിന്നോടു കല്പിച്ച കല്പനയും പ്രമാണിക്കാതെ ഇരുന്നതു എന്തു എന്നു ചോദിച്ചു.\nപിന്നെ രാജാവു ശിമെയിയോടുനീ എന്റെ അപ്പനായ ദാവീദിനോടു ചെയ്തതും നിനക്കു ഔര്‍മ്മയുള്ളതും ആയ ദോഷമൊക്കെയും നീ അറിയുന്നുവല്ലോ; യഹോവ നിന്റെ ദോഷം നിന്റെ തലമേല് തന്നേ വരുത്തും.\nഎന്നാല് ശലോമോന് രാജാവു അനുഗ്രഹിക്കപ്പെട്ടവനും ദാവീദിന്റെ സിംഹാസനം യഹോവയുടെ മുമ്പാകെ എന്നേക്കും സ്ഥിരവുമായിരിക്കും എന്നു പറഞ്ഞിട്ടു\nരാജാവു യെഹോയാദയുടെ മകന് ബെനായാവോടു കല്പിച്ചു; അവന് ചെന്നു അവനെ വെട്ടിക്കൊന്നു. അങ്ങനെ രാജത്വം ശലോമോന്റെ കയ്യില് സ്ഥിരമായി.


വയൽക്കിളി നേതാവ് സുരേഷ് കീഴാറ്റൂരിന്റെ വീടിന് നേരെ ആക്രമണം\nBy : Rathi April 24, 2019 comments\nകണ്ണൂരിൽ വയൽക്കിളി നേതാവ് സുരേഷ് കീഴാറ്റൂരിന്റെ വീടിന് നേരെ ആക്രമണം. ജനൽച്ചില്ലുകൾ തകർന്നു. കീഴാറ്റൂരിൽ വ്യാപകമായി കള്ളവോട്ട് ചെയ്തിട്ടുണ്ടെന്ന് സുരേഷ് കീഴാറ്റൂർ ആരോപിച്ചതിന് പിന്നാലെയാണ് ആക്രമണമുണ്ടായത്.\nഇന്നലെ രാത്രി പത്ത് മണിയോടെയായിരുന്നു സംഭവം. കണ്ണൂർ കീഴാറ്റൂരിലെ 102-ാം നമ്പർ ബൂത്തിൽ 60 കള്ളവോട്ട് പോൾ ചെയ്യപ്പെട്ടിട്ടുണ്ടെന്നായിരുന്നു വയൽക്കിളി നേതാവ് സുരേഷ് കീഴാറ്റൂർ ആരോപിച്ചത്. തെരഞ്ഞെടുപ്പ് കമ്മീഷന്റെ ക്യാമറയിലെ ദൃശ്യങ്ങളിൽ കള്ളവോട്ട് വ്യക്തമാണെന്നും സുരേഷ് കീഴാറ്റൂർ ഫേസ്ബുക്ക് പോസ്റ്റിൽ പറയുന്നുണ്ട്.\nകള്ളവോട്ടാണെന്ന് ആരോപിക്കുന്ന ഒരു വീഡിയോയും ഫേസ്ബുക്കിൽ ഷെയർ ചെയ്തിരുന്നു. ഇതു പോലെ 60 കള്ളവോട്ടുകൾ ചെയ്യുന്ന ദൃശ്യങ്ങൾ കൈയിലുണ്ടെന്നായിരുന്നു വാദം. ആരോപണം ഉന്നയിച്ചതിന് പിന്നാലെയാണ് സുരേഷ് കീഴാറ്റൂരിന്റെ വീടിന് നേരെ ആക്രമണമുണ്ടായത്. ആക്രമണത്തിൽ വീടിന്റെ ജനൽചില്ലുകൾ തകർന്നു. കള്ളവോട്ട് വാർത്ത പുറത്തുവിട്ടതിനാൽ സഖാക്കൾ കൂട്ടത്തോടെ വീട് വളഞ്ഞെന്നും സുരേഷ് കീഴാറ്റൂർ ഫേസ്ബുക്കിലൂടെ ആരോപിച്ചിരുന്നു.\nRead more on: suresh keezhattur | vayalkili\nകീഴാറ്റൂരില് വയല് കിളികള്‍ക്ക് തിരിച്ചടി; എല്‍ഡിഎഫിന് ജയം\nവയല്‍ക്കിളി നേതാവ് സുരേഷ് കീഴാറ്റൂര് ലോക്‌സഭാ തെരഞ്ഞെടുപ്പില് നിന്ന് പിന്‍മാറി\nവയല്‍ക്കിളി നേതാവ് സുരേഷ് കീഴാറ്റൂര് കണ്ണൂരില് മത്സരിക്കും\nകീഴാറ്റൂരിലെ ബൈപ്പാസ് വിരുദ്ധ സമരം ശക്തമാക്കുന്നു: 26ന് കളക്ട്രേറ്റ് മാർച്ച്\nലോംഗ് മാർച്ചിനൊരുങ്ങി വയൽക്കിളികൾ\nവയൽകിളികളുടെ മൂന്നാംഘട്ട സമരം ഇന്ന്


Malayalam Newspaper from Australia » Insight, കേരളം, സമകാലികം » ജോസഫിനെക്കൂടി ആത്മഹത്യ ചെയ്യിക്കരുത് !\nമറ്റൊന്ന് ചെയ്യാനുള്ളത് മതവിശ്വാസികൾക്കും അതിന്റെ പ്രബോധകർക്കും പ്രചാരകർക്കുമാണ്. മതത്തെ വികാരപരതയുടെ ചട്ടക്കൂട്ടിൽ നിന്ന് വിചാരപരതയുടെ ചട്ടക്കൂട്ടിലേക്ക് വഴി നടത്താൻ ശ്രമിക്കണം. അവയിൽ ഹിന്ദുവെന്നോ മുസ്ലിമെന്നോ കൃസ്ത്യാനിയെന്നോ ഭേദമില്ല. സ്വാമിയോ മൗലവിയോ പാതിരിയോ എന്ന വ്യത്യാസമില്ല. പ്രഭാഷണങ്ങളിൽ, പഠന സദസ്സുകളിൽ, ക്ഷേത്രങ്ങളിൽ, പള്ളികളിൽ എന്ന് വേണ്ട ആശയ സംവേദനം സാധ്യമാകുന്ന എല്ലായിടത്തും മനുഷ്യ രക്തത്തിന്റെ വിലയെക്കുറിച്ച്, ജാതിയുടെയും മതത്തിന്റെയും അതിരുകൾക്കപ്പുറത്തെ മനുഷ്യ സാഹോദര്യത്തെക്കുറിച്ച് പഠിപ്പിക്കാൻ കഴിയണം. പകയുടെയും വിദ്വേഷത്തിന്റെയും വിത്തുകൾ വെള്ളവും വളവും നല്കി നട്ടു വളർത്തുന്ന തീവ്ര സംഘങ്ങൾക്കെതിരെ – അതേത് മതത്തിന്റെ പേരിലായിരുന്നാലും – ജാഗ്രതയോടെ നിലകൊള്ളുവാനും നമ്മുടെ കൊച്ചു കുട്ടികളെയെങ്കിലും അത്തരം നശീകരണ ശക്തികളുടെ വലയത്തിൽ പെടാതെ നോക്കാനും കഴിയണം. തീവ്രവാദം ഒരു മാരക രോഗമാണ്. അതിന്റെ വൈറസുകൾ ആർക്കും എവിടെയും പെട്ടെന്ന് കുത്തിവെക്കാൻ കഴിയും. പള്ളികളിലും അമ്പലങ്ങളിലും ക്ഷേത്രങ്ങളിലും ആ വൈറസുകളുടെ വിതരണക്കാരും ഡീലർമാരും കടന്നു വരാനിടയുണ്ട്. ഒരിക്കൽ പ്രവേശിച്ചു കഴിഞ്ഞാൽ പിന്നീടൊരു മടക്കമില്ലാത്ത വിധം ആ വൈറസ് നമ്മെയും നമ്മുടെ സമൂഹത്തേയും കൊന്ന് തിന്ന് കളയും. സൂക്ഷിക്കേണ്ടത് നാമോരുത്തരുമാണ്.\nജോസഫിന്റെ കൈപ്പത്തി മുറിച്ച് മാറ്റപ്പെട്ട ദിവസം അസ്വസ്ഥതയോടെ കുറിച്ചിട്ട ഏതാനും വരികൾ വീണ്ടും എടുത്തെഴുതട്ടെ. കുറെ ആളുകള് ചേര്‍ന്നാല് ഒരാളെ ഓടിച്ചിട്ട് പിടിച്ച് കൈ വെട്ടാം, കൊല്ലാം, വരിഞ്ഞു കെട്ടി കുളത്തില് താഴ്ത്താം. വലിയ പ്ലാനിംഗോ ആയുധങ്ങളോ ഇതിന് ആവശ്യമില്ല. കയ്യില് ഒരു കത്തിയും ഹൃദയത്തിനുള്ളില് ഒരു പിശാചും വേണം. കേരളത്തില് ഇത്തരം അക്രമങ്ങളും കൊലപാതകങ്ങളും വേണ്ടത്ര ഉണ്ടായിട്ടുണ്ട്. അച്ഛനമ്മമാരുടെ മുന്നില് വെച്ച് മക്കളെ വെട്ടിക്കൊന്നിട്ടുണ്ട്, കുട്ടികളുടെ മുന്നില് വെച്ച് അധ്യാപകനെ തുണ്ടം തുണ്ടമാക്കിയിട്ടുണ്ട്. ഏറെ നിരപരാധികളുടെ കഴുത്തറുക്കപ്പെട്ടിട്ടുണ്ട്. പലരെയും ചുട്ടുകൊന്നിട്ടുണ്ട്. ഇടതും വലതും പച്ചയും കാവിയും പ്രതിക്കൂട്ടില് കയറിയിട്ടുണ്ട്. എല്ലാം അരങ്ങേറുമ്പോള് കൊടികളും നിറങ്ങളുമില്ലാത്ത പച്ച മനുഷ്യര് മാത്രം കരയും. അവര് മാത്രം പരാജയപ്പെടും.\nഎഴുതിയത് – ബഷീർ വള്ളിക്കുന്ന്


ക്ളീഷേ കാഴ്ചകളില്ല; അകത്തേക്ക് കയറിയാൽ ആരും കൊതിക്കും ഇങ്ങനെ ഒരു വീട്!\nഅജിത് December 07, 2020 03:01 PM IST\nഎറണാകുളം ഉദയംപേരൂരിനടുത്ത് കണ്ടനാടാണ് തോമസുകുട്ടിയുടെയും കുടുംബത്തിന്റെയും പുതിയ വീട്. ഇത് രൂപകൽപന ചെയ്തത് ബിൽഡറായ ആന്റണി ജോസഫും മക്കളും ആർക്കിടെക്ടുകളുമായ ആംജോയും എയ്സലും ചേർന്നാണ്.\nവ്യത്യസ്തമായ കാഴ്ചയുള്ള, കാറ്റും വെളിച്ചവും ലഭിക്കുന്ന വീട് എന്നതായിരുന്നു ഗൃഹനാഥന്റെ ഡിമാൻഡ്. L ആകൃതിയിലുള്ള 15 സെന്റ് പ്ലോട്ടാണ് ഇവിടെ. അതിലുള്ള കിണറും തെങ്ങും നിലനിർത്തിയാണ് വീടൊരുക്കിയത് എന്നതാണ് മറ്റൊരു ഹൈലൈറ്റ്.\nജിഐ ഷീറ്റിൽ സിഎൻസി കട്ടിങ് ചെയ്ത സ്‌ക്രീൻ ആണ് വീടിന്റെ പുറംകാഴ്ച വേറിട്ടതാക്കുന്നത്. ബ്രിക്ക് ക്ലാഡിങ് പതിച്ച ചുവരുകളും ഇതിന് അകമ്പടിയേകുന്നു.\nപോർച്ച്, സിറ്റൗട്ട്, ലിവിങ്, ഡൈനിങ്ങ്, മൂന്നു കോർട്യാർഡുകൾ, നാലു കിടപ്പുമുറികൾ, കിച്ചൻ, വർക്കേരിയ, അപ്പർ ലിവിങ്, ബാൽക്കണി എന്നിവയാണ് 3600 ചതുരശ്രയടിയിൽ ഒരുക്കിയത്. ഓപ്പൺ നയത്തിൽ ഇടങ്ങൾ ക്രമീകരിച്ചതും കോർട്യാർഡുകളുടെ സാന്നിധ്യവും ഉള്ളിൽ കാറ്റും വെളിച്ചവും നിറയ്ക്കുന്നു.\nസ്‌റ്റെയർകേസിന്റെ അടിയിൽ ഒരു വാട്ടർബോഡി നൽകിയിട്ടുണ്ട്. ഇതിൽ അലങ്കാരമൽസ്യങ്ങൾ നീന്തിത്തുടിക്കുന്നു.\nതൂണുകൾ ഇല്ലാതെ ഫ്‌ളോട്ടിങ് ശൈലിയിലാണ് സിറ്റൗട്ട്. സ്വീകരണമുറി ഡബിൾ ഹൈറ്റിലാണ്. ലിവിങ്, ഡൈനിങ്, താഴത്തെ ഇടനാഴി എന്നിവിടങ്ങളിൽ കോർട്യാർഡുകൾ നൽകി. വീട്ടമ്മ ചെടികൾ ഇഷ്ടമുള്ളയാളാണ്. അങ്ങനെ ഓരോ കോർട്യാർഡുകളും പച്ചപ്പിന്റെ തുരുത്തുകളായി മാറിയിട്ടുണ്ട്.\nഗോവണി കയറിയെത്തുമ്പോൾ ലിവിങ് സ്‌പേസുമുണ്ട്. ഇത് റോളിങ് ഷട്ടർ കൊണ്ട് വേർതിരിച്ചു. ഇത് ഉയർത്തിയാൽ ഓപ്പൺ ടെറസ് കൂടി ചേരുന്ന ഭാഗം ഒരു വലിയ ഹാളാക്കി മാറ്റാം. പാർട്ടികളും മറ്റും നടക്കുമ്പോൾ ഈ സ്‌പേസ് വിനിയോഗിക്കാം.\nനാലു കിടപ്പുമുറികളിലും അറ്റാച്ഡ് ബാത്റൂം, വാഡ്രോബ് സൗകര്യങ്ങൾ നൽകി. ബേവിൻഡോകളാണ് മറ്റൊരു സവിശേഷത. അതിനാൽ കിടപ്പുമുറികളിൽ ഇരിക്കാൻ വേറെ ഫർണിച്ചർ ആവശ്യമില്ല.\nമൾട്ടിവുഡ് ഫിനിഷിലാണ് കിച്ചൻ ക്യാബിനറ്റുകൾ. കൗണ്ടറിൽ ഗ്രാനൈറ്റ് വിരിച്ചു. ഒരു ബ്രേക്ക്ഫാസ്റ്റ് കൗണ്ടറും അടുക്കളയിൽ നൽകി.\nചുരുക്കത്തിൽ കൃത്യമായ ആകൃതിയില്ലാത്ത പ്ലോട്ടിന്റെ പരിമിതിയെ മികച്ച ടീം വർക്കിലൂടെ മറികടന്നു വീടിന്റെ ശിൽപികളായ അച്ഛനും മക്കളും. ആഗ്രഹിച്ച പോലെ കാറ്റും വെളിച്ചവും നിറയുന്ന ഒരു പച്ചത്തുരുത്ത് ലഭിച്ചതിൽ വീട്ടുകാരും ഡബിൾഹാപ്പി..\nLocation- Kandanad, Ernakulam\nOwner- KJ ThomasKutti\nDesign- A & B Constructions, Kadavanthra, Kochi\nEnglish Summary- Unique House Kandanad Plan


സോഷ്യല് മീഡിയയില് സൌഹൃദങ്ങള് നെയ്യുന്നവര്\n1 July 2013 9:53 PM GMT\nനൈജീരിയയില് നിന്നും അമ്പത് വയസ്സ് പ്രായമുള്ള സണ്ണിച്ചായന് എന്നെ വിളിക്കുമ്പോള് മനസ്സില് ആദ്യം തോന്നിയ വികാരം അത്ഭുതം ആയിരുന്നു... ഈ മനുഷ്യന് എനിക്ക് ആരാണ്? എങ്ങനെ ഉണ്ടായി ഇങ്ങിനെ ഒരു ആത്മബന്ധം? എത്ര അതിശയകരമായി ആണ് ഇദ്ദേഹം എന്നെ മനസ്സിലാക്കുകയും അറിയുകയും ചെയ്തിരിക്കുന്നത്? എത്ര തുറന്ന മനസ്സോടെ ആണ് ഇദ്ദേഹം എന്നോട് സംസാരിക്കുന്നത്? ഞങ്ങള് ഒരിക്കല് പോലും നേരിട്ട് കണ്ടിട്ടില്ല ഇതുവരെ.. ഞങ്ങള് തമ്മില് വര്‍ഷങ്ങള് നീണ്ട സൌഹൃദവും ഇല്ല... നല്ലൊരു സൌഹൃദം ഉണ്ടാകാന് കാരണങ്ങള് ആയ സമപ്രായമോ, അടുത്ത നാട്ടുകാരോ, ഒരേ ഇഷ്ടങ്ങളോ ഒന്നും ഞങ്ങളില് ഇല്ല... പക്ഷെ ഞങ്ങള് ഈയിടെയായി മിക്കപ്പോഴും സോഷ്യല് മീഡിയ വഴി കണ്ടുമുട്ടാറുണ്ട്. സംസാരിക്കാറുണ്ട്. മനസ്സിലെ നന്മ തിരിച്ചറിയാന് ചുരുങ്ങിയ നാള് കൊണ്ട് തന്നെ പരസ്പരം സാധിച്ചിട്ടുണ്ട്. ഈയൊരു തിരിച്ചറിവാകും ഇങ്ങനെയൊരു നല്ല സൌഹൃദത്തിനു കാരണമായത്. ഇന്ന് ഞങ്ങള് ഒരുപാട് അകലെ ആണെങ്കിലും, ഒരിക്കലും കണ്ടിട്ടില്ലാത്തവര് ആണെങ്കിലും ഒട്ടും അപരിചിതര് അല്ല. കുടുംബത്തിലെ ഓരോ അംഗങ്ങളെ കുറിച്ചും ഞങ്ങള്‍ക്ക് പരസ്പരം അറിയാം. ഏത് ആള്‍ക്കൂട്ടത്തില് നിന്നും ഞങ്ങള്‍ക്ക് പരസ്പരം തിരിച്ചറിയാന് സാധിക്കും എന്നതില് ഒരു സംശയവും ഇല്ല.\nകുട്ടിക്കാലത്ത്, കൂട്ട് കൂടി, കളിച്ച് ചിരിച്ച്, കൌമാരവും കടന്ന് യൌവനത്തിന്റെ പ്രാരംഭ ദശയില് ഇനി ഒരിക്കലും പിരിയില്ല എന്ന് ദൃഡപ്രതിജ്ഞയും ചെയ്ത്, ജീവിതത്തിന്‍റെ ഒരു ഘട്ടത്തില് എങ്ങോട്ടൊക്കെയോ ജീവിതം തേടിപ്പോകാന് വിധിക്കപ്പെട്ട ഒരു കൂട്ടം സുഹൃത്തുക്കള് ആണ് നാം. പിന്നീടെപ്പോഴോ എല്ലാം മറന്ന്, ഓര്‍മ്മകള് പോലും നഷ്ടപ്പെട്ട് വഴിയില് എവിടെയോ നാം അവരെ ഉപേക്ഷിച്ചിട്ടുണ്ടാകും. ഇന്നിതാ എല്ലാം നഷ്ടപ്പെട്ടു എന്ന് നാം കരുതിയ സൌഹൃദങ്ങള് സോഷ്യല് മീഡിയ വഴി കിളിര്‍ക്കുകയും പുഷ്പിക്കുകയും ചെയ്യുന്നു. ഒരിക്കലും അവഗണിക്കാന് കഴിയാത്ത ഒരു സേവനം ആണ് സോഷ്യല് മീഡിയ ഇപ്പോള് പഴയ ചങ്ങാത്തങ്ങള്‍ക്ക് നടുവില് ഇപ്പോള് നിര്‍വഹിച്ച് കൊണ്ടിരിക്കുന്നത്. ചിലവില്ലാതെ, പരസ്പരം കാണുകയും കേള്‍ക്കുകയും സംസാരിക്കുകയും ചെയ്യുമ്പോള് തിരിച്ചറിയുന്നത്, ഇതുവരെ കണ്ടിട്ടില്ലാത്ത സ്നേഹവും, വിശ്വാസവും, ആശ്വാസവും സന്തോഷവും ഒക്കെയാണ്. പരസ്പരം എന്ത് മാത്രം ഇപ്പോഴും സ്നേഹിക്കുന്നുണ്ട് എന്ന് തിരിച്ച്ചറിയുമ്പോള്, എന്തുകൊണ്ട് ഇത്രനാള് ഇവരെയൊക്കെ അകറ്റിനിര്‍ത്തി എന്ന ആത്മ രോദനത്തിന് തന്നെ ഇടയാക്കുന്നു. വെറും ഒരു ഫോണ് കാള് മാത്രം അകലങ്ങളില് ആയിരുന്നു ഓരോരുത്തരും. എന്നാല്, എല്ലാരും വളരെ അകലങ്ങളില് ആണെന്ന് സ്വയം സങ്കല്പിച്ച്, നാം സൃഷ്ടിച്ച മതില്‍ക്കെട്ടിനുള്ളില് സ്വയം ഒതുങ്ങിക്കൂടുകയായിരുന്നു. ഇന്ന്, ഈ വൈകിയ വേളയില്, ഒരിക്കലും പിരിയാനും വേര്‍പെടുത്താനും കഴിയാത്ത തരത്തില് പഴയ സ്നേഹബന്ധങ്ങള് സോഷ്യല് മീഡിയ വഴി പൂത്തുല്ലസിക്കുകയാണ്. സോഷ്യല് മീഡിയകളില് നിരന്തരം ഇടപെടുന്ന ഓരോരുത്തര്‍ക്കും ഇത്തരം നൂറു നൂറു സൌഹൃദത്തിന്റെ കഥകള് പറയാനുണ്ടാകും. ഒരുകാലത്ത് നഷ്ടപ്പെട്ടു പോയി എന്ന് കരുതിയ ഈ സൌഹൃദങ്ങള് സോഷ്യല് മീഡിയ വഴി പുനര്‍ജനിക്കുമ്പോള് വീണ്ടും ജീവന് വെക്കുന്നത് യഥാര്‍ത്ഥ സ്നേഹവും വിശ്വാസവും കൂടിയാണ്. ഇന്ന്, തിരക്കുകള്‍ക്കിടയില് ഈ സൌഹൃദ സംഭാഷണങ്ങള് പകര്‍ന്നു നല്‍കുന്ന ആശ്വാസം ചില്ലറയല്ല!\nഇവക്കിടയില് മറ്റു ചില സൌഹൃദങ്ങള് ഉണ്ട്. അതാണ് ഏറ്റവും അത്ഭുതം ഉണ്ടാക്കുന്ന മറ്റൊന്ന്! തൊട്ടരികെ തന്നെ ഉണ്ടായിട്ടും ഒരിക്കല് പോലും കാണാനോ പരിചയപ്പെടാനോ, അറിയാനോ അറിയിക്കാനോ പോലും സാധിക്കാതെ പോയ ചില മനുഷ്യര്. ഈ സോഷ്യല് മീഡിയ ഇല്ലായിരുന്നുവെങ്കില് ഒരിക്കലും അവര് നമ്മുടെ ജീവിതത്തില് ആരും ആയിത്തീരുമായിരുന്നില്ല. അവരില് ചിലരെ കുറിച്ച് ഓര്‍ക്കുമ്പോള് ഇപ്പോള് പശ്ചാത്താപമാണ് തോന്നുന്നത്. കാരണം എന്തുകൊണ്ട് ഇത്രനാള് ഇവരെ ഒക്കെ നാം ഒരു കാരണവും കൂടാതെ മാറ്റി നിര്‍ത്തി? ഇവര് എപ്പോഴും നമുക്ക് തൊട്ടരികില് തന്നെ ഉണ്ടായിരുന്നുവല്ലോ. അവരില് ചിലരെ എത്രമാത്രം അവജ്ഞയോടെയാണ് നാം ഇതുവരെ കണ്ടിരുന്നത്. എന്നാല് ഇന്നവര് നമുക്ക് എന്തുമാത്രം പ്രിയപ്പെട്ടവര് ആണ്. മറ്റു ചിലരെ അഹങ്കാരത്തിന്റെയും തന്നിഷ്ടത്തിന്റെയും പ്രതിരൂപങ്ങള് ആക്കി നാം അകറ്റി നിര്‍ത്തി. എന്നാല് അവര് മുറുകെ പിടിച്ച ആദര്‍ശവും ആശയ ഭദ്രതയും തിരിച്ച്ചറിഞ്ഞപ്പോള് ചെറുതായി പോയത് ഇതുവരെ മനസ്സില് കൊണ്ട് നടന്ന നമ്മുടെ തന്നെ മിഥ്യാ ധാരണകള് ആയിരുന്നു. മറ്റു ചിലരെ നാം ബഹുമാനത്തില് പൊതിഞ്ഞ് മനസ്സിലെ ക്ഷേത്രത്തില് പൂവിട്ടു പൂജിച്ചു. എന്നാല് അവര് വാ തുറന്നപ്പോള് വിസര്‍ജിച്ച വിഷം കണ്ട് അന്ധാളിച്ച് പോയെങ്കിലും അവരെ പടിയടച്ച് പിണ്ഡം വെക്കാനും ഇതേ സോഷ്യല് മീഡിയ തന്നെ കാരണമായി. മറ്റു ചിലര് നമുക്ക് മുന്നില് വെറും പുസ്തകപ്പുഴുവോ സന്യാസിയോ ഒക്കെ ആയിരുന്നു. എന്നാല് അവര് തുറന്നിട്ട അറിവിന്‍റെ അക്ഷയ ഖനിയുടെ ആഴം കണ്ട് മൂക്കത്ത് വിരല് വെക്കാന് പോലും നാം മറന്നു പോകുന്നു! സോഷ്യല് മീഡിയ അത്ഭുതം ആകുകയാണ്. കാണാത്തത് കണ്മുന്നില് കാട്ടി തരുന്നു അത്! അറിയാത്തത് വിരല്‍തുമ്പില് അറിയിച്ച് തരുന്നു അത്!\nമറ്റു ചില സൌഹൃദങ്ങള് ഉണ്ട്. അത് എങ്ങിനെ നിര്‍വചിക്കണം എന്നറിയില്ല. അവര് അപ്രതീക്ഷിതമായി നമ്മുടെ ജീവിതത്തിലേക്ക് നടന്നു കയറിയവര് ആണ്. വെറും ഒരു സുഹൃത്ത് എന്ന നിര്‍വചനം അവര്‍ക്ക് മതിയായതല്ല. അതിനപ്പുറം രക്തബന്ധങ്ങള്‍ക്ക് സമമായ ബന്ധനങ്ങള് ആണത്. ഈ ജന്മത്തില് നമുക്കൊപ്പം സഹോദരനോ സഹോദരിയോ, മകനോ മകളോ, അച്ചനോ അമ്മയോ ആകേണ്ടവര്. നമ്മളിലേക്ക് അവിചാരിതമായി കടന്നുവന്നപ്പോള് മാത്രമാണ് നാം അവരെ തിരിച്ചറിയുന്നത്, ഇത്രനാള് ഞാന് അന്വേഷിച്ച മകന്, സഹോദരന്, അച്ഛന് ഒക്കെ ഇവന്/ഇവള് ആയിരുന്നു എന്ന്. ഈ സോഷ്യല് മീഡിയ അവസാനിച്ച് പോയാലും അവസാനിക്കാതെ നില്‍ക്കുന്ന ചില ജീവിത യാഥാര്‍ത്യങ്ങള് ആയി ഈ ബന്ധങ്ങള് മരണം വരെ നിലനില്‍ക്കുക തന്നെ ചെയ്യും. രക്തബന്ധങ്ങള്‍ക്കും അപ്പുറം സമാനമായ മറ്റു ചില ബന്ധങ്ങള് കൂടി ഈ ഭൂമിയില് ഉണ്ട് എന്ന് നമുക്ക് തെളിയിച്ച് തന്നവര് ആയിരിക്കും നാളെ നമുക്ക് അവര്. സോഷ്യല് മീഡിയയില് സദാ സഞ്ചരിക്കുകയും എന്നാല് സ്വന്തമായി ഒരക്ഷരം പോലും പ്രതികരിക്കുകയോ, തന്‍റേതായ ഒരു വ്യക്തിത്വം സൃഷ്ടിക്കാന് ശ്രമിക്കാതിരിക്കുകയും ചെയ്യുന്നവര്‍ക്ക് ഇങ്ങിനെ ഉള്ള സൌഹൃദങ്ങളും ബന്ധങ്ങളും ഒക്കെ വിദൂര ചിന്തകള്‍ക്കും അപ്പുറമാകാം!\nപുതിയ സൌഹൃദം സൃഷ്ടിക്കാന് സോഷ്യല് മീഡിയകള്‍ക്ക് എളുപ്പത്തില് സാധിക്കുന്നതിനോപ്പം ഉള്ള സൌഹൃദങ്ങളെ തകര്‍ക്കാനും അതിന് നിസ്സാരമായി സാധിക്കുന്നു. തുറന്നുള്ള അഭിപ്രായ പ്രകടനങ്ങള് നഷ്ടമാക്കുന്നത് വര്‍ഷങ്ങള് കൊണ്ട് നേടിയെടുത്ത സ്നേഹ ബന്ധങ്ങള് ആയിരിക്കും. സോഷ്യല് മീഡിയയില് നാം ഉപയോഗിക്കുന്ന ഓരോ വാക്കുകള്‍ക്കും ഓരോ അര്‍ഥങ്ങള് ഉണ്ട്. അത് ഒരല്പം അങ്ങോട്ടോ ഇങ്ങോട്ടോ മാറിപ്പോയാല് നഷ്ടമാക്കുന്നത് നാം വളര്‍ത്തി വലുതാക്കിയ ചങ്ങാത്തങ്ങള് ആയിരിക്കും. സോഷ്യല് മീഡിയകളില് ദിവസവും കയറി ഇറങ്ങുന്നവര്‍ക്ക് മാത്രം വളരെ വേഗത്തില് മനസ്സിലാകുന്ന ചില സത്യങ്ങള് മാത്രം ആണിത്. അല്ലാത്തവര്‍ക്ക് ഇതൊക്കെ അതിശയോക്തികള് മാത്രമാകും. മാറുന്ന ലോകം സോഷ്യല് മീഡിയകളുടെ കൈപ്പിടിയിലെക്ക് അമര്‍ന്നു കൊണ്ടിരിക്കുന്നു. ഇനിയുള്ള സൌഹൃദങ്ങളുടെ ഭാവി സോഷ്യല് മീഡിയകളില് അവര് ഇടപെടുന്ന രീതി കൂടി അനുസരിച്ചിരിക്കും എന്ന് പറയാതിരിക്കാന് വയ്യ. ഇനി മുതല് ചന്തയില് പോകുന്നതും ചായ കുടിക്കാന് പോകുന്നതും സോഷ്യല് മീഡിയയില് സ്റ്റാറ്റസ് ആയി വീഴും. അപ്പോള് അതിന് ലൈക്കും കമെന്റും കൊടുത്തില്ലെങ്കില് പണി പാളും എന്ന് ഹാസ്യാത്മനാ പറയേണ്ടി വരുന്നുണ്ട്!\nസോഷ്യല് മീഡിയ വഴി പുതിയ സൌഹൃദങ്ങള് തിരഞ്ഞു നടക്കുമ്പോള്, വര്‍ഷങ്ങള് നീണ്ട അധ്വാനത്തിലൂടെ നാം നേടിയെടുത്ത സുഹൃത്തുക്കളെ അവജ്ഞയോടെ ഓരങ്ങളില് അകറ്റി നിര്‍ത്തിയിട്ടുണ്ടാവും. അല്ലെങ്കില് കൂടുതല് സൌഹൃദങ്ങള് നേടിയെടുക്കാന് ഉള്ള ആവേശത്തില് പഴയത് മറന്നിട്ടുണ്ടാകും. എന്നാല് കാച്ചി കുറുക്കിയെടുത്ത സൌഹൃദവും കുക്കറില് വേവിച്ചെടുക്കുന്ന സൌഹൃദവും രണ്ടും രണ്ടാണ്. രണ്ടാമത് പറഞ്ഞതിന് പിരിഞ്ഞു പോകാന് നിസ്സാര കാരണങ്ങള് മതി. അതിനെ ഓര്‍ത്ത് ഒരു വേവലാതിയും അവര്‍ക്കുണ്ടാകുകയും ഇല്ല. എന്നാല് ആദ്യം പറഞ്ഞത് അടിച്ചിറക്കിയാലും പിറ്റേന്ന് രാവിലെ പടിവാതിലില് വളിച്ച പുഞ്ചിരിയോടെ നില്‍പുണ്ടാവും. കാരണം നമ്മുടെ ബലവും ബലഹീനതയും നേരിട്ട് കണ്ടവര് ആണവര്. അത്ര വേഗം നമ്മളെ ഒഴിവാക്കി അകന്നു മാറാന് അവര്‍ക്ക് കഴിഞ്ഞു എന്ന് വരില്ല. അതിനാല് പെറ്റമ്മയെയും പോറ്റമ്മയെയും തിരിച്ചറിയാന് നമുക്കാകണം. രണ്ടിലും നന്മകള് ഉണ്ട്, തിന്മകളും. വിദൂരങ്ങളില് ഇരുന്ന് അക്ഷരങ്ങളിലൂടെ സൃഷ്ടിക്കുന്ന മായാലോകത്തില് സന്ധിയാകും മുമ്പ് രണ്ടു വട്ടം ആലോചിക്കുക. എല്ലാത്തിലും കല്ലും നെല്ലും ഉണ്ട്... എങ്കിലും എല്ലാ സൌഹൃദങ്ങളെയും കണ്ണുമടച്ച് നിരാകരിക്കാനോ സ്വീകരിക്കാനോ നില്‍ക്കേണ്ടതില്ല. ഇത് രണ്ടിനും ഇടക്ക് ഒരു മധ്യമ മാര്‍ഗം ഉണ്ട്. അതാണ് സ്നേഹത്തിന്‍റെ, സൌഹൃദത്തിന്റെ ശരിയായ രേഖ!


കാലം പോയ ഒരു പോക്കെ; വിവാഹ നിശ്ചയ ചടങ്ങു വരെ വീഡിയോ കോള് വഴി, വൈറലായി വീഡിയോ | video calling|viral video|engagement function\nകാലം പോയ ഒരു പോക്കെ; വിവാഹ നിശ്ചയ ചടങ്ങു വരെ വീഡിയോ കോള് വഴി, വൈറലായി വീഡിയോ\nFeb 13, 2020, 12:33 pm IST\nകാലം പോയ ഒരു പോക്കെ. വിവാഹ നിശ്ചയ ചടങ്ങു വരെ വീഡിയോ കോള് വഴി. മരപ്പലകയില് ഓരോ മൊബൈല് ഫോണുകള്, ഫോണിലെ വീഡിയോ കോളില് യുവതിയുടെയും യുവാവിന്റെയും ദൃശ്യങ്ങള്. ഫോണില് തിലകമണിയിക്കുന്നതും പട്ടു പുതയ്ക്കുന്നതും കാണാം.വിവാഹ നിശ്ചയമാണിങ്ങനെ വീഡിയോ കോള് വഴി നടന്നിരിക്കുന്നത്. ഗുജറാത്തി കുടുംബമാണ് ഇത്തരത്തില് ഡിജിറ്റല് മാധ്യമത്തിലൂടെ വിവാഹ നിശ്ചയ ചടങ്ങുകള് നടത്തി വൈറലായിരിക്കുന്നത്.\nഎന്തായാലും ഈ വീഡിയോ കോള് വഴി നടത്തിയ ഈ ഡിജിറ്റല് വിവാഹ നിശ്ചയം ഇപ്പോള് സമൂഹ മാധ്യമങ്ങള് ഏറ്റു പിടിച്ചിരിക്കുകയാണ്. പ്രതിശ്രുധ വധുവും വരനും വീഡിയോകോളില് പ്രത്യക്ഷപ്പെട്ടപ്പോള് വിവാഹനിശ്ചയ ചടങ്ങുകള് പുരോഗമിക്കുകയായിരുന്നു. ചടങ്ങില് യുവതിയെ തിലകമണിയിക്കുന്ന ചടങ്ങുണ്ട്. തിലകം ഫോണിന്റെ സ്‌ക്രീനിലാണ് അണിയിച്ചത്. പ്രതിശ്രുധ വധു പ്രത്യക്ഷപ്പെട്ട മൊബൈല് സ്‌ക്രീനില് അവരുടെ തലയിലണിയുന്ന പോലെ ദുപ്പട്ട അണിയിക്കുന്നതും ദൃശ്യങ്ങളില് കാണാം.\nസംഭവം എന്തായാലും വൈറലായിക്കഴിഞ്ഞിരിക്കുകയാണ്. നാളെ ഇനി ഇവര് കല്ല്യാണവും വീഡിയോ കോള് വഴി നടത്തുമോ എന്നാണ് എല്ലാവരും ചോദിക്കുന്നത്. വീഡിയോക്ക് നിരവധി മോശം കമന്റുകളും അതോടൊപ്പം നല്ല കമന്റുകളും ലഭിക്കുന്നുണ്ട്.\nvideo calling viral video engagement function\nകുഞ്ഞാലിമരക്കാരെ കുറിച്ച് ചരിത്രം മറച്ചുവെച്ച ആ സത്യം നാടിനോട് പറയേണ്ടത് എന്റെ കടമ... സംവിധായകന് പ്രിയദര്‍ശന്\nതിമിംഗലങ്ങളുടെ സ്‌നേഹപ്രകടനം കണ്ടിട്ടുണ്ടോ? കെട്ടിപ്പിടിച്ച് ചിറകിട്ടടിക്കുന്ന വീഡിയോ വൈറലാവുന്നു\nMay 13, 2021, 08:21 pm IST\nകോവിഡിനെ പൊരുതി തോല്‍പ്പിച്ചവരുടെ ചിരികള്; ഡോക്ടറുടെ ഈ വീഡിയോ കാണാതെ പോകരുത്\nMay 13, 2021, 07:55 pm IST


MYSOOR DASARA 2021\nകാഴ്ചകളുടെ ദസറക്കാലം; മൈസൂര് ദസറ 2021\nനവരാത്രി നാളുകളിലെ ആഘോഷം ഓരോ നാ‌ടിനും വ്യത്യസ്തമാണെങ്കിലും ലോകം മുഴുനായി കാത്തിരിക്കുന്ന നവരാത്രി ആഘോഷം മൈസൂരിലേതാണ്. നാനൂറിലധികം വര്‍ഷങ്ങളുടെ പാരമ്പര്യവും പ്രൗഢിയുമായി ആഘോഷിക്കുന്ന മൈസൂര് ദസറ തിന്മയ്ക്കു മേലുള്ള സത്യം നേടിയ വിജയത്തിന്റെ ആഘോഷമാണ്.\nകര്‍ണ്ണാ‌ടകയുടെ സംസ്ഥാന ആഘോഷമാണ് മൈസൂര് ദസറ. മൈസൂർ രാജകുടുംബത്തിനൊപ്പം ഇവിടുത്തെ ജനങ്ങള് ഇത് ആഘോഷിക്കുന്നതിനാല് നടഹബ്ബ എന്നാണീ ആഘോഷങ്ങളെ വിളിക്കുന്നത്.അലങ്കരിച്ച വൈദ്യുത ദീപങ്ങളാല് നിറഞ്ഞു നില്‍ക്കുന്ന നഗരവും ഉറങ്ങാത്ത രാവുകളും കാഴ്ചകള് തേടിയെത്തുന്ന സഞ്ചാരികളുമാണ് ഓരോ ദസറയ്ക്കും കരുത്തും ജീവനുമേകുന്നത്. ദസറ ആഘോഷവേളയിൽ പ്രകാശമാനമായ മൈസൂർ കൊട്ടാരം ലോകമെമ്പാടുമുള്ള സഞ്ചാരികളെ ആകർഷിക്കുന്നു.\nമുന്‍വര്‍ഷങ്ങളിലേതില് നിന്നും വ്യത്യസ്തമായി കൊവിഡ് സാഹചര്യത്തില് നടക്കുന്ന ദസറ ആഘോഷങ്ങള് സുരക്ഷാ മാർഗ്ഗനിർദ്ദേശങ്ങള് പരിഗണിച്ചാണ് നടത്തുന്നത്. പരമ്പരാഗതവും ലളിതവുമായ രീതിയിൽ ആണ് ഇത്തവണത്തെ ദസറ ആഘോഷങ്ങള്. നിങ്ങൾ ജീവിതകാലം മുഴുവൻ ആസ്വദിക്കുന്ന ഏറ്റവും അവിസ്മരണീയമായ അനുഭവമായിരിക്കും ഓരോ ദസറയും നല്കുക. ആവര്‍ഷത്തെ ദസറ ഒക്ടോബർ7-ന് ആരംഭിച്ച് 15 -ഓടെ അവസാനിക്കും.വൈവിധ്യവും വര്‍ണ്ണാഭവുമായ ഒരുപിടി ആഘോഷങ്ങളാണ് ഓരോ ദസറാക്കാലത്തെയും വ്യത്യസ്തമാക്കുന്നത്. അതിലേറ്റവും പ്രധാനപ്പെട്ടതാണ് ജംബു സവാരി. ജംബു സവാരി അല്ലെങ്കിൽ ആന ഘോഷയാത്രയില് പരിശീലനം ലഭിച്ച 12 ആനകളെ വർണ്ണാഭമായ വസ്ത്രങ്ങൾ കൊണ്ട് അലങ്കരിച്ചിരിക്കുന്നത് കാണാം. അതില് ഒരു ആന സ്വർണ്ണ മണ്ഡപത്തിന് മുകളിൽ ചാമുണ്ഡേശ്വരിയുടെ വിഗ്രഹം വഹിക്കുന്നു.മൈസൂർ കൊട്ടാരത്തിൽ നിന്ന് ബന്നിമന്തപ്പിലേക്ക് ഉള്ള ഘോഷയാത്രയാണിത്. ഘോഷയാത്രയിലുടനീളം പരമ്പരാഗത നൃത്തങ്ങൾ, സംഗീതങ്ങൾ, വാളുകളുടെ പ്രദർശനങ്ങൾ എന്നിവ പോലുള്ള പ്രകടനങ്ങൾ കാണാൻ കഴിയും. ഈ വര്‍ഷത്തെ കൊവിഡ് സാഹചര്യം പരിഗണിച്ച് 8 ആനകളാണ് ഘോഷയാത്രയില് പങ്കെടുക്കുന്നത്.\nജംബു സവാരിയി അവസാനിച്ച ശേഷം ആദ്യം ആരംഭിക്കുന്നതാണ് ടോർച്ച് ലൈറ്റ് പരേഡ്. സംസ്ഥാനത്തിന്റെ സമ്പന്നമായ ചരിത്രത്തിലേക്കുള്ല കാഴ്ചയാണ് ടോർച്ച് ലൈറ്റ് പരേഡ് ഒരുക്കുന്നത്. വെടിക്കെട്ടുകള്, ബൈക്ക് ഷോകൾ, സാംസ്കാരിക പരിപാടികൾ, ലേസർ ഷോകൾ എന്നിവ ഇതിന്റെ ഭാഗമാണ്.വൈദ്യുത ബള്‍ബുകളാല് അലങ്കരിച്ച മൈസൂര് പാലസ് ആണ് ദസറ കാലത്തെ ഏറ്റവും മനോഹരമായ കാഴ്ച. ആഘോഷങ്ങൾ നടക്കുന്ന 10 ദിവസവും ഇവിടെ കൊട്ടാരം മുഴുവനും ഏകദേശം ഒരു ലക്ഷം ബൾബ് ഉപയോഗിച്ച് അലങ്കരിക്കും. വൈകിട്ട്7മണി മുതൽ രാത്രി 10 മണി ദീപപ്രഭയില് തെളിഞ്ഞു നില്‍ക്കുന്ന കൊട്ടാരത്തിന്‍റെ കാഴ്ച ആസ്വദിക്കാം.ദസറാക്കാലത്തെ മറ്റൊരു ആകര്‍ഷണം ഇവിടെ ദൊഡ്ഡകെരെ മൈതാനത്ത് നടക്കുന്ന ണ്‍ക്സിബിഷന് ആണ്. ദസറയിൽ തുടങ്ങുമെങ്കിലും ഡിസംബർ വരെ പ്രദര്‍ശനങ്ങള് സജീവമായിരിക്കും. പ്രദർശനങ്ങൾ നഗരത്തിന്റെ സാംസ്കാരികവും മതപരവുമായ പാരമ്പര്യം ഏറ്റവും മനോഹരമായി പ്രദർശിപ്പിക്കുന്നു\nമഹിഷാസുരന് എന്ന ക്രൂരനായ അസുരന്ഡറെ മേല് ചാമുണ്ഡേശ്വരി നേടിയ വിജയമാണ് ദസറയുടെ ഐതിഹ്യം.പോത്തിന്റെ തലയുള്ള മഹിഷാസുരൻ ഏറ്റവും ക്രൂരനായ അസുരനായിരുന്നുവത്രെ. ഇയാളെ ഭൂമിയുടെ രക്ഷയ്ക്കായി ചാമുണ്ഡേശ്വരി കൊലപ്പെടുത്തി എന്നാണ് ഐതിഹ്യം പറയുന്നച്. അങ്ങനെ മഹിഷാസുരനെ വധിച്ച ഇടം എന്ന നിലയിലാണ് മൈസൂർ എന്ന പേരു വന്നത്. ദേവിയെ അവളുടെ യോദ്ധാവിന്റെ രൂപത്തിൽ ആദരിക്കുന്നതിനാണ് ഈ ഉത്സവം ആഘോഷിക്കുന്നത്.ദസറ ആഘോഷങ്ങള്‍ക്കായി മൈസൂരിലെത്തുന്ന രാജ്യത്തിന്റെ വിവിധ ഭാഗങ്ങളിൽ നിന്നുള്ള സന്ദർശകരെ ആകർഷിക്കുന്ന ഏറ്റവും പ്രധാനപ്പെട്ട കാര്യമാണ് മൈസൂർ ദസറ ഫ്ലവർ ഷോ.നിഷാദ് ഭാഗിലോ കുപ്പണ്ണ പാർക്കിലോ നടക്കുന്ന ഫ്ലവര് ഷോയില് ലോകത്തിന്റെ വിവിധ ഭാഗങ്ങളില് നിന്നുള്ള പൂച്ചെടികളുടെ മനോഹരമായ കാഴ്ച സമ്മാനിക്കുന്നു.\nപരമ്പരാഗത ദസറ ആഘോഷങ്ങളുടെ അവിഭാജ്യ ഘടകമാണ് ഗുസ്തി . ഈ ക്ലാസിക് കലയെ പ്രോത്സാഹിപ്പിക്കാൻ ലക്ഷ്യമിട്ടുള്ള ഒരു പ്രധാന ആകർഷണമായാണ് ഗുസ്തിയെ ദസറയില് അവതരിപ്പിക്കുന്നത്. രാജ്യത്തിന്‍റെ വിവിധ ഭാഗങ്ങളില് നിന്നും ഗുസ്തിക്കാർ ഇവിടെ മത്സരത്തിനായി എത്തുന്നു. ഒരു ഗുസ്തി മത്സരത്തിന് സാക്ഷ്യം വഹിക്കുന്നത് പലർക്കും ജീവിതത്തിൽ ഒരിക്കൽ മാത്രമുള്ള അനുഭവമായിരിക്കും.


വീട് മുഴുവൻ ക്ലീൻ ചെയ്യാനുള്ള ചില ഗോൾഡൻ ടിപ്...ഇത് കണ്ടാൽ നിങ്ങൾ അറിയാതെ ക്ലീൻ ചെയ്തു പോകും.!!! - Oman Job Vacancy\nശേഷം കട്ടിലുകളും സോഫകളും ഒക്കെ മാറ്റിയിട്ടു നിലം തുടക്കാം. അടുക്കള വൃത്തിയാക്കാനും ഇത് ഉപയോഗിക്കാം. തുടക്കുമ്പോൾ തന്നെ ചവിട്ടികൾ എല്ലാം തിളച്ചവെള്ളത്തിൽ സോപ്പുപൊടിയിൽ മുക്കി വെക്കുകയാണെങ്കിൽ കഴുകി എടുക്കാൻ എളുപ്പമായിരിക്കും. ഇവയെല്ലാം ശ്രദ്ധിച്ചാൽ വളരെ ബുദ്ധിമുട്ടില്ലാതെ വീട് വൃത്തിയാക്കാൻ സാധിക്കും.\nഈ വീഡിയോ നിങ്ങൾക്ക് ഇഷ്ടമായി എന്നും ഉപകാരപ്പെടും എന്നും കരുതുന്നു. വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി JOSINO-Homebook ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nമോഹൻലാൽ ചിത്രത്തിൽ ആ റോൾ താൻ ഏറെ ആസ്വദിച്ചാണ് ചെയ്തത് എന്നാൽ സംഭവിച്ചത് ഇതാണ് മനസ്സ് തുറന്ന് ബാബു ആന്റണി!!!


വിദേശ നിർമിത വിദേശ മദ്യത്തിന്‍റെ വില കൂട്ടി. | Malayali Manasu\nHome Kerala വിദേശ നിർമിത വിദേശ മദ്യത്തിന്‍റെ വില കൂട്ടി.\nവിദേശ നിർമിത വിദേശ മദ്യത്തിന്‍റെ വില കൂട്ടി.\n*സംസ്ഥാനത്ത് വിദേശ നിർമിത വിദേശ മദ്യത്തിന്‍റെ വില കൂട്ടി.*\nപ്രമുഖ ബ്രാൻഡുകൾക്ക് 1000 രൂപയോളം വില കൂടും.\nകൊവിഡ് കാലത്തെ വരുമാന നഷ്ടം നികത്താനുള്ള നടപടികളുടെ ഭാഗമായാണിതെന്നാണ് വിശദീകരണം.\nഇന്ത്യൻ നിർമിത വിദേശ മദ്യം, ബിയർ, വൈൻ എന്നിവയുടെ വിലയിൽ മാറ്റമില്ല.\nവെയര് ഹൗസ് മാര്‍ജിന് അഞ്ച് ശതമാനത്തില് നിന്ന് 14 ശതമാനമായും റീട്ടെയില് മാര്‍ജിന്3ശതമാനത്തില് നിന്ന് 20 ശതമാനവുമായാണ് ഉയര്‍ത്തിയത്.\nപ്രമുഖ ബ്രാന്‍ഡുകള്‍ക്ക് ആയിരം രൂപയോളം വില വര്‍ദ്ധനയുണ്ട്.\nഎന്നാല്, ബവ്കോയുടെ പ്രതിമാസ വില്‍പ്പനയുടെ 0.2 ശതമാനം മാത്രമാണ് വിദേശ നിര്‍മിത വിദേശ മദ്യ വില്‍പ്പനയെന്ന് ബവ്കോ അറിയിച്ചു.\nPrevious articleരാജ്യത്ത് കോവിഡ് മൂന്നാംതരംഗം ഉടനെന്ന് ആശങ്ക\nNext articleതിരുആറന്മുള പള്ളിയോട സേവാസംഘത്തിന്റെ 2021-2024 വർഷത്തേക്കുള്ള ഭരണസമിതി അംഗങ്ങളെ തിരഞ്ഞെടുത്തു.


ബിജെപിയെ സഹായിക്കുവാന് ഇടതുപക്ഷത്തോട‌് മൽസരിക്കുന്ന രാഹുല് ഗാന്ധിയെ കേരളം പരാജയപ്പെടുത്തണമെന്നു സീതാറാം യെച്ചൂരി - India News 24\nPosted on April 2, 2019 by India News\nആലപ്പുഴ: ഇടതു പക്ഷത്തിനു വേരോട്ടമുള്ളതും ബിജെപിക്ക‌് യാതൊരു മേല്‍ക്കോയ്മയോ സാന്നിധ്യമോ ഇല്ലാത്ത വയനാട്ടിൽ മൽസരിച്ചു ഇടതുപക്ഷത്തെ തോൽപ്പിക്കുന്നതിന‌് മുൻഗണന നൽകുന്ന കോൺഗ്രസ‌് പ്രസിഡന്റ‌് രാഹുൽ ഗാന്ധിയെ പരാജയപ്പെടുത്തകണമെന്ന‌് ആലപ്പുഴ ലോകസഭാ മണ്ഡലം എൽഡിഎഫ‌്സ്ഥാനാർഥി എ എം ആരിഫിന്റെ തെരഞ്ഞെടുപ്പ‌് പ്രചാരണാർഥം ഇഎംഎസ‌് സ‌്റ്റേഡിയത്തിൽ ചേർന്ന യോഗത്തിൽ സംസാരിക്കുകയായിരുന്ന സിപിഐ എം ജനറൽ സെക്രട്ടറി സീതാറാം യെച്ചുരി പറഞ്ഞു. അമേഠിയിൽ തോറ്റുപോയേക്കാമെന്ന ഭീതിയിലാണ‌് രാഹുൽ കേരളത്തിലേക്കു വരുന്നതെങ്കിൽ വയനാടും സുരക്ഷിതമല്ലെന്ന‌് അദ്ദേഹം മനസിലാക്കണം. കേരളത്തിൽ വന്ന‌് ഇടതുപക്ഷത്തോട‌് മൽസരിക്കുന്ന രാഹുൽ യഥാർഥത്തിൽ ബിജെപിയെ സഹായിക്കുകയാണ‌്. തെക്കേയിന്ത്യയിൽ മൽസരിക്കാനാണെങ്കിൽ അമ്മയും അമ്മൂമ്മയുമൊക്കെ ചെയ‌്തതുപോലെ കർണ്ണാടകത്തിൽ പോയി മൽസരിക്കാമായിരുന്നു. രാഹുലിന്റെ ഈ നടപടിക്കു മറുപടിയായി യുഡിഎഫിന്റെ 20 സ്ഥാനാർഥികളെയെും പരാജയപ്പെടുത്തി ഇന്ത്യയെ രക്ഷിക്കുക, മെച്ചപ്പെട്ട ഇന്ത്യയ‌്ക്കുവേണ്ടി പോരാടുക എന്ന കടമ കേരളം നിറവേറ്റണം.\nഎത്രമാത്രം ഇടതുപക്ഷം പാർലമെന്റിൽ ശക്തമാകുന്നുവോ അത്രമാത്രം ഗവർമെന്റിന്റെ നയങ്ങൾ പാവപ്പെട്ടവർക്ക‌് അനുകൂലമാക്കാൻ കഴിയും. ഇടതുപക്ഷത്തിന്റെ പിന്തുണയോടെ വന്ന ഒന്നാം യുപിഎയുടെ കാലത്ത‌് ഒട്ടേറെ ജനോപകാരപ്രദമായ കാര്യങ്ങൾ നടപ്പാക്കാൻ കഴിഞ്ഞു. എന്നാൽ രണ്ടാം യുപിഎയുടെ കാലത്ത‌് അതുണ്ടായില്ല.മോഡിയുടെ ഭരണത്തിൽ തൊഴിലില്ലായ‌്മ കഴിഞ്ഞ 48 വർഷത്തെ ഏറ്റവും ഉയർന്ന നിലയിലാണ‌്. അതിസമ്പന്നരായ ഏതാനും പേർക്കുവേണ്ടിയാണ‌് മോഡിയുടെ ഭരണം.രണ്ടാം യുപിഎയുടെ ഭരണകാലത്ത‌് ഇന്ത്യയിലെ മൊത്തം സ്വത്തിന്റെ 49 ശതമാനം ഒരു ശതമാനം ആളുകളുടെ കയ്യിലായിരുന്നു. എന്നാൽ മോഡിയുടെ അഞ്ചു വർഷത്തെ ഭരണം കഴിഞ്ഞപ്പോൾ മൊത്തം സമ്പത്തിന്റെ 73 ശതമാനം ഒരു ശതമാനം ആളുകുടെ കൈയിലായി.\nകോൺഗ്രസ‌് പ്രകടന പത്രിക ബിജെപി സർക്കാർ പിന്തുടരുന്ന നയത്തിന്റെ പകർപ്പ‌ാണെന്ന‌് സിപിഐ എം ജനറൽ സെക്രട്ടറി സീതാറാം യെച്ചൂരി പറഞ്ഞു. പ്രതിപക്ഷം വിഭാഗീയത സൃഷ്ടിക്കുന്നു എന്ന പ്രധാനമന്ത്രിയുടെ ആക്ഷേപം വസ‌്തുതകൾക്ക‌് എതിരാണ‌്. ബിജെപിയെ അധികാരത്തിൽനിന്ന‌് മാറ്റാനും കോൺഗ്രസിന്റെ ജനവിരുദ്ധ നയത്തെ പരാജയപ്പെടുത്താനുമുള്ള പോരാട്ടമാണ‌് ഈ തെരഞ്ഞെടുപ്പെന്നും അദ്ദേഹം പറഞ്ഞു. എൽഡിഎഫ‌് സ്ഥാനാർഥി വി എൻ വാസവന്റെ തെരഞ്ഞെടുപ്പ‌് പ്രചാരണാർഥം വൈക്കത്ത‌് സംഘടിപ്പിച്ച പൊതുസമ്മേളനം ഉദ‌്ഘാടനം ചെയ്യുകയായിരുന്നു അദ്ദേഹം.\nമൻമോഹൻ സിങ‌് സർക്കാർ നടപ്പാക്കിയ തെറ്റായ സാമ്പത്തിക നയവും വ്യാപകമായ അഴിമതിയുമാണ‌് ബിജെപിയെ അധികാരത്തിൽ എത്തിച്ചത‌്. മോഡി സർക്കാർ അതേനയം കൂടുതൽ ശക്തമായി നടപ്പാക്കി. ഇപ്പോൾ കോൺഗ്രസ‌് അതിന്റെ പ്രചാരകരായി. എന്നാൽ ഇടതുപക്ഷത്തിന്റെ ശക്തി വർധിക്കുന്നതിലൂടെ മാത്രമേ ഈനയം തിരുത്താനാകൂ. 2004 ൽ ഒന്നാം യുപിഎ സർക്കാരിന്റെ കാലത്ത‌് ഇത‌് കണ്ടതാണ‌്. വിവരാവകാശ നിയമവും തൊഴിലുറപ്പ് പദ്ധതിയും കേന്ദ്ര വനാവകാശ –- ഭക്ഷ്യസുരക്ഷാ –- വിദ്യാഭ്യാസ അവകാശ നിയമങ്ങളും രാജ്യത്ത‌് കൊണ്ടുവരുന്നതിൽ നിർണായക ഇടപെടൽ നടത്തിയത‌് ഇടതുപക്ഷമാണ‌്.\n2004 ൽ നടന്ന തെരഞ്ഞെടുപ്പിൽ ബദൽ സർക്കാർ രൂപീകരിക്കുമ്പോൾ കോൺഗ്രസുകൂടി അതിൽ ഉൾപ്പെടുമെന്ന‌് അറിഞ്ഞുകൊണ്ടാണ‌് കേരളം എൽഡിഎഫിന‌് മികച്ച വിജയം സമ്മാനിച്ചത‌്. എല്ലാ പൗരാവകാശങ്ങളും ഇല്ലാതാകുന്ന ഗുരുതരമായ രാഷ്ട്രീയ സാഹചര്യമാണ‌് നിലനിൽക്കുന്നത‌്. എന്നാൽ കോൺഗ്രസിന‌് ബിജെപിയുടെ സാമ്പത്തിക നയത്തെയൊ വർഗീയതയെയോ എതിർക്കാനാകില്ല. ഇതു മനസ്സിലാക്കി എൽഡിഎഫിന‌് മുഴുവൻ സീറ്റിലും മികച്ച വിജയം ജനങ്ങൾ സമ്മാനിക്കും–- യെച്ചൂരി പറഞ്ഞു.


ആദരവുകളോടെ ആസ്ഥാന ഗായകന്… (കത്ത്)\nOctober 1, 2011 മറ്റുവാര്‍ത്തകള്\nഐഡിയ സ്റ്റാര് സിംഗര് സീസണ് ഫൈവിലെ ഗ്രാന്റ് ഫിനാലെ കാണുവാന് ഇടയായി. ലോക ആദരവ് പിടിച്ചുപറ്റിയ പത്മശ്രീ. കെ.ജെ.യേശുദാസ് സീസണ് ആറിന്റെ ഉദ്ഘാടനത്തിനുശേഷം നടത്തിയ തന്റെ പ്രസംഗത്തില് സമൂഹത്തിന്റെ പൊതുസ്വത്തായ ദേസേട്ടന് തികച്ചും വ്യക്തിപരമായ ഒരു അഭിപ്രായം പറയുകയുണ്ടായി. ഗ്രാന്റ് ഫിനാലെയിലെ കല്‍പന രാഘവേന്ദ്ര എന്ന വിദ്യാര്‍ത്ഥി ഔട്ട് സ്റ്റാന്റിംഗ് ആണെന്നും കല്‍പന അമേരിക്കയില് ജനിച്ചിരുന്നുവെങ്കില് ലോകസംഗീതത്തിന്റെ കൊടുമുടിയില് എത്തിപ്പെടുമായിരുന്നുവെന്നും കുട്ടി മുന്‍ജന്മത്തില് ചെയ്ത പാപത്തിന്റെ ഫലമായാണ് ഇന്‍ഡ്യയില് ജനിച്ചതെന്നും ആസ്ഥാനഗായകന് പറയുകയുണ്ടായി.\n‘ഭാരതമെന്നു കേട്ടാല് അഭിമാനപൂരിതമാകണമന്തരംഗമെന്നും കേരളമെന്നു കേട്ടാലോ തിളയ്ക്കണം ചോര നമുക്ക് ഞരമ്പുകളില്’ എന്നും പാട്ടിലൂടെ ഞങ്ങളില് എത്തിച്ച ആ വലിയ കവിത. ദേശസ്‌നേഹത്തിന്റെ സാഹോദര്യത്തിന്റെ എള്ളുറപ്പുള്ള പാട്ടുകള് പാടി ഞങ്ങളുടെ മനസിന്റെ വരണ്ടനിലങ്ങളില് അങ്ങ് പെയ്യിച്ച അമൃതവര്‍ഷിണി എല്ലാം ഒരു നിമിഷം ഓര്‍ത്തുപോയി.\nഭാരതത്തില് ജനിക്കാന് കഴിഞ്ഞത് ഭാഗ്യമെന്നും ഇനിയൊരു ജന്മം ഉണ്ടെങ്കില് അതും ഈ മണ്ണില് തന്നെയെന്നു പ്രാര്‍ത്ഥിച്ചു മടങ്ങിയ പിതാമഹന്‍മാരായ ഋഷിമാര്. ഭാരതത്തില് ജനിക്കാന് കഴിയാത്തത് നിര്‍ഭാഗ്യമെന്നു പറഞ്ഞ് സംസ്‌കാരത്തിന്റെ കുതിരക്കുളമ്പടിയേറ്റ മണ്ണില് ഒരായിരം തവണ മുത്തമിട്ടുപോയ വിദേശചിന്തകരും മൂഢന്‍മാരാണോ ? ദാസേട്ടാ. അങ്ങയോടുള്ള ആദരവിന് ഒരു കുറവും വരുത്താതെ ഒന്നുചോദിച്ചോട്ടെ അങ്ങയുടെ കൈയിലുള്ള അമേരിക്കന് പാസ്‌പോര്‍ട്ടാണോ ഇങ്ങനെ പറയാന് പ്രേരിപ്പിച്ചത്. കുറ്റങ്ങളും കുറവുകളും ഉണ്ടെങ്കിലും ”ജനനി ജന്മഭൂമിശ്ച സ്വര്‍ഗാദാപി ഗരീയസി” എന്നല്ലേ നമ്മള് പഠിച്ചത്. സംഗീതത്തിന്റെ മഹാസാഗരതീരത്ത് ചിപ്പിയും ശംഖും തിരഞ്ഞു നടക്കുന്ന ഒരു വിദ്യാര്‍ത്ഥിയാണ് അങ്ങെന്ന് സ്വയം വിശേഷിപ്പിക്കുകയുണ്ടായി. ആര്‍ഷ ഭാരതസംസ്‌കാരത്തിന് നിറവും മണവുമേകാന് പാടുപെടുന്നവരില് ഒരാളായ അങ്ങയില് നിന്ന്.\nഭാരതീയരുടെ ഊര്‍ജ്ജം ഉള്‍ക്കൊണ്ട് സ്വരമാധുരിയില് സ്വര്‍ഗം തീര്‍ക്കുന്ന അങ്ങയില് നിന്ന്. കേരളത്തെ ഉണര്‍ത്തിയും കൊണ്ടുനടന്ന ഉറക്കിയും ഒരമ്മയുടെ നെഞ്ചിന്റെ ചൂട് തന്നും ഗുരുവിന്റെ, സ്‌നേഹിതന്റെ, സഹോദരന്റെ സാമീപ്യമറിഞ്ഞ് ഞങ്ങള് അങ്ങയുടെ ഈ വാക്കുകള് വ്രണപ്പെടുത്തിയിരിക്കുന്നുവെന്ന് ഖേദപൂര്‍വം പറയട്ടെ. വിനയപൂര്‍വം അങ്ങയുടെ ഒരു എളിയ ആരാധകന്.


നെയ്മറിനായുളള ബാഴ്‌സലോണ നീക്കത്തിനെതിരെ PSG പ്രസിഡന്റ്\nby Abhilal updated May 09, 2021, 18:32 IST\nതന്റെ താരങ്ങളെ പിന്തുടരരുതെന്ന് കറ്റാലൻ മാനേജ്‌മെന്റിന് മുന്നറിയിപ്പ് നൽകിയിട്ടുണ്ടെന്ന് പാരീസ് സെന്റ് ജെർമെയ്ൻ പ്രസിഡന്റ് നാസർ അൽ ഖലെയ്ഫി. തങ്ങളുടെ സൂപ്പർ താരമായ നെയ്മറിനെ തങ്ങൾക്ക് വിട്ടു കൊടുക്കാൻ താല്പര്യം ഇല്ല എന്നും, ഇനിയും തങ്ങളുടെ താരങ്ങളെ പിന്തുടരരുത് എന്ന് അദ്ദേഹം പറഞ്ഞു.\nനെയ്മർ ജൂനിയറെ നൗ ക്യാമ്പിലേക്ക് തിരികെ എത്തിക്കാൻ ബാഴ്‌സലോണ നീക്കം നടത്താൻ തുടങ്ങിയിട്ട് കാലം കുറെ ആയി, അതിനെ പറ്റി നിരവധി അഭ്യൂഹങ്ങൾ നിലനിൽക്കുന്നുമുണ്ട്.\n2017 വേനൽക്കാലത്ത് ബ്രസീൽ താരം ലോക റെക്കോർഡ് ട്രാൻസ്‌ഫർ തുകയായ 222 മില്യൺ യൂറോയ്ക്ക് ആണ് ബാഴ്‍സലോണയിൽ നിന്ന് പി‌എസ്‌ജിയിലേക്ക് മാറിയത്. അന്ന് മുതൽ തന്നെ നെയ്മർ തിരികെ ബാഴ്‍സയിലേക്ക് മടങ്ങുന്നു എന്ന തരത്തിലുള്ള നിരവധി അഭ്യൂഹങ്ങൾ ഉയർന്നു കേൾക്കുന്നുണ്ട്.\nപുതിയ ബാഴ്‌സലോണ പ്രസിഡന്റായി ജോവാൻ ലാപോർട്ട തിരഞ്ഞെടുക്കപ്പെട്ടതോടെ 2021/22 സീസണിൽ ബാഴ്‌സ അവരുടെ ഐക്കൺ താരമായ ലയണൽ മെസ്സിയും നെയ്മറും തമ്മിൽ വീണ്ടും ഒത്തുചേരുന്നുവെന്ന് സ്പാനിഷ് മാധ്യമങ്ങൾ റൂമറുകൾ പരത്താൻ തുടങ്ങിയിട്ടുണ്ട്.\nനെയ്മർ ഫ്രഞ്ച് ക്ലബിന് വേണ്ടി മികച്ച പ്രകടനം തന്നെയാണ് നടത്തുന്നത്, അത് മാത്രമല്ലാതെ വേറെയും നെയ്മറെ കൊണ്ട് PSG ക്ക് ഉപകാരം ഉണ്ട്. നെയ്മറുടെ സാന്നിധ്യം സ്പോൺസർഷിപ്പിന്റെയും വരുമാനത്തിന്റെയും കാര്യത്തിൽ സാമ്പത്തിക നേട്ടങ്ങൾ കൈവരുത്തുമെന്നതിൽ സംശയമില്ല.\nമെസ്സിയുമായി വീണ്ടും ഒന്നിക്കാൻ തനിക്ക് താൽപ്പര്യമുണ്ടെന്ന് നെയ്മർ മുൻ‌കാലങ്ങളിൽ ആവർത്തിച്ചിട്ടുണ്ടെങ്കിലും, നിലവിൽ ബാഴ്‌സലോണ സാമ്പത്തികമായി അത്ര മെച്ചപ്പെട്ട നിലയിൽ അല്ല. അത് കൊണ്ട് വലിയ ഒരു തുക മുടക്കി നെയ്മറെ വാങ്ങാൻ ഉള്ള സാമ്പത്തിക ശേഷി അവർക്ക് കാണില്ല.\nതങ്ങളുടെ സൂപ്പർസ്റ്റാറിനെ വിട്ടു കൊടുക്കാൻ എന്തായാലും പി‌എസ്‌ജി താൽപ്പര്യമില്ല, ഇനി തങ്ങളുടെ താരങ്ങളെ പിന്തുടർന്ന് ബാഴ്‍സലോണ വരരുത് എന്നു PSG പ്രസിഡന്റ് അറിയിച്ചു.\nലോകത്തിലെ ഏറ്റവും മികച്ച താരങ്ങളിൽ ഒരാളാണ് നെയ്മർ ജൂനിയർ -എംബാപ്പെ മനസ്സ് തുറക്കുന്നു\nIPL-ൽ നിന്നും T20 ലോകകപ്പ് ടീമിലേക്ക് വിളി കാത്തിരിക്കുന്ന അരങ്ങേറ്റക്കാർ


ലോങ്‌ഷോട്ട്‌സ്: February 2011\nഭരണകൂടത്തെ വിമര്‍ശിച്ചതിന് ജയിലിലടയ്‌ക്കപ്പെട്ട സംവിധായകനാണ് ജാഫര് പനാഹി. അദ്ദേഹത്തിന്റെ 'ദി സര്‍ക്കിള്', 'ഓഫ്‌സൈഡ്' എന്നീ സിനിമകളെക്കുറിച്ച്\nകാതലുള്ള ധിക്കാരിയാണ് ജാഫര് പനാഹി. ഇറാന് ഭരണകൂടവും മതപുരോഹിതരും ഈ സംവിധായകനെ ഭയപ്പെടുന്നത് അതുകൊണ്ടുതന്നെ. സാമൂഹിക അസമത്വങ്ങളെയും കാലഹരണപ്പെട്ട നീതിശാസ്‌ത്രങ്ങളെയും അദ്ദേഹം എതിര്‍ക്കുന്നു. നിരാലംബരായ കുട്ടികളെയും സ്‌ത്രീകളെയും ഓര്‍ത്ത് വേവലാതിപ്പെടുന്നു. വ്യവസ്‌ഥിതിയോടുള്ള എതിര്‍പ്പ് ശക്തമായിത്തന്നെ തന്റെ സിനിമകളില് അദ്ദേഹം രേഖപ്പെടുത്തുന്നു. . സിനിമ സമൂഹമനസ്സിലുണ്ടാക്കുന്ന സ്വാധീനത്തെ അധികാര, പുരോഹിതവര്‍ഗം തടയാന് ശ്രമിക്കുന്നത് സ്വാഭാവികം. സിനിമയിലും പുറത്തും പ്രകടിപ്പിച്ച അഭിപ്രായങ്ങളുടെ പേരില് അവര് പനാഹിക്ക്‌് ഒരുക്കിക്കൊടുത്തത് തടവറയാണ്. സിനിമയെടുക്കുന്നതില്‍നിന്ന് 20 വര്‍ഷത്തേക്ക് വിലക്കും ഏര്‍പ്പെടുത്തി. 11 വര്‍ഷത്തിനിടയില് അഞ്ച് സിനിമകളാണ് പനാഹി സംവിധാനം ചെയ്‌തത്. പ്രശസ്‌തനായ അബ്ബാസ് കിരോസ്‌തമിയുടെ സഹായിയായാണ് ജാഫര് പനാഹി സിനിമാരംഗത്തേക്ക് കടന്നത്.\nആദ്യം സംവിധാനം ചെയ്‌ത `വൈറ്റ് ബലൂണ്' (white balloon) 1995-ല് ഇറങ്ങി. അക്കൊല്ലത്തെ കാന് മേളയില് ബഹുമതി നേടിയിട്ടുണ്ട് ഈ ചിത്രം. ഏതുകാലത്തും നിലനില്‍ക്കുന്ന മികച്ച 50 കുടുംബചിത്രങ്ങളിലൊന്നാണ് `വൈറ്റ് ബലൂണ്' എന്ന് `ഗാര്‍ഡിയന്' വിശേഷിപ്പിച്ചിട്ടുണ്ട്. കിരോസ്‌തമിയുടേതാണ് ഈ ചിത്രത്തിന്റെ തിരക്കഥ. റസിയ എന്ന ഏഴു വയസ്സുകാരിയിലൂടെ വലിയൊരു ലോകത്തെ കാണാനുള്ള ശ്രമമായിരുന്നു ഈ ചിത്രം. രണ്ടാമത്തേത് `ദ മിറര്'(The Mirror). 1997-ല് ഇറങ്ങിയ ഈ സിനിമയില് മിന എന്ന പെണ്‍കുട്ടിയാണ് പ്രധാന കഥാപാത്രം. അതുവരെ കുട്ടികളിലൂടെ മുതിര്‍ന്നവരുടെ ലോകം കാണിച്ചുതന്ന പനാഹി `ദ സര്‍ക്കിള്'(The Circle) എന്ന ചിത്രത്തില് നിലപാട് മാറ്റുന്നു. 2000-ല് ഇറങ്ങിയ ഈ ചിത്രത്തില് ഏതാനും യുവതികളെയാണ് മുഖ്യകഥാപാത്രങ്ങളാക്കിയത്. മൂന്നു വര്‍ഷത്തിനുശേഷം സംവിധാനം ചെയ്‌ത `ക്രിംസണ് ഗോള്‍ഡി'(Crimson Gold)ല് സകലരുടെയും പരിഹാസവും നിന്ദയും ഏറ്റുവാങ്ങേ ണ്ടി വരുന്ന പിസ്സ വില്‌പനക്കാരനായ ഹുസൈന്റെ കഥപറയുന്നു അദ്ദേഹം. ഏറ്റവുമൊടുവില് , വീണ്ടും പനാഹി സ്‌ത്രീപ്രശ്‌നവുമായി എത്തി- ചിത്രം `ഓഫ് സൈഡ്' (Offside). ദ സര്‍ക്കിള്, ക്രിംസണ് ഗോള്‍ഡ്, ഓഫ്‌സൈഡ് എന്നീ ചിത്രങ്ങള് ഇറാനില് നിരോധിച്ചവയാണ്. ലോകത്തെങ്ങുമുള്ള പ്രധാനചലച്ചിത്രമേളകളില് സിനിമകള് പ്രദര്‍ശിപ്പിക്കുകവഴി വലിയൊരു ആസ്വാദകസമൂഹത്തെ സ്വന്തമാക്കിയിട്ടുണ്ട് പനാഹി.\nപനാഹിയെ ലോകത്തിലെ എണ്ണപ്പെട്ട സംവിധായകരിലൊരാളായി ഉയര്‍ത്തിയത് `ദ സര്‍ക്കിളാ'ണ്. പ്രത്യക്ഷത്തില്, ഇറാനിലെ സ്‌ത്രീകള് നേരിടുന്ന പ്രശ്‌നങ്ങളെക്കുറിച്ചാണീ സിനിമ എന്നു തോന്നും. എന്നാല്, പനാഹി അത് സമ്മതിച്ചുതരില്ല. ലോകമെങ്ങുമുള്ള സ്‌ത്രീസമൂഹത്തെയാണ് താനിതില് കാണിച്ചത് എന്നാണദ്ദേഹം പറയുക. ആരോടെങ്കിലും പൊരുതാനോ ആരെയെങ്കിലും വെല്ലുവിളിക്കാനോ അല്ല താന് സിനിമയെടുക്കുന്നത് എന്ന് പറയുന്നു പനാഹി. സാമൂഹികപ്രശ്‌നങ്ങള് ഉയര്‍ത്തിക്കാട്ടുകയാണ് താന്. അത് ഭരണകൂടത്തെയും സമൂഹത്തെയും അറിയിക്കുകയാണ്. കൂടുതല് ആഴത്തില് ചിന്തിപ്പിക്കാന് അവരെ പ്രേരിപ്പിക്കുകയാണ്.മനുഷ്യാവസ്ഥകളെ കാവ്യാത്മകമായി, കലാപരമായി വ്യാഖ്യാനിക്കാനാണ് തന്റെ ശ്രമമെന്നും അദ്ദേഹം വ്യക്തമാക്കുന്നു.\nസ്‌ത്രീയാതനയുടെ കറുത്ത വൃത്തങ്ങളാണ് പനാഹി `ദ സര്‍ക്കിളി'ല് വരയ്‌ക്കുന്നത്. ഓരോരുത്തരും വലിയ വൃത്തത്തിനകത്താണ്. അവിടെനിന്ന് പുറത്തുകടക്കാന് അവര് നിരന്തരം ഓടുകയാണ്. പക്ഷേ, സാധിക്കുന്നില്ല. സ്‌ക്രീനിലെ ഇരുട്ടില് ഒരു നവജാതശിശുവിന്റെ കരച്ചിലിലാണ് സിനിമ തുടങ്ങുന്നത്. ജയിലിനകത്തെ ആസ്‌പത്രിയിലാണ് പ്രസവം നടന്നത്. അതൊരു പെണ്‍കുഞ്ഞാണെന്ന വെളിപ്പെടുത്തലോടെ വെളിച്ചത്തിന്റെ ഒരു ചതുരം നമുക്കു മുന്നില് തുറക്കുന്നു. പക്ഷേ, അവിടം മുതല് സിനിമയുടെ സഞ്ചാരം ഇരുട്ടിലൂടെയാണ്. ജനിച്ചത് പെണ്‍കുട്ടിയാണ്. ആര്‍ക്കും വേണ്ടാത്തവളായി മാറുന്നു അവള്. അള്‍ട്രാസൗണ്ട് സ്‌കാനിങ്ങില് ആണ്‍കുട്ടിയാണെന്നാണല്ലോ കണ്ടത് എന്നു പറഞ്ഞ് പ്രസവിച്ച സ്‌ത്രീയുടെ അമ്മ ദുഃഖിക്കുന്നു. ആണ്‍കുഞ്ഞല്ലാത്തതിനാല് തന്റെ മകളെ ഭര്‍ത്താവ് ഉപേക്ഷിക്കുമെന്നവര് ഭയപ്പെടുന്നു.\nപനാഹി പിന്നീട് നമ്മുടെ മുന്നിലേക്ക് കൊണ്ടുവരുന്നത് അന്ന് ജയില്‍മോചിതരായ മൂന്നു യുവതികളെയാണ്. അവര് എന്തിന് ശിക്ഷിക്കപ്പെട്ടു എന്ന് പനാഹി പറയുന്നില്ല. എങ്കിലും ഭരണകൂടത്തിനെതിരായിരുന്നു അവരുടെ പ്രവര്‍ത്തനം എന്ന് നമുക്കൂഹിക്കാം.\nതിരക്കുള്ള നഗരത്തിലാണവര് നില്‍ക്കുന്നത്. അതിലൊരുത്തിയെ പോലീസ് വീണ്ടും അറസ്റ്റ് ചെയ്യുന്നു. മറ്റുള്ളവരും ഏതുനിമിഷവും അറസ്റ്റിലാവാം. അതുകൊണ്ട് അവര് അവിടം വിടുന്നു. അതിലൊരുത്തി പാരി എന്ന യുവതിയെ അന്വേഷിച്ച് പോകുന്നു. പാരിയും അന്ന് തടവറയില്‍നിന്ന് മോചിതയായതാണ്.തുടക്കത്തില് കഥാപാത്രങ്ങളെല്ലാം ആരെയോ അന്വേഷിച്ചുനടക്കുന്നവരാണ്. ഇതിലാരെയെങ്കിലും കണ്ടെത്തുമ്പോള് അവിടന്നങ്ങോട്ട് പുതിയ കഥാപാത്രമാണ് ഇതിവൃത്തം മുന്നോട്ടു കൊണ്ടുപോകുന്നത്.\nജീവിതത്തിലെ സന്ദിഗ്‌ധഘട്ടങ്ങളില് പകച്ചുനില്‍ക്കുന്ന കുറേപ്പേരെ കാണിച്ച് സ്‌ത്രീസമൂഹത്തെ മുന്നിലേക്ക് നീക്കിനിര്‍ത്തുകയാണ് ജാഫര് പനാഹി. മകള്‍ക്ക് പെണ്‍കുഞ്ഞ് പിറന്നതില് വേവലാതിപ്പെടുന്ന ഒരമ്മ, ജയിലില് തൂക്കിലേറ്റപ്പെട്ട കാമുകന് സമ്മാനിച്ച ഗര്‍ഭം അലസിപ്പിക്കാന് കൂട്ടുകാരിയുടെ സഹായം തേടിപ്പോകുന്ന പാരി എന്ന യുവതി,ഭര്‍ത്താവില്‍നിന്ന് തന്റെ ഭൂതകാലം മറച്ചുവെക്കാനായി സുഹൃത്തിനെ സഹായിക്കാന് മടിക്കുന്ന സ്‌ത്രീ, മകളെ മൂന്നാം തവണയും തെരുവിലുപേക്ഷിക്കാന് ശ്രമിക്കുന്ന നിസ്സഹായയായ ഒരമ്മ, തെരുവില് ആരെയോ പ്രതീക്ഷിച്ചുനില്‍ക്കുന്ന അഭിസാരിക എന്നിവരാണ് പ്രധാന കഥാപാത്രങ്ങള്. ആസ്‌പത്രിയിലെ ഇരുട്ടില് തുടങ്ങുന്ന സിനിമ തടവുമുറിയിലെ ഇരുട്ടില് അവസാനിക്കുന്നു.നമ്മള്‍കണ്ട മിക്ക സ്‌ത്രീകളും ആ തടവുമുറിയിലുണ്ട്. സ്‌ത്രീമോചന സാധ്യതയുടെ വാതില് അടയുകയാണെന്ന് പനാഹി സൂചിപ്പിക്കുകയാണിവിടെ. ഒരു ഫുട്‌ബോള് മത്സരത്തിന്റെ പശ്ചാത്തലത്തില് സ്‌ത്രീവിരുദ്ധ കാഴ്‌ചപ്പാടിനെ വിമര്‍ശിക്കുന്ന ചിത്രമാണ് `ഓഫ്‌സൈഡ്'. 2006- ലെ ലോകകപ്പ് ഫുട്‌ബോള് ക്വാളിഫൈയിങ് മത്സരം ഇറാനില് നടക്കുന്നു. ഇറാനും ബഹ്‌റൈനും തമ്മിലാണ് കളി. ഇറാനില് സ്‌ത്രീകള്‍ക്ക് പുരുഷന്മാരോടൊപ്പം സ്റ്റേഡിയത്തിലിരുന്ന് കളി കാണാന് വിലക്കുണ്ട് .ഈ വിലക്ക്‌് ലംഘിച്ച് കളി കാണാന് പുറപ്പെടുന്ന ആറ് പെണ്‍കുട്ടികളാണ് `ഓഫ്‌സൈഡി'ലെ കഥാപാത്രങ്ങള്. തിരിച്ചറിയാതിരിക്കാന് അവര് ആണ്‍കുട്ടികളുടെ വേഷമാണ് ധരിക്കുന്നത്. ബസ്‌യാത്രയ്‌ക്കിടെ തിരിച്ചറിഞ്ഞിട്ടും ആണ്‍കുട്ടികളൊന്നും ഇവരുടെ ആഗ്രഹത്തിന് തടസ്സം നില്‍ക്കുന്നില്ല. പക്ഷേ, സ്റ്റേഡിയത്തില് കാവല് നില്‍ക്കുന്ന സൈനികര്‍ക്ക് അതാവില്ല. അവര് പെണ്‍കുട്ടികളെ പിടികൂടി പുറത്തിരുത്തുന്നു. സ്റ്റേഡിയം സ്‌ത്രീകള്‍ക്കുള്ളതല്ലെന്നാണ് സൈനികരുടെ വാദം. `അപ്പോള് തിയേറ്ററില് ഒരുമിച്ചിരിക്കുന്നതോ' എന്ന് പെണ്‍കുട്ടികള് തിരിച്ചുചോദിക്കുന്നുണ്ട്.(സ്‌ത്രീവിരുദ്ധരോട് ചോദിക്കാനുള്ളതെല്ലാം പെണ്‍കുട്ടികളെക്കൊണ്ട് ചോദിപ്പിക്കുകയാണ് പനാഹി).ഒരു സൈനികന് കളി കണ്ട് പെണ്‍കുട്ടികള്‍ക്ക് പറഞ്ഞുകൊടുക്കുന്നു. അതില് തൃപ്‌തിയടയാന് ശ്രമിക്കുകയാണവര്.എങ്കിലും ഇടക്കിടെ ആവേശം മൂക്കുമ്പോള് സൈനികരോട് കയര്‍ക്കുന്നുണ്ട് പെണ്‍കുട്ടികള്.സൈനികബസ്സില് എല്ലാവരെയും കൊണ്ടുപോകവേ ഇറാന് മത്സരം ജയിച്ചെന്ന വിവരം കിട്ടുന്നു. ടെഹ്‌റാന് നഗരമാകെ ആഹ്ലാദത്തിമിര്‍പ്പിലാണപ്പോള്. അവരോടൊപ്പം സൈനികരും പെണ്‍കുട്ടികളും പങ്കുചേരുന്നു.\n`ദ സര്‍ക്കിള്' പോലെ ഗൗരവമുള്ള സിനിമയല്ല `ഓഫ്‌സൈഡ്'. ഫുട്‌ബോള് മത്സരം സ്‌ത്രീകള്‍ക്ക് കണ്ടാലെന്താ എന്ന ഒറ്റ വിഷയത്തിലാണ് പ്രമേയത്തിന്റെ ഊന്നല്. ഒരു ഡോക്യുമെന്ററിയുടെ സ്വഭാവമാണീ ചിത്രത്തിനുള്ളത്. അഭിനേതാക്കള് ഇതില് കുറവാണ്. ഫുട്‌ബാള് മത്സരത്തില്‍നിന്ന് ഒറ്റ ഷോട്ട് പോലും കാണിക്കുന്നില്ല പനാഹി. പക്ഷേ, വാശിയേറിയ കളിയുടെ പിരിമുറുക്കം നമ്മളനുഭവിക്കുന്നുണ്ട്.\nതന്റെ സിനിമകളിലൊന്നും ദുഷ്‌ടകഥാപാത്രങ്ങളില്ലെന്നാണ് പനാഹിയുടെ പക്ഷം. എല്ലാ മനുഷ്യരും നല്ലവരാണെന്ന് അദ്ദേഹം വിശ്വസിക്കുന്നു.(`ദ സര്‍ക്കിളി'ല് മകളെ ഉപേക്ഷിക്കുന്ന അമ്മ പോലും ദുഷ്‌ടകഥാപാത്രമല്ല. മകളെ ദയയുള്ള എതെങ്കിലും കുടുംബത്തിലെത്തിക്കുകയായിരുന്നു ദരിദ്രയായ ആ അമ്മയുടെ ആഗ്രഹം.മകള്‍ക്കെന്തു സംഭവിക്കുന്നു എന്ന് മറഞ്ഞിരുന്ന് ശ്രദ്ധിക്കുന്നുണ്ടവര്.).പക്ഷേ, ആര്‍ദ്രഹൃദയനായ പനാഹി ഒടുവില് എത്തിപ്പെട്ടതെവിടെ?\nPosted by T Suresh Babu at 5:09 AM2comments:\nLabels: cinema, jafar panahi, longshots, mathrubhumi, t.sureshbabu


ഇന്റർപോൾ സോഷ്യൽ മീഡിയ എങ്ങനെ ഉപയോഗിക്കുന്നു | ഇന്റർപോൾ, ഇന്റർപോൾ അറിയിപ്പുകളുടെ റോളുകൾ\nഇന്റർപോൾ സോഷ്യൽ മീഡിയ എങ്ങനെ ഉപയോഗിക്കുന്നു\nINTERPOL ന്റെ റോളുകൾ\nസോഷ്യൽ മീഡിയ നമ്മുടെ ജീവിതത്തിന്റെ അടിസ്ഥാന വശമായി മാറിയിരിക്കുന്നു. ലോക ജനസംഖ്യയുടെ ഭൂരിപക്ഷവും ഒരു സോഷ്യൽ മീഡിയ പ്ലാറ്റ്‌ഫോമെങ്കിലും പ്രവർത്തിക്കുന്നു. വാസ്തവത്തിൽ, അടുത്തിടെ നടത്തിയ ഒരു പഠനത്തിൽ ഏകദേശം 3.6 ബില്ല്യൺ ആളുകൾ ലോകമെമ്പാടും സോഷ്യൽ മീഡിയ ഉപയോഗിക്കുന്നു. തൽഫലമായി, ധാരാളം ഉപയോക്താക്കൾ അവരുടെ ചില ചുമതലകൾ നിറവേറ്റുന്നതിന് നിരവധി ഓർഗനൈസേഷനുകൾ സോഷ്യൽ മീഡിയ സ്വീകരിക്കുന്നതിലേക്ക് നയിച്ചു. ഈ സംഘടനകളിൽ ഇന്റർനാഷണൽ ക്രിമിനൽ പോലീസ് ഓർഗനൈസേഷൻ (INTERPOL) ഉൾപ്പെടുന്നു.\nലോകത്തിലെ ഏറ്റവും വലിയ പോലീസ് സംഘടനയായ ഇന്റർ‌പോൾ സോഷ്യൽ മീഡിയ എങ്ങനെ ഉപയോഗിക്കുന്നുവെന്നതിലേക്ക് പോകുന്നതിനുമുമ്പ്, ഇന്റർ‌പോൾ എന്തിനെക്കുറിച്ചാണെന്ന് ആദ്യം കണ്ടെത്താം.\nദി അന്താരാഷ്ട്ര ക്രിമിനൽ പോലീസ് ഓർഗനൈസേഷൻ (INTERPOL) 194 അംഗരാജ്യങ്ങൾ ഉൾ‌ക്കൊള്ളുന്ന ഒരു ഇന്റർ‌ഗവർ‌മെൻ‌റൽ ഓർ‌ഗനൈസേഷനാണ്. സിംഗപ്പൂരിലെ ലിയോണിലാണ് ഇതിന്റെ ആസ്ഥാനം. അന്താരാഷ്ട്ര തലത്തിൽ ക്രിമിനൽ പ്രവർത്തനങ്ങൾ കുറയ്ക്കുന്നതിന് സംഘടന പ്രാഥമികമായി അതിന്റെ അംഗരാജ്യങ്ങളിലെ പോലീസ് സേനയുമായി പ്രവർത്തിക്കുന്നു.\nകുറ്റകൃത്യങ്ങളെയും കുറ്റവാളികളെയും കുറിച്ചുള്ള വിവരങ്ങൾ പങ്കിടാനും ആക്‌സസ് ചെയ്യാനും അംഗരാജ്യങ്ങളുടെ പോലീസ് സേനയെ പ്രാപ്തരാക്കുന്നതിലൂടെ അവർക്ക് ഇത് നേടാൻ കഴിയും. അംഗരാജ്യങ്ങളിലെ പോലീസ് വകുപ്പുകൾക്ക് അത്തരം ഡാറ്റ പങ്കിടാൻ കഴിയുന്ന ഒരു സംവിധാനം ഇന്റർപോൾ സൃഷ്ടിച്ചു.\nഓരോ അംഗരാജ്യങ്ങളിലും, ഇന്റർ‌പോളിന് ഒരു ദേശീയ കേന്ദ്ര ബ്യൂറോ (എൻ‌സി‌ബി) ഉണ്ട്. ഓർഗനൈസേഷന്റെ ജനറൽ സെക്രട്ടേറിയറ്റിനും മറ്റ് എൻ‌സി‌ബികൾ‌ക്കും ഈ ബ്യൂറോ ബന്ധപ്പെടാനുള്ള ഒരു കേന്ദ്രമായി പ്രവർത്തിക്കുന്നു. അവസാനമായി, ഇന്റർ‌പോളിന് ഒരു പരമോന്നത ഭരണസമിതിയുണ്ട്. വിവിധ അംഗരാജ്യങ്ങളിൽ നിന്നുള്ള പ്രതിനിധികൾ ഉൾപ്പെടുന്ന പൊതുസഭയാണ് ഈ ബോഡി. ആഗോള അന്വേഷണങ്ങൾക്കും അതിർത്തികളിലുടനീളമുള്ള നെറ്റ്‌വർക്കിംഗിനും പ്രധാന ക്രിമിനൽ കേസുകൾക്കും ഇന്റർപോൾ പ്രശസ്തമാണ്. ഏജൻസി അതിന്റെ അന്വേഷണങ്ങളിൽ വിവിധതരം നിയമപരമായ ഉപകരണങ്ങൾ ഉപയോഗിക്കുന്നു.\nഒരു അന്താരാഷ്ട്ര സംഘടനയെന്ന നിലയിൽ ഇന്റർ‌പോൾ നിരവധി അടിസ്ഥാന പങ്കുവഹിക്കുന്നു. അംഗരാജ്യങ്ങളുടെ സുരക്ഷാ ഘടന ശക്തിപ്പെടുത്തുന്നതിനാണ് ഈ റോളുകൾ പൊതുവെ പ്രവർത്തിക്കുന്നത്. അവയിൽ ഉൾപ്പെടുന്നവ:\nഡാറ്റ കൈമാറ്റം ചെയ്യുന്നു: വിവിധ രാജ്യങ്ങളിലെ എൻ‌സി‌ബികൾക്ക് ഡാറ്റ പങ്കിടുന്നതിന് INTERPOL ഒരു അവസരം നൽകുന്നു. ഓരോ അംഗരാജ്യത്തിന്റെയും എൻ‌സി‌ബി മറ്റ് എൻ‌സിബികളുമായി സുരക്ഷിതമായ ആശയവിനിമയ ചാനലിലൂടെ ആശയവിനിമയം നടത്തുന്നു. ഇത് അവരുടെ പ്രവർത്തനങ്ങളും കടമകളും ആകർഷകമാണെന്ന് ഉറപ്പാക്കുന്നു.\nഉദാഹരണത്തിന്, ഒരു രാജ്യം സ്ഥാപിക്കുകയാണെങ്കിൽaഒരു വ്യക്തി ആഗ്രഹിക്കുന്നുവെന്ന് ശ്രദ്ധിക്കുക, മറ്റ് രാജ്യങ്ങൾ വ്യക്തിയെ അന്വേഷിക്കും. ഡാറ്റ കൈമാറ്റം കാരണം ഇത് സാധ്യമാണ്.\nനിലവിൽ, ഇന്റർ‌പോളിന് ഏകദേശം ഉണ്ട് 90 ദശലക്ഷം പങ്കിട്ട റെക്കോർഡുകൾ അതിന്റെ ഡാറ്റാബേസിൽ.\nഅംഗരാജ്യങ്ങളിലെ പോലീസ് സേനയെ സഹായിക്കുന്നു: ഇന്റർപോൾ എന്നത് പല രാജ്യങ്ങളിലെയും പോലീസ് സേനയ്ക്ക് പരസ്പരം സഹായിക്കാനുള്ള ഒരു വേദി സൃഷ്ടിക്കുക എന്നതാണ്. ഇത് പരിശീലനം, ഫോറൻസിക്സ്, ഡാറ്റാബേസ്, ലൈക്കുകൾ എന്നിവയിൽ ആകാം. വിവിധ രാജ്യങ്ങളിലെ പോലീസിന് അവരുടെ ചുമതലകൾ ഫലപ്രദമായി നിർവഹിക്കാൻ കഴിയുമെന്ന് ഇത് ഉറപ്പാക്കുന്നു.\nആഗോള സുരക്ഷ നിലനിർത്തുന്നു: ഇന്റർ‌പോളിന്റെ പ്രാഥമിക ലക്ഷ്യം അന്താരാഷ്ട്ര സമൂഹത്തെ ഒന്നിപ്പിച്ച് ആഗോള സുരക്ഷ നിലനിർത്തുക എന്നതാണ്. ഇത് അന്താരാഷ്ട്ര നിയമ നിർവ്വഹണത്തെ ശക്തിപ്പെടുത്തും. മയക്കുമരുന്ന് കടത്ത്, സൈബർ കുറ്റകൃത്യങ്ങൾ, കള്ളപ്പണം വെളുപ്പിക്കൽ, ഭീകരവാദം, ലൈക്കുകൾ എന്നിവ ഉൾപ്പെടെയുള്ള ലക്ഷ്യങ്ങൾ നേടാനുള്ള കഴിവ് ഇത് നൽകുന്നു.\nഅവരുടെ ലക്ഷ്യങ്ങൾ നേടിയെടുക്കുന്നതിലൂടെ, നിയമവിരുദ്ധമായ പ്രവർത്തനങ്ങളൊന്നുമില്ലാതെ സുരക്ഷിതമായ ഒരു ആഗോള ഇടം അവർ സൃഷ്ടിക്കുന്നു.\nവിഭവങ്ങൾ ഏകീകരിക്കുന്നു: വിഭവങ്ങൾ ശേഖരിക്കുന്നതിനും വിതരണം ചെയ്യുന്നതിനും INTERPOL ഒരു അവസരം സൃഷ്ടിക്കുന്നു. ഈ വിഭവങ്ങൾ അവ ഇല്ലാത്ത രാജ്യങ്ങൾക്ക്, പ്രത്യേകിച്ച് സാമ്പത്തിക വിഭവങ്ങൾക്ക് ഗുണം ചെയ്യുന്നു. ഓരോ അംഗരാജ്യങ്ങളും പൊതുസഭ നിശ്ചയിച്ചിട്ടുള്ള ഒരു നിശ്ചിത തുക സംഭാവന ചെയ്യുന്നു. പൊതുജനങ്ങൾക്ക് സംഘടനയ്ക്ക് സ്വമേധയാ സംഭാവന നൽകാം.\nഇന്റർ‌പോളിനോ ഏതെങ്കിലും നിയമ നിർവ്വഹണ ഏജൻസിക്കോ അവരുടെ പങ്ക് വഹിക്കുന്നതിൽ സോഷ്യൽ മീഡിയ പ്രധാന പങ്കുവഹിച്ചു. സോഷ്യൽ മീഡിയയുടെ സഹായത്തോടെ, ഇന്റർ‌പോളിന് ഇനിപ്പറയുന്നവ ചെയ്യാൻ കഴിയും:\nപൊതുജനങ്ങളുമായി ബന്ധപ്പെടുക: സോഷ്യൽ മീഡിയ നെറ്റ്‌വർക്കുകളായ ഇൻസ്റ്റാഗ്രാം, ട്വിറ്റർ, ലൈക്കുകൾ എന്നിവയിലാണ് ഇന്റർപോൾ. ജനങ്ങളുമായി ബന്ധപ്പെടുക, വിവരങ്ങൾ കൈമാറുക, ഫീഡ്‌ബാക്ക് സ്വീകരിക്കുക എന്നിവയാണ് ഇതിന്റെ ഉദ്ദേശ്യം.\nകൂടാതെ, നിയമവിരുദ്ധ പ്രവർത്തനങ്ങളിൽ ഏർപ്പെട്ടതായി സംശയിക്കുന്ന ഏതെങ്കിലും വ്യക്തിയെയോ ഗ്രൂപ്പിനെയോ റിപ്പോർട്ട് ചെയ്യാൻ ഈ പ്ലാറ്റ്ഫോമുകൾ പൊതുജനങ്ങളെ പ്രാപ്തമാക്കുന്നു.\nസബ്പോയ: ആവശ്യമുള്ള കുറ്റവാളികളെ കണ്ടെത്തുന്നതിൽ സോഷ്യൽ മീഡിയ പ്രധാന പങ്കുവഹിച്ചു. ഒരു സബ്പോയയുടെ സഹായത്തോടെ, അജ്ഞാത സോഷ്യൽ മീഡിയ പോസ്റ്റുകൾക്കും അക്കൗണ്ടുകൾക്കും പിന്നിൽ ഒളിച്ചിരിക്കുന്ന കുറ്റവാളികളെ കണ്ടെത്താൻ ഇന്റർപോളിന് കഴിയും.\nനിയമപരമായ ആവശ്യങ്ങൾക്കായി വിവരങ്ങൾ, പ്രത്യേകിച്ച് സ്വകാര്യ വിവരങ്ങൾ നേടുന്നതിനുള്ള നിയമ കോടതിയുടെ അംഗീകാരമാണ് സബ്പോയന.\nട്രാക്ക് സ്ഥാനം: സംശയിക്കുന്നവരുടെ സ്ഥാനം കണ്ടെത്താൻ ഇന്റർപോളിന് സോഷ്യൽ മീഡിയ അവസരമൊരുക്കി. ഇമേജുകൾ, വീഡിയോകൾ എന്നിവയിലൂടെ സംശയമുള്ളവർ എവിടെയാണെന്ന് കൃത്യമായി നിർണ്ണയിക്കാൻ ഇന്റർപോളിന് കഴിയും. ലൊക്കേഷൻ ടാഗിംഗിന് നന്ദി പറഞ്ഞുകൊണ്ട് വലിയ ക്രിമിനൽ സിൻഡിക്കേറ്റുകൾ പോലും ട്രാക്കുചെയ്യുന്നതിന് ഇത് ഉപയോഗപ്രദമാണ്.\nഇൻസ്റ്റാഗ്രാം പോലുള്ള ചില സോഷ്യൽ മീഡിയകൾ പ്രധാനമായും ലൊക്കേഷൻ ടാഗിംഗ് ഉപയോഗിക്കുന്നു, ഇത് നിയമപാലകർക്ക് ഫോട്ടോഗ്രാഫിക് തെളിവുകളിലേക്ക് പ്രവേശനം എളുപ്പമാക്കുന്നു.\nസ്റ്റിംഗ് പ്രവർത്തനം: ഒരു ക്രിമിനൽ റെഡ് ഹാൻഡിനെ പിടിക്കാൻ നിയമപാലകർ വേഷംമാറിനിൽക്കുന്ന ഒരു ഓപ്പറേഷന്റെ കോഡ് നാമമാണിത്. ഇതേ രീതി സോഷ്യൽ മീഡിയയിൽ ഉപയോഗിക്കുകയും ഫലപ്രദമാണെന്ന് തെളിയിക്കുകയും ചെയ്തു.\nമയക്കുമരുന്ന് കടത്തുകാർ, പീഡോഫിലുകൾ തുടങ്ങിയ കുറ്റവാളികളെ കണ്ടെത്താൻ നിയമ നിർവ്വഹണ ഏജൻസികൾക്ക് വ്യാജ സോഷ്യൽ മീഡിയ അക്കൗണ്ടുകൾ ഉപയോഗിക്കാൻ കഴിയും.\nതങ്ങളല്ലാത്ത രാജ്യത്ത് അഭയം തേടുന്ന കുറ്റവാളികൾക്കാണ് ഇന്റർപോൾ ഇത് ചെയ്യുന്നത്. ഇന്റർ‌പോൾ അത്തരം വ്യക്തികളെ അറസ്റ്റ് ചെയ്യുകയും നിയമത്തെ അഭിമുഖീകരിക്കുന്നതിനായി അവരെ സ്വന്തം നാട്ടിലേക്ക് മടക്കി അയയ്ക്കുന്നതിനുള്ള ഒരു മാർഗം കണ്ടെത്തുകയും ചെയ്യുന്നു.\nആശയവിനിമയത്തിൽ INTERPOL ഉപയോഗിക്കുന്ന അറിയിപ്പുകൾ\nഅംഗരാജ്യങ്ങളിലെ പോലീസ് സേനയുമായി ഡാറ്റ പങ്കിടുന്നതാണ് ഇന്റർ‌പോളിന്റെ അടിസ്ഥാന പങ്ക്. കുറ്റവാളികൾ ഒളിക്കാൻ ശ്രമിക്കുന്ന ഏത് രാജ്യത്തും അവരെ ട്രാക്കുചെയ്യുന്നതിന് ഇത് പ്രധാനമാണ്. കുറ്റവാളികളെ ട്രാക്കുചെയ്യുന്നതിന് ഇന്റർപോൾ ഡാറ്റ പങ്കിടുന്ന ഒരു മാർഗ്ഗം വർണ്ണ-കോഡ് നോട്ടീസുകൾ അയയ്ക്കുക എന്നതാണ്.\nഈ അറിയിപ്പുകൾ എല്ലാം വ്യത്യസ്ത സന്ദേശങ്ങളിലൂടെ കടന്നുപോകുന്നു.\nനെറ്റ്‌വർക്ക്: ഒരു പ്രത്യേക സംശയിക്കപ്പെടുന്നയാൾ ഗുരുതരമായ കുറ്റവാളിയാണെന്ന് ഇത് സൂചിപ്പിക്കുന്നു. കുറ്റവാളിയെ നിരീക്ഷിക്കാനും താൽക്കാലികമായി അറസ്റ്റ് ചെയ്യാനും കുറ്റവാളി ഉള്ള അംഗരാജ്യത്തോട് അത് പറയുന്നു. പിന്നീട്, അംഗരാജ്യത്തിന് നയതന്ത്ര മാർഗങ്ങളിലൂടെ അവനെ അല്ലെങ്കിൽ അവളെ അവരുടെ നാട്ടിലേക്ക് വിട്ടയക്കാൻ കഴിയും.\nപച്ച: പച്ച അറിയിപ്പ് ചുവപ്പിന് സമാനമാണ്. ഇത് ചുവപ്പിന്റെ അതേ നടപടിക്രമം പിന്തുടരുന്നു. ഈ അറിയിപ്പും ചുവപ്പും തമ്മിലുള്ള വ്യത്യാസം, സംശയാസ്പദമായ കുറ്റം അത്ര കഠിനമല്ല എന്നതാണ്. അതിനാൽ, പച്ച അറിയിപ്പ് ചുവന്ന അറിയിപ്പ് പോലെ അടിയന്തിരമായി പരിഗണിക്കില്ല.\nനീല: ഒരു കുപ്രസിദ്ധ കുറ്റവാളിയാണെന്ന സന്ദേശം നീല അറിയിപ്പ് നൽകുന്നു. സംശയിക്കുന്നയാൾ എവിടെയാണെന്ന് അറിയില്ലെങ്കിൽ ഇത് ഉപയോഗിക്കുന്നു. ഇന്റർ‌പോൾ അതിന്റെ അംഗരാജ്യങ്ങളിലേക്ക് ഈ സന്ദേശം അയയ്‌ക്കുന്നതിനാൽ അവരെല്ലാവരും സംശയമുള്ളവരെ അന്വേഷിക്കാൻ കഴിയും. ഏതെങ്കിലും അംഗരാജ്യങ്ങൾ അവരുടെ അതിർത്തിക്കുള്ളിൽ പ്രതിയെ കണ്ടെത്തിയാൽ, അവർ സംശയത്തിന്റെ സ്വന്തം രാജ്യത്തിന് മുന്നറിയിപ്പ് നൽകുന്നു.\nഓറഞ്ച്: പൊതു സുരക്ഷയ്ക്ക് ഭീഷണിയായേക്കാവുന്ന ഒരു ഇവന്റിനെക്കുറിച്ചോ വ്യക്തിയെക്കുറിച്ചോ ഉള്ള ഒരു മുന്നറിയിപ്പാണ് ഓറഞ്ച്. ഉദാഹരണത്തിന്, തീവ്രവാദിയാകാൻ സാധ്യതയുള്ള ഒരു വ്യക്തിയെക്കുറിച്ച് INTERPOL ന് അംഗരാജ്യങ്ങൾക്ക് മുന്നറിയിപ്പ് നൽകാൻ കഴിയും. അല്ലെങ്കിൽ ഒരു സംഭവം ഭീകരതയുമായി ബന്ധപ്പെട്ടതാകാം.\nമഞ്ഞ: സാധാരണയായി പ്രായപൂർത്തിയാകാത്ത ഒരാളെ കണ്ടെത്താൻ സഹായിക്കുന്നതിന് ഈ നിറം അംഗരാജ്യങ്ങൾക്കുള്ള സന്ദേശമാണ്. സ്വയം തിരിച്ചറിയാൻ കഴിയാത്ത വ്യക്തികളെ തിരിച്ചറിയാൻ ആളുകളെ നേടുന്നതിനും ഇത് ഉപയോഗിച്ചേക്കാം.\nകറുപ്പ്: ഒരു പൗരനല്ലാത്ത ഒരു മരിച്ച വ്യക്തി ഒരു പ്രത്യേക രാജ്യത്തുണ്ടെന്ന് ഇത് സൂചിപ്പിക്കുന്നു. വ്യക്തിയെ തിരയുന്ന മറ്റുള്ളവരെ അറിയിക്കാനും ഇത് ഉപയോഗിക്കാം.\nയുഎഇയിൽ ഒരു അന്താരാഷ്ട്ര ഇന്റർപോൾ അഭിഭാഷകനെ നിയമിക്കുക\nനിങ്ങളെ അന്യായമായി ഒരു കുറ്റവാളി എന്ന് മുദ്രകുത്തുമ്പോൾ സ്വയം പ്രതിരോധിക്കാനുള്ള മാർഗം ഉണ്ടായിരിക്കേണ്ടത് ആവശ്യമാണ്. INTERPOL സിസ്റ്റം എങ്ങനെ പ്രവർത്തിക്കുന്നു എന്നതിനെക്കുറിച്ച് അറിവില്ലാതെ, സ്വയം പ്രതിരോധിക്കാൻ പ്രയാസമായിരിക്കും. സിസ്റ്റത്തിന്റെ സങ്കീർണ്ണത സാധാരണ ക്രിമിനൽ പ്രതിഭാഗം അഭിഭാഷകർക്ക് ഉചിതമായ രീതിയിൽ കൈകാര്യം ചെയ്യുന്നത് ബുദ്ധിമുട്ടാക്കുന്നു.\nഅതുകൊണ്ടാണ് ഒരു അന്താരാഷ്ട്ര ക്രിമിനൽ പ്രതിഭാഗം അഭിഭാഷകനെ ഉടൻ നിയമിക്കേണ്ടത് പ്രധാനമാണ്.\nഅമൽ ഖാമിസ് അഭിഭാഷകൻ ലീഗൽ കൺസൾട്ടന്റ് ഇന്റർപോൾ നിയമപരമായ കാര്യങ്ങൾ കൈകാര്യം ചെയ്യുന്നതിൽ പരിചയസമ്പന്നനായ യുഎഇ ആസ്ഥാനമായുള്ള ഒരു നിയമ സ്ഥാപനമാണ്. ഇന്റർപോളും ദുബായ് പൊലീസും നൽകുന്ന യുഎഇ വിദേശകാര്യ മന്ത്രാലയത്തിൽ നിന്നുള്ള ഇന്റർപോൾ നോട്ടീസുകളിലും അലേർട്ടുകളിലും ഞങ്ങൾ പ്രത്യേകം ശ്രദ്ധിക്കുന്നു. ഞങ്ങളുടെ ക്ലയന്റുകളുടെ അവകാശങ്ങളും സ്വാതന്ത്ര്യവും സംരക്ഷിക്കുന്നതിന് ഞങ്ങളുടെ ക്രിമിനൽ പ്രതിഭാഗം അഭിഭാഷകരുടെ ടീം പ്രതിജ്ഞാബദ്ധമാണ്. അതിനാൽ നിങ്ങൾക്ക് ഇത് ഉറപ്പുനൽകാം ഞങ്ങളെ ബന്ധപ്പെടുന്നു, എല്ലാ പ്രശ്നങ്ങളും പരിഹരിക്കപ്പെട്ടുവെന്ന് ഉറപ്പാക്കാൻ ഞങ്ങൾ നിങ്ങളുമായി സഹകരിച്ച് പ്രവർത്തിക്കും.


ഇസ്രയേല്-പലസ്തീന് സംഘര്‍ഷം: അവസാനിക്കാത്ത ചോരക്കളി – JEEVANAADAM official newspaper of Roman catholics (latin rite) of Kerala, owned by KRLCBC\nഇസ്രയേല്-പലസ്തീന് സംഘര്‍ഷം: അവസാനിക്കാത്ത ചോരക്കളി\n13 May, 2021 by bejo silvery\nഈ തര്‍ക്കം വളരെ പഴയതാണ്. അതിനെ ചൊല്ലിയുള്ള സംഘര്‍ഷങ്ങള് മാത്രമാണ് എപ്പോഴും പുതിയത്. വിശുദ്ധഗ്രന്ഥത്തിലെ പഴയനിയമ കാലത്തോളം നീളുന്ന പാരമ്പര്യം ജറൂസലേമിനുമേല് അവകാശപ്പെടുന്ന യഹൂദരും കിഴക്കന് ജറുസലേം തങ്ങളുടേതാണെന്ന് വാദിക്കുന്ന അറബ് മുസ്ലീങ്ങളും തമ്മിലുള്ള പോരാട്ടത്തിന് പുതിയ കാലഘട്ടത്തിന്റെ കാലഗണനയില് പോലും ഒരു നൂറ്റാണ്ടിന്റെ പഴക്കമുണ്ട്. ഓരോ പോരാട്ടവും തീരുമ്പോള് മുറിവുകളുടെ ആഴം കൂടിവരുന്നു എന്നതാണ് പുതിയ കാലത്തിന്റെ പ്രത്യേകത.\nപലസ്തീന് പോരാളികളായ ഹമാസിന്റെ റോക്കറ്റ് ആക്രമണത്തിന് ഇസ്രയേല് രൂക്ഷമായി മറുപടി പറഞ്ഞതോടെ ബലി പെരുന്നാളില് വീണ്ടും രക്തക്കറ പുരണ്ടു. ജറുസലേമിലെ അല് അഖ്‌സ പള്ളിയില് നിന്നാണ് നിലവിലെ സംഘര്‍ഷങ്ങള്‍ക്ക് തുടക്കം. മുസ്ലീങ്ങള് പുണ്യമാസമായി കരുതുന്ന റമദാന് മാസത്തിലെ അവസാന വെള്ളിയാഴ്ച്ച നൂറുകണക്കിന് പേര് ഇവിടെ എത്തിയിരുന്നു. ഇസ്ലാംമത വിശ്വാസികളും യഹൂദരും പുണ്യസ്ഥലമായി കരുതുന്ന അല് അഖ്‌സയുടെ നിയന്ത്രണത്തിന്റെ പേരില് ഇസ്രായേലും പലസ്തീനും തമ്മില് കാലങ്ങളായി തര്‍ക്കം തുടരുന്നുണ്ട്. നിലവില് അന്താരാഷ്ട്ര നിയന്ത്രണത്തിലാണ് ജറുസലേം. അല് അഖ്‌സയില് എത്തിയ ഇസ്ലാം വിശ്വാസികളും ഇസ്രായേല് പൊലീസും തമ്മില് ഉണ്ടായ ബലപ്രയോഗത്തിന് പിന്നാലെ പൊലീസ് റബ്ബര് ബുള്ളറ്റുകളും സ്റ്റണ് ഗ്രനേഡുകളും പ്രയോഗിച്ചു. ഇതോടെ ജറുസലേം തെരുവുയുദ്ധക്കളമായി മാറുകയായിരുന്നു.\nഇസ്രായേല് അധീനതയിലുള്ള ഷെയ്ഖ് ജാറ പ്രദേശത്ത് നിന്ന് കുടിയൊഴിക്കപ്പെട്ട പലസ്തീനികള് കോടതിയെ സമീപിച്ചിരുന്നു. ഈ കേസില് ഉടനെ വിധി ഉണ്ടാകുമെന്നാണ് കരുതുന്നത്. ഈ പശ്ചാത്തലത്തില് ചെറിയ തോതിലുള്ള സംഘര്‍ഷങ്ങളും പ്രകോപനങ്ങളും ഇരുഭാഗത്ത് നിന്നും ഉണ്ടായിരുന്നു. ഇസ്രായേലില് സര്‍ക്കാര് രൂപീകരിക്കാനുള്ള അവസരം ബെഞ്ചമിന് നെതന്യാഹുവിന് നഷ്ടമായിരുന്നു. തിരഞ്ഞെടുപ്പില് ഭൂരിപക്ഷം ലഭിച്ചിട്ടും സഖ്യകക്ഷികളുടെ നിസഹകരണത്തെ തുടര്‍ന്ന് പ്രതിപക്ഷ സ്ഥാനത്തേക്ക് പോകുന്നതിന്റെ വക്കിലാണ് പ്രസിഡന്റ് ബെഞ്ചമിന് നെതന്യാഹു. ഇതിനിടയ്ക്കാണ് നിലവിലെ സംഘര്‍ഷം എന്നത് ഇനിയുള്ള പ്രകോപനങ്ങള് തടയുന്നതിനും വിലങ്ങായേക്കുമെന്നാണ് നിരീക്ഷിക്കുന്നത്.\nഅല് അഖ്‌സ പള്ളിയില് ഇസ്രായേല് പൊലീസ് നടത്തിയ ഒഴിപ്പിക്കലിന് പിന്നാലെയാണ് ഹമാസ് സൈനികര് ഇസ്രായേല് ലക്ഷ്യമാക്കി റോക്കറ്റ് ആക്രമണം നടത്തിയത്. മെയ് 10ന് വൈകീട്ട് ഗാസയില് നിന്ന് ഇസ്രായേല് ലക്ഷ്യമാക്കി 200 റോക്കറ്റുകള് ഹമാസ് തൊടുത്തു എന്നാണ് മാധ്യമ റിപ്പോര്‍ട്ടുകള്. ഇവയില് മൂന്നിലൊന്ന് ഇസ്രായേലില് എത്തിയില്ലെങ്കിലും ഇത്രയും ആയുധകരുതല് ഹമാസിനുണ്ടായിരുന്നുവെന്നത് ഇസ്രായേലിനെ ഞെട്ടിച്ചിട്ടുണ്ട്. ഹമാസിന്റെ ഈ ആക്രമണത്തിലാണ് മലയാളിയായ വനിത കൊല്ലപ്പെട്ടത്. പതിവുപോലെ ശക്തമായ രീതിയില് തന്നെയാണ് ഇസ്രയേല് ഹമാസിനു മറുപടി നല്‍കിയത്.\nഗാസയില് 130 ഇടങ്ങള് ലക്ഷ്യമിട്ടാണ് പ്രത്യാക്രമണം നടത്തിയതെന്ന് ഇസ്രായേല് വക്താവ് മാധ്യമങ്ങളോട് പറഞ്ഞു. ഹമാസ് ഫീല്‍ഡ് കമാണ്ടറുടെ വീട് ആക്രമണത്തില് തകര്‍ത്തു. ഇസ്രായേല് അതിര്‍ത്തിയില് ഹമാസ് സൈനികര് പണിതിരുന്ന രണ്ട് ടണലുകള് തകര്‍ത്തു. ടണലുകള് തിരിച്ചറിയാനുള്ള സാങ്കേതികവിദ്യ ഇസ്രായേല് പരീക്ഷിച്ചിരുന്നു. ഇത് വിജയകരമായി പരീക്ഷിക്കാനും കഴിഞ്ഞെന്ന് സൈനിക വക്താവ് വിശദീകരിച്ചു. 15 ഹമാസ് പോരാളികളെ വധിച്ചെന്നാണ് ഇസ്രായേലിന്റെ കണക്ക്.\nവ്യോമാക്രമണത്തിലാണ് ഗാസയില് അധികം പേര്‍ക്കും പരിക്കേറ്റതെന്ന് ഗാസയിലെ ആരോഗ്യപ്രവര്‍ത്തകര് മാധ്യമങ്ങളോട് വിശദീകരിച്ചു. കൊല്ലപ്പെട്ടവരില് ഏഴുപേര് ഒരേ കുടുംബത്തില് നിന്നാണ് എന്നാണ് സ്ഥിരീകരണം. ഇതില് മൂന്ന് കുട്ടികളും ഉള്‍പ്പെടുന്നു. ബെയ്റ്റ് ഹനൂന് എന്ന ഗാസയിലെ പട്ടണത്തിലാണ് സംഭവം.\nജോര്‍ദാന് നദിക്കും മെഡിറ്ററേനിയന് കടലിനുമിടയിലുള്ള, എമ്പാടും ചോരപുരണ്ട ഒരു തുണ്ട് ഭൂമിക്കുവേണ്ടിയുള്ള ഈ പോരാട്ടമാരംഭിച്ചിട്ട് 100 വര്‍ഷത്തോളമായി. തങ്ങളുടെ ഭൂമിയില് നിന്ന് പല കാരണങ്ങളാല് നിഷ്‌കാസിതരായ യഹൂദര് 1882 മുതല് 1948 വരെ നീണ്ടു നിന്ന സംഘര്‍ഷഭരിതമായ കുടിയേറ്റത്തിലൂടെ നിര്‍ദ്ദിഷ്ടഭൂമിയില് സ്വതന്ത്രരാഷ്ട്രം സ്ഥാപിച്ചു. 1917ല് ഒന്നാം ലോകമഹായുദ്ധത്തില് ഈ പ്രദേശം ഭരിച്ചിരുന്ന ഓട്ടോമന് തുര്‍ക്കി സാമ്രാജ്യം പരാജയപ്പെട്ടതോടെ പ്രദേശം ബ്രിട്ടീഷ് കോളനിയായി മാറുകയായിരുന്നു. യഹൂദര്‍ക്ക് ഈ മേഖല കേന്ദ്രീകൃതമായി സ്വതന്ത്രമായ ഒരു രാഷ്ട്രം വേണമെന്ന ചിന്ത പാശ്ചാത്യരാഷ്ട്രങ്ങളില് ശക്തമാകാന് തുടങ്ങിയത് ഇതോടെയാണ്. ജര്‍മന് ഏകാധിപതി അഡോള്‍ഫ് ഹിറ്റ്‌ലര് യഹൂദരെ ഉന്മൂലനം ചെയ്യാന് ആരംഭിച്ചതോടെ കൂടുതല് രാഷ്ട്രങ്ങള് ഇസ്രായേല് എന്ന ആശയത്തിന് പിന്തുണയേകി. 1948ല് ബ്രിട്ടന് ഈ മേഖലയില് നിന്നു പിന്മാറിയതോടെ യഹൂദര് ഒരു സ്വതന്ത്ര ഇസ്രായേല് രാഷ്ട്രം പ്രഖ്യാപിച്ചു. അതിനു മുമ്പുതന്നെ പലസ്തീനില് ജൂതരാഷട്രം സ്ഥാപിക്കാനുള്ള തീരുമാനം ബ്രിട്ടീഷ് വിദേശകാര്യ സെക്രട്ടറിയായിരുന്ന അര്‍തര് ജെയിംസ് ബാല്‍ഫര് 1917 നവംബര് രണ്ടിന് പ്രഖ്യാപിച്ചിരുന്നു. 1946ല് ലോകത്താകമാനം ചിതറിക്കഴിഞ്ഞിരുന്ന ഒരു ലക്ഷം യഹൂദന്മാരെ പലസ്തീനില് പ്രവേശിപ്പിക്കാനുള്ള ശുപാര്‍ശ യുഎസ് പ്രസിഡന്റ് ട്രുമാന് അംഗീകരിച്ചു. ആ വര്‍ഷം ഒക്ടോബറില് ഒരു യഹൂദരാഷ്ട്രം സൃഷ്ടിക്കുന്ന കാര്യത്തില് തന്റെ പിന്തുണ അദ്ദേഹം തുറന്നുതന്നെ പ്രഖ്യാപിച്ചു. അബ്രഹാമിക് മതങ്ങളായ യഹൂദമതം, ക്രിസ്തുമതം, ഇസ്ലാംമതം എന്നിവയ്ക്ക് മതപരമായ പ്രത്യേക പ്രാധാന്യമുള്ള ജറുസലേമിനെ ഒരു പ്രത്യേക അന്തര്‍ദ്ദേശീയ നഗരമായി അംഗീകരിക്കുകയും അന്തര്‍ദ്ദേശീയ നിയന്ത്രണത്തില് ഒരു പ്രത്യേക അന്തര്‍ദ്ദേശീയ ഭരണസംവിധാനം ഏര്‍പ്പെടുത്തുവാനും തീരുമാനിക്കപ്പെട്ടു. അങ്ങനെ, ഇസ്രയേല് രൂപം കൊള്ളുന്നതിന് മുമ്പ് തന്നെ പലസ്തീന് വിഭജിക്കപ്പെട്ടു. 1947 നവംബര് 29 ന് ചേര്‍ന്ന യു.എന് ജനറല് അസംബ്ലി പലസ്തീന് വിഭജിക്കുവാനുള്ള തീരുമാനം അംഗീകരിച്ചു. പാലസ്തീനെ യഹൂദ രാഷ്ട്രവും അറബി രാഷ്ട്രവും എന്ന നിലയില് രണ്ടായി വിഭജിക്കുക. മൊത്തം ഭൂഭാഗത്തിന്റെ 55 ശതമാനം യഹൂദര്‍ക്കും 45 ശതമാനം അറബികള്‍ക്കും. ജറുസലേമിനെ അന്താരാഷ്ട്ര മേഖലയാക്കുകയും വേണം എന്നതായിരുന്നു പ്രഖ്യാപനത്തിന്റെ കാതല്.\n1948 മെയ് 14-ന് യഹൂദര്‍ക്കായി ഇസ്രയേല് എന്ന രാജ്യം രൂപീകൃത്യമായി. എന്നാല് ഐക്യരാഷ്ട്രസഭയുടെ ഈ തീരുമാനം ജൂതര് സ്വീകരിച്ചുവെങ്കിലും പലസ്തിനിയന് അറബികള് ഇത് അംഗീകരിക്കുവാന് തയ്യാറല്ലായിരുന്നു. അതുകൊണ്ടുത്തന്നെ ഇതിനെതിരെ പോരാടാന് അവര് തീരുമാനിച്ചു. തുടര്‍ന്ന് 1948-ലെ അറബ് ഇസ്രയേല് യുദ്ധം നടന്നു. അറബിരാജ്യങ്ങളായ ഈജിപ്ത്, സിറിയ, ജോര്‍ദ്ദാന്, ലെബനന്, ഇറാഖ്, എന്നിവര് ചേര്‍ന്ന് 1948 മെയ് മാസത്തില് ഇസ്രയേലിനെ ആക്രമിച്ചു. ജോര്‍ദ്ദാന് സൈന്യം കിഴക്കന് ജറുസലേം കീഴടക്കിയെങ്കിലും ശത്രുക്കളെ മുഴുവന് പ്രതിരോധിച്ച് ഇസ്രയേല് ചെറുത്തു നിന്നു. 1949-ല് വെടിനിര്‍ത്തലുണ്ടായി. കരാര്‍വഴി ജറുസലേം രണ്ടായി പകുക്കപ്പെട്ടു. ആ അതിരിനെ ഗ്രീന്‍ലൈന് എന്ന് വിശേഷിപ്പിക്കുന്നു. യുദ്ധഫലമായി ജോര്‍ദാന് നദിക്ക് പടിഞ്ഞാറുള്ള പ്രദേശത്തിന്റെ 29 ശതമാനം ഇസ്രയേലിന് ലഭിച്ചു. യൂദിയായിലെ പര്‍വ്വത പ്രദേശങ്ങളും സമരിയായുമടങ്ങുന്ന വെസ്റ്റ് ബാങ്ക് പ്രദേശം ജോര്‍ദാനും കൈവശപ്പെടുത്തി. പ്രസിദ്ധമായ പഴയ നഗരമുള്‍പ്പെടെയുള്ള ഗാസാ മുനമ്പില് ഈജിപ്ത് അവകാശം സ്ഥാപിച്ചു. നേരത്തെ യഹൂദരോടൊപ്പം ഇവിടെ താമസിച്ചുവരികയായിരുന്ന അറബ് മുസ്ലീങ്ങളും ക്രൈസ്തവരും അതോടെ സ്വന്തം രാജ്യമില്ലാത്തവരായി തീര്‍ന്നു.\nഐക്യരാഷ്ട്രസഭ പ്രമേയം വഴി മുമ്പ് പലസ്തീന് അനുവദിക്കപ്പെട്ട ഭൂഭാഗത്തില് നിന്ന് കൂടുതല് സ്ഥലം ഇസ്രായേലും ഈജിപ്തും നേടിയെടുക്കുന്ന തരത്തില് യുദ്ധാവസാനക്കരാറില് ഒപ്പിടപ്പെട്ടു. അറബ് രാജ്യങ്ങളുമായുള്ള ഇസ്രായേലിന്റെ പോരാട്ടം തുടര്‍ന്നു. 1967ല് ആറു ദിവസം മാത്രം നീണ്ടു നിന്ന മിന്നല് യുദ്ധത്തിലൂടെ ഇസ്രായേല് നിര്‍ണായക വിജയം നേടി. കിഴക്കന് ജറുസലേം, വെസ്റ്റ്ബാങ്ക്, സിറിയയുടെ കൈവശമായിരുന്ന ഗോലാന് കുന്നുകള്, ഗാസ, ഈജിപ്തിന്റെ സീനായ് മേഖലകള് എന്നിവ ഇസ്രായേലിന്റെ അധീനതയിലായി. ജോര്‍ദാന്, സിറിയ, ലബനോണ് എന്നീ രാജ്യങ്ങളുടെ അതിര്‍ത്തി പ്രദേശങ്ങളിലും ഗാസയിലും വെസ്റ്റ്ബാങ്കിലുമായിരുന്നു ഈ സമയത്ത് പലസ്തീന് അഭയാര്‍ത്ഥികള് താമസിച്ചിരുന്നത്. ഈ പ്രദേശങ്ങള് ഇസ്രയേലിന്റെ കൈവശമായതോടെ അഭയാര്‍ത്ഥികള്‍ക്ക് ഗാസയിലേക്കും വെസ്റ്റ്ബാങ്കിലേക്കും മടങ്ങിവരാന് കഴിയാതായി. ഐക്യരാഷ്ട്രസഭയുടെ ഇടപെടലിനെ തുടര്‍ന്ന് ഗാസയില് നിന്ന് ഇസ്രയേല് സേന പിന്‍വാങ്ങിയെങ്കിലും അവരുടെ സൈനികമേല്‍നോട്ടം അവിടെ തുടര്‍ന്നു. ആറു ലക്ഷത്തോളം യഹൂദരെ ഗാസയില് ഇസ്രായേല് കുടിയിരുത്തി. ജറുസലേം ചരിത്രപരമായി തങ്ങളുടേതാണെന്ന നിലപാടാണ് ഇസ്രായേല് സ്വീകരിച്ചത്. എന്നാല് കിഴക്കന് ജറുസലേം തങ്ങളുടേതാണെന്നും അതു വിട്ടുതരണമെന്നും പലസ്തീന് ആവശ്യപ്പെട്ടു. അമേരിക്കന് പക്ഷത്തുള്ള രാഷ്ട്രങ്ങള് ഇസ്രായേലിനെയും സോവിയറ്റ് യൂണിയന്റെ ചേരിയിലുള്ളവര് പലസ്തീനെയും പിന്തുണച്ചു.\nസോവിയറ്റ് യൂണിയന്റെ പിന്തുണയോടെ പലസ്തീന് തീവ്രവാദസംഘടനയായ ഹമാസ് ആയുധമണിഞ്ഞു. ഹമാസിന്റെ വളര്‍ച്ച തങ്ങള്‍ക്കു ഭീഷണിയാകുമെന്ന് മനസിലാക്കിയ ഈജിപ്ത് തങ്ങളുടെ രാജ്യത്തുകൂടെ ആയുധം കടത്തുന്നതില് നിന്ന് ഹമാസിനെ വിലക്കി. പലസ്തീനില് താമസിച്ചിരുന്നവരെ ഇസ്രായേല് സേനയും ഹമാസും ഒരു പോലെ പീഡിപ്പിച്ചിരുന്നതായാണ് വിവരം.\nഈജിപ്ത്, സൗദിഅറേബ്യ തുടങ്ങിയ രാജ്യങ്ങള് അമേരിക്കയുമായി ഒത്തുതീര്‍പ്പിലെത്തിയതോടെ പലസ്തീന് രാഷ്ട്രവാദം അവര് ഉപേക്ഷിച്ചു. അതോടെ അറബ് നേതൃത്വം പിളര്‍ന്നുമാറി. ഹമാസിനെ ആയുധം ധരിക്കാന് പ്രേരിപ്പിച്ച സോവിയറ്റ് യൂണിയന് പിളരുകയും കമ്യൂണിസ്റ്റ് രാജ്യങ്ങള് നാമാവശേഷമാകുകയും ചെയ്തതോടെ പലസ്തീന് പോരാട്ടങ്ങളുടെ വീര്യം നഷ്ടപ്പെട്ടു. ഗ്രൂപ്പ് പോരും പിളര്‍പ്പും പലസ്തീനിയന് നേതൃത്വത്തെയും കുഴപ്പത്തിലാക്കി.\n2008 നവംബറില് പലസ്തീന് ഇസ്രയേല് പ്രദേശങ്ങളിലേക്ക് റോക്കറ്റ് ആക്രമണം പുനരാരംഭിച്ചു. അത്യാധുനിക ആയുധശേഷിയുമുള്ള ഇസ്രായേല് ശക്തമായ പ്രത്യാക്രമണം നടത്തി. 2008 ഡിസംബര് 27 മുതല് ഹമാസിനും മറ്റു സംഘടനകള്‍ക്കുമെതിരെ തുറന്ന യുദ്ധം ഇസ്രായേല് പ്രഖ്യാപിച്ചു. ആകാശത്തില് നിന്നുള്ള ആക്രമണങ്ങളും യുദ്ധക്കപ്പലില് നിന്നുള്ള ബോംബാക്രമണങ്ങളും അപ്പാച്ചെ ഹെലികോപ്ടറിന്റെ ആക്രമണത്തെ പിന്‍പറ്റിയുള്ള വമ്പിച്ച കരയാക്രമണവും ഭൂമിക്കടിയിലെ സംവിധാനങ്ങളെ ലക്ഷ്യം വെക്കുന്ന ബങ്കര് ബസ്റ്റര് ബോംബുകളും ബോംബാക്രമണ ലക്ഷ്യങ്ങളെ കണ്ടെത്താനുള്ള ഗ്ലോബല് പൊസിഷനിംഗ് സംവിധാനത്തിന്റെ ഉപയോഗവും ഇസ്രയേല് ഈ യുദ്ധത്തില് പരീക്ഷിച്ചു.\n1995ല് യുഎസ് എംബസി ജറുസലേമിലേക്ക് മാറ്റാനുള്ള തീരുമാനത്തിന് അനുകൂലമായി യുഎസ് കോണ്‍ഗ്രസ് വലിയ ഭൂരിപക്ഷത്തോടെ വോട്ട് ചെയ്തു. മുന് അമേരിക്കന് പ്രസിഡന്റ് ഡൊണാള്‍ഡ് ട്രംപ് ഈ നീക്കമാണ് അടുത്തിടെ പുനരവതരിപ്പിച്ചത്.\nപലസ്തീന് രാഷ്ട്രത്തെ അംഗീകരിച്ച ആദ്യരാജ്യങ്ങളിലൊന്നാണ് ഇന്ത്യ. നെഹ്‌റുവിന്റെ കാലം മുതല് പലസ്തീനുമായി ഊഷ്മളബന്ധം തുടര്‍ന്നുപോന്നു. പലസ്തീന് പ്രസിഡന്റ് യാസര് അരാഫത്തുമായി ഇന്ത്യന് നേതാക്കള് വ്യക്തിപരമായ മികച്ച ബന്ധമാണ് കാത്തുസൂക്ഷിച്ചുപോന്നിരുന്നത്. ഇന്ത്യ അക്കാലത്ത് സോവിയറ്റ് ചേരിയിലായിരുന്നുവെന്നത് ഓര്‍ക്കേണ്ടതാണ്. പലസ്തീന് രാഷ്ട്രത്തിന്റെ തലസ്ഥാനമായിരുന്നു കിഴക്കന് ജറുസലേമെന്നും. ദ്വിരാഷ്ട്ര പരിഹാരത്തെ ഇന്ത്യ പിന്തുണയ്ക്കുന്നുവെന്നുമായിരുന്നു ഇന്ത്യയുടെ നിലപാട്.\nഎന്നാല് ബിജെപി സര്‍ക്കാര് അധികാരത്തിലെത്തിയതോടെ വിദേശനയങ്ങളില് കാതലായ വ്യതിയാനം സംഭവിച്ചു. അമേരിക്കയോടും ഇസ്രയേലിനോടും സൗഹാര്‍ദ്ദപരമായ നിലപാടുകളാണ് സ്വീകരിച്ചിരിക്കുന്നത്. സൈനികസഖ്യങ്ങളും പ്രകടമായി തന്നെ ആരംഭിച്ചിട്ടുണ്ട്. ലോകത്ത് ഇസ്ലാമിക ഭീകരവാദം വലിയ തോതില് ആരംഭിക്കുന്നതിന് പലസ്തീന് സംഘര്‍ഷം വഴിയൊരുക്കിയിട്ടുണ്ട്. ഐഎസ് പോലുള്ള ഭീകരസംഘടനകളും ബിന് ലാദനെ പോലുള്ള ഭീകരരെയും വളര്‍ത്തിയതില് പലസ്തീന് സംഘര്‍ഷം വഴിമരുന്നിട്ടു. പ്രശ്‌നം നയപരമായി പരിഹരിക്കേണ്ടതിനു പകരം ഇരുഭാഗത്തേയും ആയുധമെടുക്കാന് പ്രേരിപ്പിക്കുക വഴി ശീതയുദ്ധകാല ചേരികളിലുള്ളവര് പലസ്തീന് പ്രശ്‌നം ആളിക്കത്തിച്ചു. ചേരികളില് ഇപ്പോള് പ്രകടമായ മാറ്റമുണ്ടെങ്കിലും ശാശ്വതമായി പ്രശ്‌നം പരിഹരിക്കാന് ആരും മുന് കയ്യെടുക്കുന്നില്ല.\nMore articles by bejo silvery\nമത്സ്യമേഖലയിലെ വിദ്യാര്‍ഥികളുടെ വിദ്യാഭ്യാസ ആനുകൂല്യങ്ങള് പുനഃസ്ഥാപിക്കണം -ബിഷപ് ഡോ. ക്രിസ്തുദാസ് ആര്.\nതിരുവനന്തപുരം: മത്സ്യമേഖലയിലെ വിദ്യാര്‍ഥികളുടെ വിദ്യാഭ്യാസ ആനുകൂല്യങ്ങള് പുനഃസ്ഥാപിക്കണമെന്ന് തിരുവനന്തപുരം അതിരൂപത സഹായമെത്രാന് ഡോ. ക്രിസ്തുദാസ് ആര്. കേരള മത്സ്യമേഖലാ വിദ്യാര്‍ഘി സമിതി (കെഎംവിഎസ്)യുടെ ആഭിമുഖ്യത്തില് നടത്തിയ നിയമസഭാ\nകൊവിഡ് പ്രതിരോധത്തിന് കരുതലായി കാവുങ്കലില് എട്ടു ഡോക്ടര്‍മാര് കൂടി\nആലപ്പുഴ: മഹാമാരിയുടെകാലത്ത് കാവുങ്കല് ഗ്രാമം എട്ടു ഡോക്ടര്‍മാരെകൂടി സംഭാവന ചെയ്തു. ‘ഡോക്ടര്‍മാരുടെ ഗ്രാമം’ എന്നറിയപ്പെടുന്ന കാവുങ്കലില് ഇപ്പോള് അമ്പതിലേറെ ഡോക്ടര്‍മാരുണ്ട്. കാവ്യ സുഭാഷ്, ഗോപീകൃഷ്ണന്, ആദര്‍ശ് അശോക്,\nഈ സാഹചര്യത്തില് നിയമഭേദഗതി നടപ്പാക്കാന് ഉദ്ദേശിക്കുന്നില്ല- മുഖ്യമന്ത്രി\nഭേദഗതി പ്രഖ്യാപിക്കപ്പെട്ടതോടെ വിവിധ കേന്ദ്രങ്ങളില് നിന്നും വ്യത്യസ്ഥമായ അഭിപ്രായങ്ങളാണ് ഉയര്‍ന്നത്. ഇടതുപക്ഷ ജനാധിപത്യമുന്നണിയെ അനുകൂലിക്കുന്നവരും ജനാധിപത്യ സംരക്ഷണത്തിനായി നിലകൊള്ളുന്നവരും അടക്കം ആശങ്കപ്രകടിപ്പിച്ചു. ഈ സാഹചര്യത്തില് നിയമ


Emalayalee.com - നെടുമ്പാശ്ശേരി എയര്‍പോര്‍ട്ട് കസ്റ്റംസ് പീഢനകഥ വീണ്ടും\nനെടുമ്പാശ്ശേരി എയര്‍പോര്‍ട്ട് കസ്റ്റംസ് പീഢനകഥ വീണ്ടും\nEMALAYALEE SPECIAL 10-Mar-2012 ശ്രീകുമാര് പുരുഷോത്തമന്\nEMALAYALEE SPECIAL 10-Mar-2012\nയാത്രക്കാരില് നിന്നും പടി വാങ്ങാനാകാതെ നെടുമ്പാശ്ശേരിയിലെ കസ്റ്റംസ് ഉദ്യോഗസ്ഥര് ഗതികേടിലായിരിക്കുന്നു. സി.ബി.ഐയുടെ നിരീക്ഷണ കണ്ണുകള് തങ്ങള്‍ക്കും ചുറ്റും പാറിപ്പറക്കുന്നുണ്ടെന്ന് അവര്‍ക്ക് നല്ലപോലെ അറിയാം. സി.ഐ.എസ്.എഫിന്റെ ക്യാമറകള് കടമെടുത്തു സി.ബി.ഐ നടത്തിയ തിരച്ചിലില് കുടുങ്ങിയ നെടുമ്പാശ്ശേരിയിലെ കസ്റ്റംസ് ഉദ്യോഗസ്ഥര് നിരവധിയാണ്. സസ്‌പെന്‍ഷന് , കൂട്ടത്തോടെയുള്ള സ്ഥലം മാറ്റം തുടങ്ങിയ ശിക്ഷാനടപടികള്‍ക്ക് അവര് വിധേയരായിക്കഴിഞ്ഞു. അതിനാല് അങ്ങാടിയില് തോറ്റതിന് അമ്മയോട് എന്ന നയം അവര് സ്വീകരിക്കാന് തുടങ്ങിയിരിക്കുന്നു. ജനുവരി അവസാനം ന്യൂയോര്‍ക്കില് നിന്നും നെടുമ്പാശ്ശേരിയിലേക്ക് ഒറ്റയ്ക്ക് യാത്ര ചെയ്ത ഒരു വീട്ടമ്മയുടെ അനുഭവം ഇതിനു സാക്ഷ്യം.\nന്യൂയോര്‍ക്ക് എയര്‍പോര്‍ട്ടിലെ സെക്യൂരിറ്റി ചെക്കിംഗ് സമയത്ത് കയ്യില് കിടന്ന നാലു വളകള് സ്‌കാനിങ്ങിനായി ഊരി എടുക്കാന് ആവശ്യപ്പെട്ടു. അതിനു ശേഷം ഇനിയും ഇതുപോലെ ചെയ്യേണ്ടി വന്നെങ്കിലോ എന്ന് കരുതി അവര് ആ വളകള് ബാഗില് തന്നെ സൂക്ഷിച്ചു.\n35 വര്‍ഷം മുമ്പ് അവര് വിവാഹ സമയത്ത് ധരിച്ച ആ പഴയ സ്വര്‍ണവളകള്. നെടുമ്പാശ്ശേരി കസ്റ്റംസ് വീരന്മാര് നിയമപുസ്തകത്തിന്റെ താളുകള് അരിച്ചു പെറുക്കി കാത്തിരിക്കുന്നുണ്ടെന്ന വിവരം അവര്‍ക്ക് അറിവുണ്ടായിരുന്നില്ല. നെടുമ്പാശ്ശേരിയില് ഇറങ്ങി ബാഗ് സ്‌കാന് ചെയ്തപ്പോള് അതില് അളവില് കവിഞ്ഞ സ്വര്‍ണശേഖരമുള്ളതായി അവര് കണ്ടെത്തി. 8 ഗ്രാം വരുന്ന4വളകള് നിയമത്തിന്റെ എല്ലാ പരിധികളെയും ലഘിക്കുന്നതാണെന്ന് അവര് ചട്ടങ്ങള് ഉദ്ധരിച്ചു പ്രഖ്യാപിച്ചു.\nഒരു സ്ത്രീക്ക് പരമാവധി ഒരു പവനും ഒരു പുരുഷന് അര പവനും സ്വര്‍ണം മാത്രമേ ഇറക്കുമതി ചെയ്യാവൂ എന്ന് ഇന്ത്യന് നിയമം അനുശാസിക്കുന്നു. അതില് കൂടുതല് സ്വര്‍ണ്ണാഭരണങ്ങള് കയ്യിലുണ്ടെങ്കില് വിദേശത്തേക്ക് പോകുന്നതിന് മുമ്പ് പാസ്‌പോര്‍ട്ടില് എഴുതി മേടിക്കണം എന്നാണത്രെ നിയമം.ആയതിനാല് അധികമുള്ള 25 ഗ്രാം സ്വര്‍ണ്ണത്തിന് 80 ഡോളറോളം ഡ്യൂട്ടി അടക്കാന് കസ്റ്റംസ് ഉദ്യോഗസ്ഥര് ആവശ്യപ്പെട്ടു.\nകൈവശം അത്രയും തുക ഇല്ലാത്തതുകൊണ്ട് പുറത്ത് കാത്ത് നില്‍ക്കുന്ന ബന്ധുക്കളുടെ കയ്യില് നിന്നും രൂപ വാങ്ങി എത്താമെന്ന് പറഞ്ഞപ്പോള് ഉദ്യോഗസ്ഥര് സമ്മതിച്ചില്ല. അത് അമേരിക്കന് ഡോളറില് തന്നെ അടക്കണം എന്ന് ശഠിച്ചു. അവസാനം ന്യൂയോര്‍ക്ക് എയര്‍പോര്‍ട്ടില് വച്ച് പരിചയപ്പെട്ട് കൂടെ യാത്ര ചെയ്ത ഒരു യാത്രക്കാരിയോട് നൂറു ഡോളര് കടം വാങ്ങി ഡ്യൂട്ടി അടക്കേണ്ടി വന്നു അവര്‍ക്ക് തന്റെ വളകള് സ്വന്തമാക്കാന്.\nനിയമം നടപ്പാക്കുന്നതിന് ആരും എതിരല്ല. വലിയ തിമിംഗലങ്ങളെ ഗൗനിക്കാതെ ഇതുപോലെയുള്ള നിസാര പ്രശ്‌നങ്ങളില് നിയമത്തിനെ നൂലാമാലകള് പരതുമ്പോഴാണ് ജനം ചോദ്യം ചെയ്യുന്നത്. കേരളത്തിലെ എയര്‍പോര്‍ട്ടില് ഡോളറില് ഡ്യൂട്ടി അടക്കണം എന്ന് ആവശ്യപ്പെട്ടത് കസ്റ്റംസ് ഉദ്യോഗസ്ഥരും ബാങ്ക് ഉദ്യോഗസ്ഥരും തമ്മിലുള്ള ഒത്തുകളി അല്ലേ എന്ന് സംശയിക്കേണ്ടിയിരിക്കുന്നു. ഇത് ഒറ്റപ്പെട്ട ഒരു സംഭവമല്ല.\nന്യൂജേഴ്‌സിയില് നിന്നും നെടുമ്പാശ്ശേരിയിലേക്ക് ഫെബ്രുവരിയില് യാത്ര ചെയ്ത ഒരു അമ്മയ്ക്കും കുഞ്ഞിനും ഇതേ അനുഭവം ഉണ്ടായതിനാല് അവര് പ്രവാസികാര്യ മന്ത്രി വയലാര് രവിക്ക് പരാതി നല്‍കിയിരിക്കുന്നു. നിയമത്തിന്റെ പഴുതിലൂടെ ഉള്ള ഈ പിടിച്ചുപറി അധികാരികള് മനസ് വച്ചാല് ഒഴിവാക്കാം. ഇത് ഒരു മുന്നറിയിപ്പ് കൂടിയാണ്.\nവിദേശത്ത് പോയിട്ട് തിരിച്ചു യാത്ര ചെയ്യുമ്പോള് സ്വന്തം മാലയും വളയും മോതിരവുമെല്ലാം ബാഗില് സൂക്ഷിക്കുന്ന സ്ത്രീകള് ശ്രദ്ധിക്കുക:- അതിനു ഇറക്കുമതി ചുങ്കം ചുമത്തുവാന് നെടുമ്പാശ്ശേരിയിലെ നിയമപാലകര് കഴുകന്റെ കണ്ണുമായി കാത്തിരിപ്പുണ്ടെന്ന്…ജാഗ്രതൈ..\nറിപ്പോര്‍ട്ട് : ശ്രീകുമാര് പുരുഷോത്തമന്\n50 ഗ്രാം സ്വര്‍ണം: നെടുമ്പാശേരിയില് അമ്മക്കും മകള്‍ക്കും അവഹേളനം; പിഴ\nഇന്ത്യന് ബാഗേജ് നിയമങ്ങള് പരിഷ്‌കരിക്കണം


നാദോപാസനയുടെ നേതൃത്വത്തില് നാലുദിവസങ്ങളിലായി നടക്കുന്ന സ്വാതിതിരുന്നാള് സംഗീതോത്സവത്തിന് ആരംഭം. സീനിയര് വിഭാഗത്തില് ഗുരുവായൂരപ്പന് ഗാനാഞ്ജലി പുരസ്‌ക്കാരം നേടിയ എസ്. കാര്‍ത്തികയുടെ സംഗീത കച്ചേരി ഇപ്പോൾ തത്സമയം – IRINJALAKUDALIVE.com\nനാദോപാസനയുടെ നേതൃത്വത്തില് നാലുദിവസങ്ങളിലായി നടക്കുന്ന സ്വാതിതിരുന്നാള് സംഗീതോത്സവത്തിന് ആരംഭം. സീനിയര് വിഭാഗത്തില് ഗുരുവായൂരപ്പന് ഗാനാഞ്ജലി പുരസ്‌ക്കാരം നേടിയ എസ്. കാര്‍ത്തികയുടെ സംഗീത കച്ചേരി ഇപ്പോൾ തത്സമയം


കര്‍ഷക ബില് അവതരിപ്പിക്കുന്നതിനിടെ സഭയില് പ്രതിഷേധിച്ച എം.പിമാര്‍ക്കെതിരെ നടപടിക്ക് സാധ്യത – East Coast Daily Malayalam\nഇതാണെടാ അമ്മ..,ഇതായിരിക്കണമെടാ അമ്മ; കോഴിയെ ഇറക്കി താര സംഘടന അമ്മയ്ക്കെതിരെ രൂക്ഷപരിഹാസവുമായി നടൻ ഷമ്മി തിലകൻ\nSep 20, 2020, 11:27 pm IST\nന്യൂഡല്‍ഹി : കര്‍ഷക ബില് അവതരിപ്പിക്കുന്നതിനിടെ രാജ്യസഭയില് പ്രതിഷേധിച്ച എം.പിമാര്‍ക്കെതിരെ അച്ചടക്ക നടപടിയെടുത്തേക്കുമെന്ന് സൂചന. ടി.എം.സി എം.പി ഡെറിക് ഒബ്രിയാന്, കോണ്‍ഗ്രസ് എം.പി റിപുണ് ബോറ, എ.എ.പി എം.പി സഞ്ജയ് സിങ്, ഡി.എം.കെ എം.പി തിരുച്ചി ശിവ എന്നിവരുടെ നേതൃത്വത്തിലായിരുന്നു പ്രതിപക്ഷ പ്രതിഷേധം.\nബില്ലുകള് പാസാക്കാനായി സഭ ചേരുന്ന സമയം നീട്ടിയതില് പ്രകോപിതരായ പ്രതിപക്ഷം മുദ്രാവാക്യം മുഴക്കി ഉപാധ്യക്ഷനുനേരെ പാഞ്ഞടുത്തിരുന്നു. ഡെപ്യൂട്ടി ചെയര്‍മാന് ഹരിവന്‍ഷിന്‍റെ ഡയസിലേക്ക് മുദ്രാവാക്യം മുഴക്കി ഇരച്ചുകയറിയ ഇവര് മൈക്ക് തട്ടിത്തെറിപ്പിക്കുകയും പേപ്പര് കീറി എറിയുകയും ചെയ്തിരുന്നു. കയ്യാങ്കളിക്കിടെ മൈക്ക് തട്ടിപ്പറിക്കുകയും ചെയ്തു. ഈ സംഭവങ്ങളുടെ പശ്ചാതലത്തിലാണ് ചെയര്‍മാന് വെങ്കയ്യനായിഡു നടപടിക്കൊരുങ്ങുന്നതെന്നാണ് സൂചന.\nബഹളത്തിനിടെ പത്തുമിനിറ്റ് സഭ നിര്‍ത്തിവച്ചിരുന്നു. ശേഷം പ്രതിപക്ഷ ഭേദഗതി നിര്‍ദേശങ്ങള് ശബ്ദവോട്ടോടെ തള്ളുകയായിരുന്നു. പിന്നീട് നടുത്തളത്തിലിറങ്ങി മറ്റു പ്രതിപക്ഷ അംഗങ്ങള് പ്രതിഷേധ മുദ്രാവാക്യങ്ങള് മുഴക്കുകയായിരുന്നു.\nകര്‍ഷക നിയമത്തിന്റെ കരട് കൈമാറാത്തതില് പഞ്ചാബിലെ എഎപി എംഎല്‍എമാര് പ്രതിഷേധവുമായി രാത്രി നിയമസഭയില്\nOct 20, 2020, 11:02 am IST\nOct 22, 2020, 03:50 am IST


കോൺഗ്രസിലെ ആശയ ദാദിദ്ര്യവും, പ്രതിഭാ ദാരിദ്ര്യവും പരിഹരിക്കാൻ രാഹുൽ ഗാന്ധി .കോൺഗ്രസിന്റെ ഇന്റലക്ചൽ പവർഗ്രിഡിനു രൂപമാകുന്നു; സാം പിട്രോഡ മുഖ്യ ആസൂത്രകൻ – Daily Indian Herald\nഡല്ലി : കോൺഗ്രസിലെ ആശയ ദാദിദ്ര്യവും, പ്രതിഭാ ദാരിദ്ര്യവും പരിഹരിക്കാൻ രാഹുൽ ഗാന്ധി ആഗോള ഇന്ത്യക്കാരുടെ റിസോഴ്‌സ് പൂൾ ഉണ്ടാക്കുന്നു. ഇന്റലക്ചൽ പവർഗ്രിഡ് എന്ന പേരിലായിരിക്കും ഇത്. മൻമോഹൻ സിംഗിന്റെ നിർദ്ദേശാനുസരണമാണ് ഇത്തരമൊരു സംവിധാനം ഒരുക്കുന്നത്. ഇപ്പോൾ രാഹുലിന്റെ പ്രധാന ഉപദേശകാരിലൊരാളായ സാം പിട്രോഡയാണ് ഇതിനു നേതൃത്വം നൽകുന്നത്. മുൻ റിസർവ് ബാങ്ക് ഗവർണർ രഘുറാം രാജനാണ് ഗ്രിഡിലേക്കുള്ള ആദ്യ കണ്ടെത്തൽ.\nപ്രതിഭാധനരായ ആഗോള ഇന്ത്യക്കാരുടെ പട്ടിക തയ്യാറാക്കി വരുന്നതായി രാഹുൽ ഗാന്ധിയുടെ ഓഫീസ് സൂചിപ്പിച്ചു. നേരത്തെ യു ഐ ഡി ചെയർമാനായിരുന്ന നന്ദൻ നിലേക്കനി ഗ്രിഡിൽ ഉണ്ടാകുമെന്നറിയുന്നു. അദ്ദേഹം ഇപ്പോൾ ഇൻഫോസിസ് ചെയർമാനാണ്. പ്രൊഫഷണൽ കോൺഗ്രസിനെ നയിക്കുന്ന ശശി തരൂർ ഇപ്പോഴും രാഹുലിന്റെ ഇഷ്ടക്കാരനാണ്. സുനന്ദ പുഷ്‌കറിന്റെ മരണവുമായി ബന്ധപ്പെട്ട കേസ് തിരിച്ചടി ആയില്ലെങ്കിൽ തരൂർ സജീവമായി ഈ പ്രക്രിയയിൽ ഉണ്ടായേക്കും. ഇന്ത്യയിലും, വിദേശത്തും ഏറെ ശ്രദ്ധേയമായ രീതിയിൽ നിലവിൽ പ്രവർത്തിക്കുന്ന രാഷ്ട്രീയ ബന്ധങ്ങളില്ലാത്തവരെയാണ് ഇത് വഴി രാജ്യത്തിൻറെ പൊതുപ്രവർത്തന ധാരയുമായി ബന്ധിപ്പിക്കാൻ ശ്രമിക്കുന്നത്.\nകോർപറേറ്റ് തലവന്മാർ, ടെക്നോളജി മാനേജ്‌മെന്റ് പ്രൊഫഷണലുകൾ, മികവുറ്റ സംരംഭകർ, ഇക്കണോമിസ്റ്റുകൾ, വ്യത്യസ്ത മേഖലകളിലെ വിദഗ്ധർ, ശാസ്ത്രജ്ഞർ, ഉന്നത കലാകാരൻമാർ എന്നിവർ ഈ പൂളിൽ വരും. രാജ്യത്തെ ആസൂത്രണ പ്രക്രിയയിൽ ഔപചാരികമായും, അല്ലാതെയും ഇവർക്ക് പ്രാതിനിധ്യം ലഭിക്കും. താല്പര്യവും, സാമർഥ്യവുമുള്ളവരെ സജീവ രാഷ്ട്രീയത്തിലേക്കും ക്ഷണിക്കും. രാഷ്ട്രീയക്കാരെ മാത്രം വച്ചുകൊണ്ട് ഭാവിയിൽ മുന്നോട്ടു പോകാനാവില്ലെന്ന തിരിച്ചറിവിന്റെ ഭാഗം കൂടിയാണ് ഈ നീക്കം.\nഗ്രിഡിലേക്കു പരിഗണിക്കുന്നവരുടെ പേരുകൾ പുറത്തു വന്നിട്ടില്ല. സൂചനകൾ മാത്രമാണ് ഇപ്പോൾ ലഭ്യമാകുന്നത്. ആദ്യ യുപി എയുടെ കാലത്ത് മൻമോഹൻസിങ് ആസൂത്രണ വിദഗ്ധരുടെ സേവനം ഉപയോഗിച്ചിരുന്നു. തൊഴിലുറപ്പു പദ്ധതി പോലുള്ള ആശയങ്ങളുടെ പിറവി അങ്ങനെയാണ്. കോൺഗ്രസിന്റെ മുൻ പ്രധാനമന്ത്രിമാരെല്ലാം രാഷ്രിയ വൃത്തത്തിനു പുറത്തു നിന്നുള്ള ‘ടാലന്റ്’ ഉപയോഗിക്കുന്നതിൽ ശ്രദ്ധിച്ചിരുന്നു. പലപ്പോഴും ഇത് ഫലപ്രദമായിട്ടുമുണ്ട്. പ്രധാനമന്ത്രി പദത്തിലേക്കുള്ള തയ്യാറെടുപ്പിന്റെ കൂടി ഭാഗമായി ഈ വിഭവ സമാഹരണത്തെ കാണാം.\nRelated Topics:congress electoral power gridrahul gandhi